text:
1ၶုၼ် ထေႃးၽိလု၊တီႈၶႃႈ႟။ ၵႃႈၼႂ်း ၽိုၼ်လိၵ်ႈ ဢၼ် ၵဝ်ၶႃႈ တႅမ်ႈ ဢွၼ်တၢင်း ၼၼ်ႉ၊ၵဝ်ၶႃႈ တႅမ်ႈ လွင်ႈ ၵူႈၸိူဝ်ႉၵူႈမဵဝ်း ဢၼ် ၸဝ်ႈ ယေႇသု၊တႄႇၸႃႉ ႁဵတ်း လႄႈ သင်ႇ သွၼ်ပၼ်၊- 2တေႃႇထိုင်ႁွတ်ႈ မိုဝ်ႉ ဝၼ်း ဢၼ် မၼ်းၸဝ်ႈ ၶိုၼ်ႈ ၵႂႃႇ ၵႃႈၼိူဝ် မိူင်းၵၢင်ႁၢဝ် ပုၼ်ႉ ၼၼ်ႉ ယဝ်ႉ ၶႃႈ ဢေႃႈ။ ၸူဝ်ႈ ဢၼ် မၼ်းၸဝ်ႈ ဢမ်ႇ ပႆႇ ၶိုၼ်ႈ ၵႂႃႇ ၵႃႈၼိူဝ် ၼၼ်ႉ ၸိုင်၊မၼ်းၸဝ်ႈ ဢဝ် တင်း တၼ်းၶူဝ်း ဝိၺိၺ်ႇ မူတ်းၸၢင်ႇ ၸဝ်ႈ သင်ႇ လၢတ်ႈ ဝႆႉ၊တီႈ တမၢၼ်ႇၸဝ်ႈ ၸိူဝ်း ဢၼ် မၼ်းၸဝ်ႈ လိူၵ်ႈၵဵပ်း ဢဝ် ဝႆႉ ၼၼ်ႉ ဢေႃႈ။- 3ဝၢႆးသေ မၼ်းၸဝ်ႈ ၶၢမ်ႇတၢႆ လႄႈ လုၵ်ႉ ၶိုၼ်းလိပ်း ယဝ်ႉ၊သီႇ သိပ်း ဝၼ်း တဵမ်တဵမ်၊မၼ်းၸဝ်ႈ ၼႄပျႃး တူဝ်ၸဝ်ႈၵဝ်ႇ တီႈ ၶဝ်၊ႁေႃးလၢတ်ႈ တြႃး မိူင်းၽြႃးပဵၼ်ၸဝ်ႈ သေလႄႈ ၼႄပျႃး သၢၵ်ႈသေႇ ဢၼ် ဢမ်ႇ တွပ်ႇ ဢမ်ႇ ထဵင် လႆႈ ၼၼ်ႉ ၼမ်ၼႃႇ၊လွင်ႈ ဢၼ် မၼ်းၸဝ်ႈ ဢသၢၵ်ႈလိပ်း ၼၼ်ႉ ဢေႃႈ။- 4ယၢမ်း မိူဝ်ႈ ဢၼ် ၶဝ် ၸုတုမ် ၵၼ် ယူႇ ၼၼ်ႉ ၸိုင်၊မၼ်းၸဝ်ႈ သင်ႇ လၢတ်ႈ ဝႆႉ တီႈ ၶဝ် လႄႈ ဝႃႈ ၸမ်ႉ၊ "ယႃႇပေ ႁိပ်ႈၼႅတ်ႈ ဢွၵ်ႇ သေ ၵႃႈၼႂ်း ဝဵင်း ယေႇရုသလႅမ်ႇ၊ၵႂႃႇ။ ပႂ်ႉထႃႈ သူး ဢၼ် ၵဝ် လၢတ်ႈ တီႈ သူ လူၺ်ႈ လွင်ႈ သူး ပေႃႈၸဝ်ႈ ၵဝ် ဝႆႉၵတိ ၼၼ်ႉ ယူႇ တႃႉ။- 5သြႃႇ ယူဝ်းႁၢၼ်ႇ၊ပၼ် မၢင်ႇၵလႃႇ ပပ်ႉတိၸမ်ႇ ၼႂ်း ၼမ်ႉ ဢေႃႈ။ သူ ၸမ်ႉ၊ဢမ်ႇ ပေႃး ႁိုင် ပေႃး ၼၢၼ်း တၵ်း လႆႈ ၶၢမ်ႇ ဢဝ် မၢင်ႇၵလႃႇ ပပ်ႉတိၸမ်ႇ၊ၼႂ်း ဝိၺိၺ်ႇ မူတ်းၸၢင်ႇ ၸဝ်ႈ ဢေႃႈ။ မီး မႃး ၼင်ႇ ၼႆ ယဝ်ႉ၊" ဝႃႈ ၼင်ႇ ၼႆ ဢေႃႈ။ 6ယၢမ်း မိူဝ်ႈ ဢၼ် တပႄးၸဝ်ႈ တင်းလၢႆ၊ၸုတုမ် ယူႇ ၵႃႈတီႈ ၸဝ်ႈ ယေႇသု၊ၸိုင်၊ၶဝ် လဝ်ႈထၢမ် မၼ်းၸဝ်ႈ လႄႈ ဝႃႈ၊ "ၸဝ်ႈႁဝ်း။ တေႃႈလဵဝ် ၼႆႉ၊ၸဝ်ႈ ႁဝ်း တေ ဢဝ် မိူင်း ၶိုၼ်း ပၼ် တီႈ ၵူၼ်း မဵဝ်း ဢိသရေး၊ၶႃႈ ႁိုဝ်း၊" ဝႃႈ ၼင်ႇ ၼႆ လႄႈ။ 7မၼ်းၸဝ်ႈ ၵေႃႈ လၢတ်ႈ တီႈ ၶဝ် လႄႈ ဝႃႈ၊ "ၶိင်ႇၵႃႇလႃႉ တၢင်း ဢၼ် ပေႃႈၸဝ်ႈ ဢဝ် တင်း ဢၶႂၢင်ႉ ဢႃႇၼႃႇ တူဝ်ၸဝ်ႈၵဝ်ႇ ၶိုင် ပွင် ဝႆႉ ၼၼ်ႉ၊သူ ဢမ်ႇ မီး ဢၶႂၢင်ႉ ဢၼ် တၵ်း လႆႈ ႁု။- 8ၼႂ်းဝႃႈၼၼ် သေၵေႃႈ၊ယၢမ်း မိူဝ်ႈ ဢၼ် ဝိၺိၺ်ႇ မူတ်းၸၢင်ႇ ၸဝ်ႈ၊လူင်း မႃး ၵႃႈၼိူဝ် သူ ၼၼ်ႉ ၸိုင်၊သူ တၵ်း လႆႈ ၶၢမ်ႇ ဢဝ် ႁႅင်း တၼ်းၶူဝ်း လႄႈ ပဵၼ် သၢၵ်ႈသေႇ ၵဝ် ၸႃႉၸဵမ် ၵႃႈၼႂ်း ဝဵင်း ယေႇရုသလႅမ်ႇ၊ၵႃႈၼႂ်း မိူင်း ယုတႃႉ၊ဢိၵ်ႇတင်း မိူင်း သမႃႇရိ ၵူႈတီႈၵူႈလႅၼ်၊တေႃႇထိုင်ႁွတ်ႈ တီႈသုတ်း လိၼ်မိူင်း ပုၼ်ႉ ဢေႃႈ၊" ဝႃႈ ၼင်ႇ ၼႆ ဢေႃႈ။- 9ဝၢႆးသေ လၢတ်ႈ ဝႃႈ ၸိူဝ်ႉ ၼင်ႇ ၼႆ ယဝ်ႉ ၼၼ်ႉ၊ယၢမ်း မိူဝ်ႈ ဢၼ် ၶဝ် ယင်း တိုၵ်ႉ ယႅၵ်ႉ တူၺ်း မၼ်းၸဝ်ႈ ယူႇ ၸိုင်၊မၼ်းၸဝ်ႈ လႆႈ ၶၢမ်ႇ တၢင်း ဢၼ် ဢုမ်ႈ ယွင်ႈ ၶိုၼ်ႈ ၵႂႃႇ ၵႃႈၼိူဝ် မိူင်းၵၢင်ႁၢဝ် ပုၼ်ႉ သေလႄႈ မွၵ်ႇၵုမ်ႈ လပ်ႉ တႃ ၶဝ် ၵႂႃႇ သေ ဢေႃႈ။ 10ၶဝ် ယင်း တိုၵ်ႉ မုင်ႈ တူၺ်း ၵၢင်ႁၢဝ် တီႈ ဢၼ် မၼ်းၸဝ်ႈ ၶိုၼ်ႈ ၵႂႃႇ ယူႇ လႄႈ မိူဝ်ႈ ၼၼ်ႉ၊ၵူၼ်း သွင် ၵေႃႉ ၼုင်ႈ ၶူဝ်း ဢၼ် ၽိူၵ်ႇၶၢဝ် ၽုတ်း မႃး ၸုၵ်း ႁိမ်း ၶဝ် သေယဝ်ႉ၊- 11လၢတ်ႈ တီႈ ၶဝ် လႄႈ ဝႃႈ၊ "ၵူၼ်း ၵႃႇလိလႄး၊ၶဝ်႟။ ႁဵတ်းသင် လႄႈ သူ ၸုၵ်း ယူႇ သေလႄႈ ႁႅၼ် တူၺ်း ၵၢင်ႁၢဝ် ယူႇ ၼင်ႇ ႁိုဝ်။ ၸဝ်ႈ ယေႇသု၊ဢၼ် ၶၢမ်ႇ တၢင်း ဢၼ် ယွင်ႈ ၶိုၼ်ႈ ၵႂႃႇ ၵႃႈၼိူဝ် ပုၼ်ႉ ၼၼ်ႉ၊ၸိူဝ်ႉ ၼင်ႇ ဢၼ် သူ လႆႈ ႁၼ် မၼ်းၸဝ်ႈ ၶိုၼ်ႈ ၽႃႉ ၵႂႃႇ ၼၼ်ႉ၊တၵ်း သမ်ႉ ၶိုၼ်း လူင်း မႃး ၸိူဝ်ႉ ၼင်ႇ ၼၼ် ဢေႃႈ၊" ဝႃႈ ၼင်ႇ ၼႆ ဢေႃႈ။ 12လိုၼ်းၼၼ်ႉ၊တမၢၼ်ႇၸဝ်ႈ တင်းလၢႆ လုၵ်ႉ သေ ၵႃႈတီႈ လွႆ သၢၼ်ႇလုၼ်ႇ၊မိူဝ်း ၵႂႃႇ ၵႃႈတီႈ ဝဵင်း ယေႇရုသလႅမ်ႇ ဢၼ် ယၢၼ် ၵႆ ၵၼ် လၵ်း ၼိုင်ႈ ၸမ် ၸမ် ၼၼ်ႉ ဢေႃႈ။- 13ၶဝ် ၶဝ်ႈ ဝဵင်း ၵႂႃႇ လႄႈ ၶိုၼ်ႈ ၵႂႃႇၸူး ၵႃႈတီႈ ႁိူၼ်း ႁၢၼ်ႉ ၼိူဝ် တီႈ ဢၼ် ၶဝ် ယူႇသဝ်း ၼၼ်ႉ ဢေႃႈ။ ၶဝ် ၸိူဝ်း ၼၼ်ႉ၊ပဵၼ် ပေႇတရု၊ယူဝ်းႁၢၼ်ႇ၊ယႃႇၵုပ်ႈ၊ဢၼ်ႇတရေႇ၊ၽိလိပ်ႉပု၊ထူဝ်းမႃႉ၊ပႃႇထေႃးလမႄး၊မတ်ႈထႄႇ၊ယႃႇၵုပ်ႈ၊လုၵ်ႈၸၢႆး ဢႃႇလၽေး၊သိမုၼ်ႇ ၸေႇလုတ်ႉ၊ဢိၵ်ႇတင်း ယုတႃႉ၊လုၵ်ႈၸၢႆး ယႃႇၵုပ်ႈ ဢေႃႈ။- 14ၶဝ် ၸိူဝ်း ၼႆႉ၊ၵႆႉ ၸုတုမ် ၵၼ် သူးတွင်း လႄႈ ႁဵတ်း ပထၼႃႇ လူၺ်ႈ ၵၼ် တင်း မႄႈယိင်း တင်းလၢႆ ဢိၵ်ႇတင်း မႃႇရိ၊မႄႈၸဝ်ႈ ယေႇသု၊တင်း ၼွင်ႉၸၢႆး ၸဝ်ႈ ၸိူဝ်း ၼၼ်ႉ ယူႇ ဢေႃႈ။ 15လိုၼ်းၼၼ်ႉ၊ဢမ်ႇ ႁိုင် ဢမ်ႇ ၼၢၼ်း တပႄးၸဝ်ႈ ဢၼ် မီး ပၢၵ်ႇ ပၢႆ သၢဝ်း ၵေႃႉ ၸမ် ၸမ်၊ႁဵတ်း ပၢင်ၵုမ် သေလႄႈ တီႈ ၼၼ်ႈ ပေႇတရု၊လုၵ်ႉၸုၵ်း လႄႈ လၢတ်ႈ ဝႃႈ၊- 16"ပီႈၼွင်ႉ ၶဝ်႟။ တၢင်း ဢၼ် ဝိၺိၺ်ႇ မူတ်းၸၢင်ႇ ၸဝ်ႈ ဢဝ် တင်း သူပ်း တႃႇဝိတ်ႈ၊ႁေႃး ဝႆႉ ၵႂၢမ်း ပျႃႇတိၵ်ႈ ၵႃႈၼႂ်း ၵျၢမ်းလိၵ်ႈ လွင်ႈ ယုတႃႉ၊ၵေႃႉ ဢၼ် ဢွၼ် ႁူဝ် ၼႄ တၢင်း တီႈ ၶဝ် ၸိူဝ်း ဢၼ် တိဢဝ် ၸဝ်ႈ ယေႇသု၊ၼၼ်ႉ ၸိုင်၊ပျေႉၸုမ်ႇ ယဝ်ႉ ဢေႃႈ။- 17ယုတႃႉ၊ၼႆႉ၊ၶဝ်ႈပႃး ၼႂ်း မူႇ ၸုမ်း ႁဝ်း လႄႈ လိူၵ်ႈၵဵပ်း ဝႆႉ၊ႁႂ်ႈ ႁဵတ်းၵၢၼ် ၸဝ်ႈ ႁူမ်ႈ ၵၼ် တင်း ႁဝ်း ယဝ်ႉ။ 18"(ငိုၼ်း ဢၼ် မၼ်း ႁဵတ်း ဢမ်ႇတြႃး လႄႈ လႆႈ မႃး ၼၼ်ႉ၊သိုဝ်ႉ ဢဝ် လိၼ် လွၵ်း ၼိုင်ႈ ယဝ်ႉ လႄႈ တီႈ ဢၼ် မၼ်း လႆႈ လူမ်ႉ ပၵ်းၶိတ်း တၢႆ ယဝ်ႉ။ တွင်ႉ မၼ်း တႅၵ်ႇ လႄႈ သႆႈ မၼ်း ႁႄႈ ႁၢႆး ၵႂႃႇ ယဝ်ႉ။- 19ၵူၼ်း ဝဵင်း ယေႇရုသလႅမ်ႇ၊တင်းသဵင်ႈတင်းလူင် ငိၼ်း လွင်ႈတၢင်း ၼၼ်ႉ လႄႈ ၶဝ် ဢဝ် တင်း ၵႂၢမ်း ၽႃႇသႃႇ ၶဝ် ႁွင်ႉ ႁဵၵ်ႈ တီႈ လိၼ် ၼၼ်ႉ လႄႈ ဝႃႈ၊ဢၵေးလႃႉတမႃႉ၊ဢၼ် ပွင်ႇဝႃႈ လွၵ်းလိၼ် လိူတ်ႈ၊ဝႃႈ ၼင်ႇ ၼႆ ၼၼ်ႉ ယဝ်ႉ။) 20"ၸွမ်းၼင်ႇ ၵျၢမ်းလိၵ်ႈ သႃႇလၢမ်ႇ တႅမ်ႈ ဝႆႉ လႄႈ ဝႃႈ၊ 'ႁႂ်ႈ ႁိူၼ်း မၼ်း ႁၢမ်း လႄႈ ယႃႇပေ ႁႂ်ႈ ၵူၼ်း ယူႇ သေၵေႃႉသေၵူၼ်း၊' ဝႃႈ ၼင်ႇ ၼႆ၊သမ်ႉ တႅမ်ႈ ဝႆႉ ထႅင်ႈ လႄႈ ဝႃႈ၊ 'ႁႂ်ႈ ပိူၼ်ႈ တၢင်ႇၵေႃႉ လႆႈ သိုပ်ႇ ဢဝ် ၼႃႈၵၢၼ် မၼ်း တႃႉ၊' ဝႃႈ ၼင်ႇ ၼႆ မီး ဝႆႉ ယဝ်ႉ။ 21"ပိူဝ်ႈ ၼႆ လႄႈ သေၵေႃႉၵေႃႉ ထုၵ်ႇလီ ၶဝ်ႈပႃး ၸွမ်း ႁဝ်း၊မႃး ႁႂ်ႈလႆႈ ၶၢမ်ႇသၢၵ်ႈသေႇ လွင်ႈ ၸဝ်ႈႁဝ်း ယေႇသု၊လုၵ်ႉ ၶိုၼ်းလိပ်း ၼၼ်ႉ ဢေႃႈ။ မၼ်း ၼၼ်ႉ၊တၵ်း လႆႈ ပဵၼ် ၵေႃႉ ဢၼ် ၶဝ်ႈပႃး ႁူမ်ႈ လူၺ်ႈ ၵၼ် တင်း ႁဝ်း မႃး၊ၸႃႉၸဵမ် ၶိင်ႇၵႃႇလႃႉ ဢၼ် ၸဝ်ႈ ယေႇသု၊ၵႂႃႇ မႃး ၶဝ်ႈ ဢွၵ်ႇ လူၺ်ႈ ၵၼ် တင်း ႁဝ်း၊- 22ၸႃႉၸဵမ် မိူဝ်ႈ ၶိင်ႇ ဢၼ် သြႃႇ ယူဝ်းႁၢၼ်ႇ၊ပၼ် မၢင်ႇၵလႃႇ ပပ်ႉတိၸမ်ႇ တေႃႇထိုင်ႁွတ်ႈ ဝၼ်း ဢၼ် ၸဝ်ႈ ယေႇသု၊ၽၢတ်ႇ ယၢၼ် ၵၼ် တင်း ႁဝ်း လႄႈ လႆႈ ၶၢမ်ႇ တၢင်း ဢၼ် ဢဝ် ၶိုၼ်ႈ ၵႂႃႇ ၵႃႈၼိူဝ် ၵၢင်ႁၢဝ်၊သိုဝ်ႈ ၼႃႈ တႂ်ႈတႃ ႁဝ်း ၼၼ်ႉ ဢေႃႈ၊" ဝႃႈ ၼင်ႇ ၼႆ ဢေႃႈ။ 23မိူဝ်ႈ ၼၼ်ႉ၊ၶဝ် ဢွၼ်ၵၼ် ႁွင်ႉ ဢွၵ်ႇ ၸိုဝ်ႈ ၵူၼ်း သွင် ၵေႃႉ၊ၵေႃႉ ၼိုင်ႈ ပဵၼ် ယူဝ်းသႅပ်ႈ၊ဢၼ် ႁွင်ႉဝႃႈ၊ပႃႇသပႃႉ၊ (ယုသတု၊ၵေႃႈ ႁွင်ႉ) ၼၼ်ႉ၊ဢိၵ်ႇတင်း မတ်ႈထိ၊ပုၼ်ႈတႃႇ တေ လိူၵ်ႈ ဢဝ် ၵေႃႉ ၼိုင်ႈ ဢေႃႈ။- 24ၵမ်း ၼၼ်ႉ၊ၶဝ် သူးတွင်း လႄႈ ဝႃႈ၊ "ၸဝ်ႈၽြႃး တီႈၶႃႈ။ ၸဝ်ႈႁဝ်း ႁုၸႅင်ႈ တၢင်းၵျၢမ်ႇတၢင်းပွင် ၵူၼ်း ၵူႈ ၵေႃႉ ၶႃႈ ဢေႃႈ။ ပိူဝ်ႈ ၼႆ လႄႈ ၶႅၼ်းတေႃႈ ၼႄပျႃး ၼႂ်း သွင် ၵေႃႉ ၼႆႉ၊ၸဝ်ႈႁဝ်း လိူၵ်ႈၵဵပ်း ဢဝ် ၵေႃႉလႂ်၊- 25ႁႂ်ႈ သိုပ်ႇ ပွင်ႁဵတ်း ၼႃႈၵၢၼ် ဢရႃႇ ထမ်ႇမႃႉ သြႃႇ၊ဢိၵ်ႇတင်း ဢရႃႇ တမၢၼ်ႇၸဝ်ႈ၊တႅၼ်း တီႈ ယုတႃႉ၊ၵေႃႉ ဢၼ် ၽၢတ်ႇ ဢွၵ်ႇ ၵႂႃႇ ယူႇ ၵႃႈတီႈ ဢၼ် မၼ်း ထုၵ်ႇလီ ယူႇ ၼၼ်ႉ သေၵမ်း တီႈၶႃႈ၊" ဝႃႈ ၼင်ႇ ၼႆ သေယဝ်ႉ၊- 26ၶဝ် တူၵ်းၸႃႇၵွၵ်ႈ လႄႈ ၼႃႈၵၢၼ် ၼၼ်ႉ တူၵ်း တီႈ မတ်ႈထိ၊သေယဝ်ႉ၊မၼ်း လႆႈ ၶဝ်ႈပႃး ႁူမ်ႈ လူၺ်ႈ ၵၼ် တင်း၊မူႇ ၸုမ်း တမၢၼ်ႇၸဝ်ႈ သိပ်း ဢဵတ်း ပႃး ၼၼ်ႉ ဢေႃႈ။
Copyright
Learn More


c: text/html

text:
1ပိူဝ်ႈ ၼႆ လႄႈ ၵွပ်ႈပိူဝ်ႈ မူႇၵူၼ်း ၸိူဝ်း ၵူၼ်း ဢၼ် ၶၢမ်ႇသၢၵ်ႈသေႇ ၼမ်ၼႃႇ လူင်လၢင် ထၼ်ႇ ၼႆႉ ဝႅင်း ႁွပ်ႈ ႁဝ်း ဝႆႉ လႄႈ ႁဝ်း ဢွၼ်ၵၼ် ၶျႃးဝၢင်း မဵဝ်း ဢၼ် ႁဵတ်း ႁႂ်ႈ ႁဝ်း ႁႅင်းဢူၼ်ႈ၊ဢိၵ်ႇတင်း တုၸရိူၵ်ႈ ဢပျတ်ႈ ဢၼ် ၵွပ်ႈၸပ်း ႁဝ်း မၼ်ႈၵိုမ်း ၼႃႇ ၼၼ်ႉ သေလႄႈ ဢွၼ်ၵၼ် ၶတ်းၸႂ် ၶုၼ်ႇလႅၼ်ႈ ၼႂ်း သဵၼ်ႈတၢင်း ဢၼ် လႅၼ်ႈ ၶေႉ ၵၼ်၊ဢၼ် မၢႆ ဝႆႉ ပႃႈၼႃႈ ႁဝ်း ၼၼ်ႉ တႃႉ ႁဝ်း။- 2ဢွၼ်ၵၼ် ယႅၵ်ႉ တူၺ်း ၸဝ်ႈ ယေႇသု၊ဢၼ် ႁဝ်း ယုမ်ႇမၢတ်ႈ ဢိင်ပိုင်ႈ ဝႆႉ၊ၸႃႉၸဵမ် မိူဝ်ႈ ၵေႃႇၸႃႉ တေႃႇထိုင်ႁွတ်ႈ တီႈသုတ်း ၼၼ်ႉ တႃႉ ႁဝ်း။ မၼ်းၸဝ်ႈ ၼၼ်ႉ၊ယင်း ဢမ်ႇ သုတ်ႉ ဢမ်ႇ ႁူၼ် ၵွပ်ႈပိူဝ်ႈ သဝ်မႆႉဝႃးမိုဝ်း ၼၼ်ႉ လႄႈ ယင်း ဢမ်ႇၵႃး၊ယင်း မီး တၢင်း ဢၼ် သိူဝ်း ၸူမ်း မူၼ်ႈပျေႃႇ လႄႈ ပႂ်ႉထႃႈ မၼ်းၸဝ်ႈ ဝႆႉ ယဝ်ႉ ၼၼ်ႉ ဢေႃႈ။ မၼ်းၸဝ်ႈ ယင်း ဢမ်ႇ မၢတ်ႈ လွင်ႈတၢင်း ဢၼ် လီ ဢူၵ်း လီဢၢႆ လူၺ်ႈ တၢင်း ဢၼ် လႆႈ တၢႆ ၵႃႈၼိူဝ် သဝ်မႆႉဝႃးမိုဝ်း ၼၼ်ႉ လႄႈ မိူဝ်ႈလဵဝ် ၼႆႉ မၼ်းၸဝ်ႈ ၼင်ႈ ယူႇ ၵႃႈတီႈ ၽၢႆႇ ၶႂႃ ပလၢင်ႇ ၽြႃးပဵၼ်ၸဝ်ႈ ဢေႃႈ။ 3လွင်ႈ ၼင်ႇ ႁိုဝ် ႁူဝ်ၸႂ် သူ ႁႅင်း ဢမ်ႇ ဢူၼ်ႈ ၸႂ် ဢမ်ႇ လု ၸိုင်၊ဝူၼ်ႉၸႂ် တူၺ်း လွင်ႈ ဢၼ် မၼ်းၸဝ်ႈ လႆႈ ယိူၼ်ႉၶၢမ်ႇ တၢင်း ဢၼ် ၵူၼ်း မီး ဢပျတ်ႈ တင်းလၢႆ ယႃႉယုၵ်ႉ မၼ်းၸဝ်ႈ ထၢၼ်ႇ ႁိုဝ် ၼၼ်ႉ တႃႉ။- 4သူ တိုၵ်းတေႃး ၵၼ် တင်း တုၸရိူၵ်ႈ ဢပျတ်ႈ လႄႈ ယင်း ဢမ်ႇ ပႆႇ လႆႈ ၶၢမ်ႇ တေႃႇထိုင်ႁွတ်ႈ လႆႈ ၶၢမ်ႇ တၢင်း ဢၼ် ဢဝ်တၢႆ လူးၵွၼ်ႇ ဢေႃႈ။- 5ၸွင်ႇ သူ လူင်လိုမ်း ၶေႃႈၵႂၢမ်း ဢၼ် တိုၵ်းယူင်း ပၼ်ႁႅင်း သူ၊ဢၼ် ၽြႃးပဵၼ်ၸဝ်ႈ လၢတ်ႈ တေႃႇ သူ၊မိူၼ် ၸိူဝ်ႉ ၼင်ႇ ဢၼ် မၼ်းၸဝ်ႈ လၢတ်ႈ တေႃႇ လုၵ်ႈၸၢႆး ၸဝ်ႈ တင်းလၢႆ ၼၼ်ႉ ယဝ်ႉ ႁိုဝ်း။ မၼ်းၸဝ်ႈ လၢတ်ႈ လႄႈ ဝႃႈ၊ "လုၵ်ႈၸၢႆး ၵဝ်႟။ ယႃႇပေ မၢတ်ႈ မဝ်မၢင် ၵႂၢမ်းသင်ႇ သွၼ် သုင်းမႃႉ ၸဝ်ႈၽြႃး ၼၼ်ႉ၊ ယႃႇပေ ၸႂ်လု၊ယၢမ်း မိူဝ်ႈ ဢၼ် မၼ်းၸဝ်ႈ ပၼ်တၢမ်ႇ မႂ်း ၼၼ်ႉ။ 6လွင်ႈ မၼ်း ၸမ်ႉ၊ၸဝ်ႈၽြႃး သင်ႇ သွၼ် သုင်းမႃႉ ၵေႃႉ ဢၼ် မၼ်းၸဝ်ႈ ႁၵ်ႉ ၼၼ်ႉ လႄႈ ပၼ်တၢမ်ႇ တီႈ ၶဝ် ၸိူဝ်း ဢၼ် မၼ်းၸဝ်ႈ ႁပ်ႉ တုင်း ဢဝ် မိူၼ် ပဵၼ် လုၵ်ႈၸဝ်ႈ ၼၼ်ႉ ဢေႃႈ။" ဝႃႈ ၼင်ႇ ၼႆ ဢေႃႈ။- 7ဢွၼ်ၵၼ် ယိူၼ်ႉၶၢမ်ႇ တၢင်း ဢၼ် ၽြႃးပဵၼ်ၸဝ်ႈ ပၼ်တၢမ်ႇ သင်ႇ သွၼ် သုင်းမႃႉ သူ၊ၸွမ်းၼင်ႇ သူ ပဵၼ် လုၵ်ႈလၢင်း မၼ်းၸဝ်ႈ တႃႉ။ လွင်ႈ မၼ်း ၸမ်ႉ၊လုၵ်ႈလၢင်း ဢၼ် ပေႃႈ ဢမ်ႇ သင်ႇ သွၼ် သုင်းမႃႉ ၼၼ်ႉ၊မီး သေၵေႃႉသေၵူၼ်း ႁိုဝ်း။- 8ပေႃး သူ ဢမ်ႇ ၶၢမ်ႇ ဢဝ် ၵႂၢမ်းသင်ႇ သွၼ် သုင်းမႃႉ၊ၸိူဝ်ႉ ၼင်ႇ ပဵၼ် လုၵ်ႈလၢင်း မၼ်းၸဝ်ႈ ၼၼ်ႉ လႄႈ ယူႇ ၸိုင်၊သူ ဢမ်ႇၸႂ်ႈ လုၵ်ႈဢွၵ်ႇ၊ပဵၼ် လုၵ်ႈ ဢၼ် မၢၼ်း ၸွမ်း တၢင်း ၵူၺ်း ဢေႃႈ။- 9လိူဝ် သေ ၼၼ်ႉ၊ႁဝ်း မီး ပေႃႈ ဢၼ် ပဵၼ် ၸႃႇတိ ၵူၼ်း ဢၼ် သင်ႇ သွၼ် သုင်းမႃႉ ပၼ် ႁဝ်း လႄႈ ႁဝ်း ၵေႃႈ ရူဝ်ႇ သေႇ ၵူဝ်ယမ် ပေႃႈ ၼၼ်ႉ ဢေႃႈ။ လိူဝ်တွၼ်း ၼႃႇ သေပိူၼ်ႈ ၼၼ်ႉ ႁဝ်း ထုၵ်ႇလီ ယူႇ ၼႂ်း တၢင်း ဢၼ် ပေႃႈ ၸႂ်ဝိၺိၺ်ႇ ဢုပ်ႉ ထိင်း လႄႈ မီး ဢသၢၵ်ႈလိပ်း ယူႇ ၼၼ်ႉ ဢမ်ႇၸႂ်ႈ ႁိုဝ်း။- 10ပေႃႈ ဢၼ် ပဵၼ် ၸႃႇတိ ၵူၼ်း ၸိူဝ်း ၼၼ်ႉ၊သင်ႇ သွၼ် သုင်းမႃႉ ပၼ် ႁဝ်း၊မိူၼ် ၸိူဝ်ႉ ၼင်ႇ ႁၢင်ႈ ပဵၼ် ဢၼ် လီ ပုၼ်ႈ ၶဝ် ၸူဝ်ႈ ၵမ်းဢွၼ်ႇၼိုင်ႈ ၵူၺ်း ဢေႃႈ။ ၵူၺ်းၵႃႈ၊ၽြႃးပဵၼ်ၸဝ်ႈ ထွၵ်ႈလူၺ်ႈ ဢၵျူဝ်း ႁဝ်း သေလႄႈ သင်ႇ သွၼ် သုင်းမႃႉ ပၼ် ႁႂ်ႈ ႁဝ်း လႆႈ ၶဝ်ႈ ထိုင် ၵႃႈၼႂ်း တၢင်း ဢၼ် မူတ်းၸၢင်ႇ မၼ်းၸဝ်ႈ ဢေႃႈ။- 11ၼႂ်း မိူဝ်ႈ ဢၼ် လႆႈ ၶၢမ်ႇ တၢင်း ဢၼ် သုင်းမႃႉ ၼၼ်ႉ၊မိူၼ်ၼင်ႇ ႁၢင်ႈ ယၢမ်း ဢၼ် လႆႈ ၶၢမ်ႇ ဢဝ် ယူႇ ၼၼ်ႉ၊ပဵၼ် ဢၼ် လီ ၸႂ်လဵၵ်ႉ လႄႈ ဢမ်ႇ ပျေႃႇၸႂ် လႆႈ ဢေႃႈ။ လိုၼ်း ၼၼ်ႉ ၸင်ႇ၊ၶဝ် ၸိူဝ်း ဢၼ် လႆႈ ၶၢမ်ႇ ဢဝ် တၢမ်ႇ တၢင်း ဢၼ် သင်ႇ သွၼ်ပၼ် ၼၼ်ႉ၊လႆႈ မီး တၢင်း ဢၼ် မူၼ်ႈပျေႃႇ လႄႈ ၶျၢမ်းသႃႇ သေယဝ်ႉ၊ႁွတ်ႈထိုင် တၢင်း သိုဝ်ႈ တေႃႇ ၼၼ်ႉ ဢေႃႈ။ 12ပိူဝ်ႈ ၼႆ လႄႈ ဢဝ် မိုဝ်း သူ ဢၼ် ႁိူဝ်ႉ ၼူၼ်း ႁႅင်းဢူၼ်ႈ ၼၼ်ႉ ယူၵ်ႉ ၶိုၼ်ႈ လႄႈ ႁႂ်ႈ ႁူဝ်ၶဝ်ႇ သူ ဢၼ် သၼ်ႇ ဝႆ ယူႇ ၼၼ်ႉ မီး ႁႅင်း တႃႉ။- 13ႁႂ်ႈ ယၢင်ႈ တိၼ် သူ ပႆ ၸွမ်း သဵၼ်ႈတၢင်း ဢၼ် သိုဝ်ႈလီ လႄႈ တိၼ် ဢၼ် ၶေႉ ယူႇ ၼၼ်ႉ ၵေႃႈ တၵ်း တေ ဢမ်ႇ ပိူင်ႈ ၵႂႃႇ လုတ်ႈ ၵႂႃႇ ၵူၺ်းဢမ်ႇၵႃး၊ႁႂ်ႈလႆႈ ၶၢမ်ႇ တၢင်း ဢၼ် ယုၵ်ႉ ယႃ ႁႂ်ႈ ႁၢႆ တႃႉ။ 14ၶတ်းၸႂ် ႁႂ်ႈလႆႈ ထုၵ်ႇမေႃ ၵၼ် တင်း ၵူၼ်း ၵူႈၵေႃႉၵူႈၵူၼ်း၊ဢိၵ်ႇတင်း ႁႂ်ႈလႆႈ တႄႇ ယူႇ ၼႂ်း ပႃႇရမီႇ တၢင်း ဢၼ် မူတ်းၸၢင်ႇ တႃႉ။ လွင်ႈ မၼ်း ၸမ်ႉ၊ပေႃး ယင်း ဢမ်ႇ မီး ၸႂ်သၽေႃး ၸိူဝ်ႉ ၼင်ႇ ၼၼ် ၸိုင်၊ၽူႈလႂ် ၵေႃႈ ဢမ်ႇ ထူပ်း ႁၼ် ထႃႇဝရႃႉ ၽြႃး လႆႈ ဢေႃႈ။- 15ၼႂ်း သူ ၼႆႉ သေၵေႃႉသေၵူၼ်း ၼင်ႇ ႁိုဝ် တၵ်း ဢမ်ႇ လုတ်ႈ ႁၢမ်း ၵျေးၸူး ၽြႃးပဵၼ်ၸဝ်ႈ ၸိုင်၊ဝႆႉ သတိ တႃႉ။ ယႃႇပေ ႁႂ်ႈ ၽူႈလႂ် လႆႈ ပဵၼ် ၸိူဝ်ႉ ၼင်ႇ "တူၼ်ႈ ႁၢၵ်ႈ ၶူမ်" ဢၼ် ဢွၵ်ႇ ႁုၼ်ႈ မႃး လႄႈ ၵူၼ်း ၼမ်ၼႃႇ လႆႈ လု သုမ်း ၵႂႃႇ ၵွပ်ႈပိူဝ်ႈ ၵွင်ႉ ႁႅၼ်ႇ မၼ်း ပၼ် တၢင်း တုၵ်ႉၶႃႉ ယၢပ်ႇၸႂ် ၼၼ်ႉ။- 16ယႃႇပေ ႁႂ်ႈ ၽူႈလႂ် ႁဵတ်း မေႇထုင်ႇ ဢၼ် ဢမ်ႇတြႃး၊ဢမ်ႇၼၼ်၊ယႃႇပေ ႁႂ်ႈ ပဵၼ် ၵေႃႉ ဢၼ် ဢမ်ႇ မီး ၸႂ် ၽြႃး ၸႂ် တြႃး မိူၼ် ၸိူဝ်ႉ ၼင်ႇ ဢေးသေႃး၊ဢၼ် ၶၢႆ ၵိၼ် ဢရႃႇ လုၵ်ႈတူၼ်ႈ မၼ်း ပုၼ်ႈ တၵ်း ႁႂ်ႈလႆႈ ၵိၼ် တၢင်းၵိၼ် တႃႇ ၼိုင်ႈ ၵူၺ်း ၼၼ်ႉ။- 17ၸိူဝ်ႉ ၼင်ႇ ဢၼ် သူ ႁု ယူႇ ၼၼ်ႉ၊ၵမ်းလိုၼ်း မိူဝ်ႈ ဢၼ် မၼ်း ၶိုၼ်း ၶႂ်ႈလႆႈ တၢင်းလီ မၢင်ႇၵလႃႇ ၵႃႈတီႈ ပေႃႈ မၼ်း ၼၼ်ႉ ၸိုင်၊မၼ်း လႆႈ ၶၢမ်ႇ တၢင်း ဢၼ် ထဵင် ပႅတ်ႈ ဢေႃႈ။ ပိၵ်ႉသမ်ႉ မၼ်း ပႃး တင်း ၼမ်ႉတႃ တူၵ်း လႄႈ ၶတ်းၸႂ် ႁႂ်ႈလႆႈ တၢင်းလီ ၼၼ်ႉ ၶိုၼ်း သေၵေႃႈ၊မၼ်း ဢမ်ႇ ပဵၼ် လႆႈ၊ၵွပ်ႈပိူဝ်ႈ မၼ်း ဢမ်ႇ မီး ဢၶႂၢင်ႉ ဢၼ် တၵ်း ၶိုၼ်း မႄး လႆႈ ၵႃႈ ဢၼ် မၼ်း ႁဵတ်း ပူၼ်ႉမႃး ယဝ်ႉ ၼၼ်ႉ ဢေႃႈ။ 18သူ ဢမ်ႇ လႆႈ မႃး မိူၼ် ၸိူဝ်ႉ ၼင်ႇ ၵူၼ်း မဵဝ်း ဢိသရေး၊မႃး ၵႃႈတီႈ လွႆ သိၼႃႉ၊ဢၼ် ဢဝ် မိုဝ်း တိူဝ်ႉ ထုၵ်ႇ လႆႈ ၼၼ်ႉ။ လွႆ ၼၼ်ႉ ပဵၼ် လွႆ ဢၼ် ပဵဝ်ၽႆး လုၵ်ႉ ယူႇ၊လပ်းသိင်ႇ မိုတ်ႈ ယူႇ၊ဢၼ် သဵင် လူမ်း ၽိဝ် ႁုင် လင် မေႃး ယူႇ၊- 19ဢၼ် သဵင် ၼႄးၶရႃႇ မေႃး ႁုၼ်ႈ ယူႇ၊ဢိၵ်ႇတင်း သဵင် ၼုၵ်ႈၵပၢတ်ႈ ၸဝ်ႈ မီး ယူႇ ၼၼ်ႉ ဢမ်ႇၸႂ်ႈ။ မိူဝ်ႈ ဢၼ် ၵူၼ်း တင်းလၢႆ ငိၼ်း သဵင် ၸဝ်ႈ ယဝ်ႉ ၸိုင်၊ၶဝ် ဢွၼ်ၵၼ် တွင်းပၢၼ်ႇ ၼင်ႇ ႁိုဝ် တၵ်း ဢမ်ႇ လႆႈ ငိၼ်း သဵင် တၢင်ႇၸိူဝ်ႉ တၢင်ႇ မဵဝ်း ထႅင်ႈ ၼၼ်ႉ ဢေႃႈ။- 20ၵွပ်ႈပိူဝ်ႈ ၶဝ် ဢမ်ႇ ၶၢမ်ႇ လႆႈ ဢမိင်ႉ ၸဝ်ႈ ဢၼ် လၢတ်ႈ လႄႈ ဝႃႈ၊ "ပိၵ်ႉသမ်ႉ ပဵၼ် တူဝ်သတ်း သေၵေႃႈ၊ပေႃး တိူဝ်ႉ မႅၼ်ႈ လွႆ ၼၼ်ႉ ၸိုင်၊ဢဝ် မၢၵ်ႇႁိၼ် ပိုဝ်ႈ သႂ်ႇ ႁႂ်ႈ တၢႆ တႃႉ၊" ဝႃႈ ၼင်ႇ ၼႆ ၼၼ်ႉ ဢေႃႈ။- 21လွင်ႈတၢင်း ဢၼ် လႆႈ ႁၼ် ၸိူဝ်း ၼၼ်ႉ၊ပဵၼ် ဢၼ် လီ ၵူဝ် လီ ႁႄ ၼႃႇ လူင်လၢင် ထၢၼ်ႈပေႃး မူဝ်းသေႇ၊လၢတ်ႈ ဝႃႈ၊ "ၵဝ် ၵူဝ် ၼႃႇ လူင်လၢင် လႄႈ သၼ်ႇ ဝႆ ယူႇ ဢေႃႈ၊" ဝႃႈ ၼင်ႇ ၼႆ ဢေႃႈ။ 22ဢၼ် သူ လႆႈ ႁွတ်ႈထိုင် မႃး ၼႆႉ ၸမ်ႉ၊သူ လႆႈ ႁွတ်ႈထိုင် မႃး ၵႃႈတီႈ လွႆ ၸိဢုၼ်ႇ၊ဢိၵ်ႇတင်း ၵႃႈတီႈ ဝဵင်း ၽြႃး ဢၼ် ဢသၢၵ်ႈလိပ်း ဢၼ် ပဵၼ် ဝဵင်း ယေႇရုသလႅမ်ႇ၊ၵၢင်ႁၢဝ် ဢၼ် တမၢၼ်ႇၵၢင်ႁၢဝ် မႃး ၸုတုမ် ၵၼ် လႄႈ ၼမ်ၼႃႇ သမ်ႉ ပေႃး ၼပ်ႉဢၢၼ်ႇ ဢမ်ႇ လႆႈ ၼၼ်ႉ ဢေႃႈ။- 23သူ လႆႈ ႁွတ်ႈထိုင် ၵႃႈတီႈ ပၢင်တုမ် ဢၼ် သိူဝ်းပျေႃႇ ဢၼ် ပဵၼ် ထႃႇၼႃႉ လုၵ်ႈတူၼ်ႈ ၽြႃးပဵၼ်ၸဝ်ႈ တင်းလၢႆ၊ၸိူဝ်း ဢၼ် ၸိုဝ်ႈသဵင် ၶဝ် လႆႈ ၶၢမ်ႇ တႅမ်ႈ ဝႆႉ၊ၵႃႈၼႂ်း ၸရၢင်း ၵၢင်ႁၢဝ် ပုၼ်ႉ ၼၼ်ႉ ဢေႃႈ။ သူ လႆႈ ႁွတ်ႈထိုင် ၵႃႈတီႈ ၽြႃးပဵၼ်ၸဝ်ႈ၊ၸဝ်ႈ ဢၼ် ၸီႇယၢင်ႇ တြႃး တီႈ ၵူၼ်း ဝူၺ်ႇၼေႇယႃႉ တင်းသဵင်ႈတင်းလူင်၊ဢိၵ်ႇတင်း ၸီႇယၢင်ႇ တီႈ ဝိၺိၺ်ႇ ၵူၼ်း မူတ်းၸၢင်ႇ တင်းလၢႆ၊ဢၼ် လႆႈ ႁဵတ်း ႁႂ်ႈ ႁွတ်ႈထိုင် တၢင်း ဢၼ် ၸေးၸုမ်ႇ ၼၼ်ႉ ဢေႃႈ။- 24သူ လႆႈ ႁွတ်ႈထိုင် ၵႃႈတီႈ ၸဝ်ႈ ယေႇသု၊ဢၼ် ဝႃႈ၊ၸဝ်ႈ ဝူင်ႈၵၢင် သဵတ်ႈၸႃႇ တြႃး မႂ်ႇ၊ဢိၵ်ႇတင်း ၵႃႈတီႈ လိူတ်ႈ ဢၼ် ၸုပ်ႉ ၽႅတ်း သႂ်ႇ ဢၼ် ပဵၼ် ၵတိ ၸဝ်ႈ၊ဢၼ် ယဵင်ႈၶႅၼ်း မျၢတ်ႈ ၼႃႇ သေ လိူတ်ႈ ဢႃႇပေႇလႃႉ၊ၽႅတ်း သႂ်ႇ ၼၼ်ႉ ဢေႃႈ။ 25ပိူဝ်ႈ ၼႆ လႄႈ လွင်ႈ ၼင်ႇ ႁိုဝ် သူ တၵ်း ဢမ်ႇ ထဵင် ပႅတ်ႈ ဢမိင်ႉ ၸဝ်ႈ ၼၼ်ႉ ၸိုင်၊ႁဵတ်း သတိ တႃႉ။ ပေႃး ၶဝ် ၸိူဝ်း ဢၼ် ထဵင် ပႅတ်ႈ ၵေႃႉ ဢၼ် သင်ႇ သွၼ်ပၼ် တြႃး ၸဝ်ႈ၊ၵႃႈၼိူဝ် လိၼ်မိူင်း ၼႆႉ ၼၼ်ႉ ဢမ်ႇ လႆႈ ၵၢင်းလွတ်ႈ တင်း ဢပျတ်ႈ တႄႉ ၸိုင်၊ႁဝ်း တင်းလၢႆ ဢၼ် ထဵင် ပႅတ်ႈ တြႃး ၸဝ်ႈ ဢၼ် လုၵ်ႉ ၵႃႈၼိူဝ် ၵၢင်ႁၢဝ် မႃး ၼၼ်ႉ ယဵင်ႈၶႅၼ်း တၵ်း ဢမ်ႇ ၵၢင်းလွတ်ႈ ဢပျတ်ႈ ၼႃႇ သေ ၶဝ် ၸိူဝ်း ၼၼ်ႉ ဢေႃႈ။- 26သဵင် ဢမိင်ႉ ၸဝ်ႈ မိူဝ်ႈ ဢွၼ် ၼႆႉ ၼၼ်ႉ၊ၶွၼ်း ၶဝ်ႇ ႁႂ်ႈ လိၼ်မိူင်း သၼ်ႇ ဝႆ ဢေႃႈ။ တေႃႈလဵဝ် ၼႆႉ ၸမ်ႉ၊မၼ်းၸဝ်ႈ ဝႆႉၵတိ လႄႈ ဝႃႈ၊ "ၵဝ် တၵ်း သၼ်ႇၶွၼ်း ထႅင်ႈ ပွၵ်ႈ ၼိုင်ႈ ဢေႃႈ။ တၵ်း သၼ်ႇၶွၼ်း လိၼ်မိူင်း ၵူၺ်းဢမ်ႇၵႃး၊တၵ်း သၼ်ႇၶွၼ်း ၵၢင်ႁၢဝ် ၸွမ်း ဢေႃႈ၊" ဝႃႈ ၼင်ႇ ၼႆ ဢေႃႈ။- 27ၵႂၢမ်း ဢၼ် ဝႃႈ၊ "ႁဵတ်း ထႅင်ႈ ပွၵ်ႈ ၼိုင်ႈ" ဝႃႈ ၼင်ႇ ၼႆ ၼၼ်ႉ၊ၶႂ်ႈဝႃႈ၊တၵ်း ယႃႉပႅတ်ႈ ၶိူင်ႈပိူင် လေႃးၵီႇ ဢၼ် သၼ်ႇ ဝႆ တင်းလၢႆ သေလႄႈ ၽၢၼ်ႇသၢင်း ႁႂ်ႈ မီး ၶိူင်ႈပိူင် ဢၼ် မႂ်ႇ ပေႃႇ ပဵၼ် မႃး ပုၼ်ႈ လွင်ႈ ၼင် ႁိုဝ် ၶိူင်ႈပိူင် ဢၼ် ဢမ်ႇ သၼ်ႇ ဢမ်ႇ ဝႆ တင်းလၢႆ တၵ်း တေ ၵိုတ်း ဝႆႉ မီး ဝႆႉ ၼၼ်ႉ ဢေႃႈ။ 28ၵွပ်ႈပိူဝ်ႈ ၼႆ လႄႈ ႁဝ်း လႆႈ မိူင်း ဢၼ် ဢမ်ႇ သၼ်ႇၶွၼ်း ဝႆ လႆႈ ၼၼ်ႉ ယဝ်ႉ၊ဢွၼ်ၵၼ် ယွင်ႈယေႃး တၢင်ႇၵျေးၸူး ၸဝ်ႈ ယူႇ တႃႉ ႁဝ်း။ ဢွၼ်ၵၼ် မီး ၸႂ် ဢၼ် ရူဝ်ႇသေႇ ၵူဝ်ယမ် လႄႈ ၵူဝ်းၵႂၢႆႇ ဝႆႈ ၽြႃးပဵၼ်ၸဝ်ႈ၊ၼႂ်း တၢင်း ဢၼ် မၼ်းၸဝ်ႈ ထုၵ်ႇၸႂ် ၵျိူၵ်ႈၸႂ် ၼၼ်ႉ တႃႉ ႁဝ်း။- 29လွင်ႈ မၼ်း ၸမ်ႉ၊ၽြႃးပဵၼ်ၸဝ်ႈ ႁဝ်း ပဵၼ် ၽႆး ဢၼ် ၸၢင်ႈ မႆႈ ႁႂ်ႈ လုလႅဝ် ဢေႃႈ။
Copyright
Learn More

robotstxt: allowed

filter: keep


text:
(ပ)
- Details
- Category: ပ
- Published on Monday, 01 August 2016 13:58
- Written by Shanyoma
- Hits: 41
တူဝ်မႄႈလိၵ်ႈဢၼ်ထူၼ်ႈ(10)
ပႃ
ပႃ(n) တူဝ်သတ်းၼႂ်းၼမ်ႉၶိူဝ်းၼိူင်ႈ။ ဢၼ်ပဵၼ်ၸုမ်းယႂ်ႇၸုမ်းၼမ်။ ဢၼ်ၵူၼ်းဢဝ်ႁဵတ်းတၢင်းၵိၼ်-ၽၵ်း။ ပႃၶီး-ပႃၸူႈၶီး၊ ပႃၶႅဝ်ႉ၊ ပႃမုင်း၊ ပႃၸၢတ်ႇ၊ ပႃၼွင်၊ ပႃၼၺ်း၊ ပႃလုၵ်း၊ ပႃလမ်၊ ပႃယဵၼ်ႇ၊ ပႃပွၵ်း၊ ပႃပႅမ်၊ ပႃၶၢဝ်၊ ပႃမႃႉႁၢဝ်၊ ပႃၽႃ၊ ပႃၼူမ်းၼၢင်း၊ ပႃၵိုင်း။ ပႃသူမ်ႈ၊ ပႃၼဝ်ႈ၊ ပႃႁႅင်ႈ၊ ပႃတုင်၊ ပႃၸွၵ်း၊ ပႃဢွပ်ႉ၊ ပႃပိင်ႈ၊ ပႃၶူဝ်ႈ၊ ပႃမူၵ်း၊ ပႃၸေႃး၊ ပႃဢွင်ႇ၊ ပႃသႃႈ၊ ပႃဢုပ်ႉ။
ပႃ(v) ၶေႃႈၵိုၵ်းၵၼ်တင်းယဵပ်ႇ ဢၼ်ဢမ်ႇၽၢင်ႉသေတိူဝ်ႉၼၼ်ႉ။
ပႃႇ
ပႃႇ(n) ၶေႃႈၸီႉတီႈဢၼ်သင်သိင်ႇၼမ်၊ သင်သိင်ႇလိူင်ႇ တီႈဢၼ်တူဝ်မီးၸႂ်တူဝ်ဢမ်ႇမီးၸႂ်ယူႇၼမ်မီးၼမ်၊ ၶေႃႈၵိုၵ်းၵၼ် တင်း"ထိူၼ်ႇ"။ ပႃႇမၺ်ႉ၊ ပႃႇၽိုၼ်း၊ ပႃႇယိူဝ်ႈပႃႇယႃႈ၊ ပႃႇၶႃး၊ ပႃႇၶဝ်ႈ၊ ပႃႇၼမ်ႉ၊ ပႃႇဝူဝ်းပႃႇၵၢၺ်း၊ ပႃႇသတ်း၊ ပႃႇၸူၼ်၊ ပႃႇလဝ်ႈ ပႃႇယႃႇယႃႈ၊ ပႃႇၽၢၺ်ႉ၊ ပႃႇမၢၵ်ႇပႃႇၽၢၺ်ႉ၊ ပႃႇၽိူင်းမိူင်းပိူၼ်။ …ပိုၼ်ႉပႃႇ၊ တင်းပိုၼ်ႉတင်းပႃႇ။
ပႃႈ
ပႃႈ(prep) ၶေႃႈယူႇၼႃႈပိူၼ်ႈ။ ဢၼ်မိူၼ်ၵၼ်တင်း"တင်း-ၼႃႈ"။
ပႃႈ(n) ပီႈၼၢင်းဢူႈ-မႄႈ။ ၼွင်ႉႁွင်ႉပီႈ ဢၼ်မီးၼႃႈႁိူၼ်းယဝ်ႉ၊ ဢၼ်မီးလုၵ်ႈလၢင်း။
ပႃႈ (n) မိူင်းတီႈၼိူင်ႈ မီးၼႂ်းမိူင်းၶႄႇလူင်။
ပႃး
ပႃး (n) ၸိုဝ်ႈမိူင်းဢၼ်ၼိူင်ႈ၊ ဢၼ်မီးလၢၺ်တီႈ။
ပႃး (n) ၸိုဝ်ႈတၺ်းဢၼ်မိူဝ်ႈၸဝ်ႉၸဝ်ႉ ဢွၼ်ၸဝ်ႈယေႇသူႉသီႇႁဵင်ပီႊလိူဝ်လိူဝ်။
ပီ
တၢင်းဢၼ် ပွင်း၊ ယႂ်ႇ၊ ၵႂ်ႊသေ ပီးႃး/ၽူၵ်ႉ/တူၺ်ႇ/တိုင်ႇမႃး။ (ပွင်းပီ၊ ပီပွင်း၊ ပီဝႆႉ)
-မွၵ်ႇတူၼ်ႈၵူၺ်ႈ ဢၼ်ယွၼ်ႇႁိူဝ်းမႃး။ (ပီၵူၺ်ႈ)
ပီႇ
တၢင်းဢၼ် ၸႅင်ႈလႅင်းလီ၊ ၸႅတ်ႈၸၢင်ႇ၊ ဢႅင်ႈၵလႅင်းတႅၵ်ႇ၊ တေႉတေႉ။ (လၢတ်ႈပီႇ၊ ပီႇလီ၊ ပီႇၶေႃႈပီႇသဵင်၊ တႆးပီႇပီႇ)
-ၶိူင်ႈမူၼ်ႊဢၼ်မီးႁူး၊ ဢၼ်လႆႈၸႂ်ႉတိုဝ်း ႁႅင်းလူမ်း။ (ပီႇ၊ ပီႇၼႄး၊ ပီႇႁႅင်ႈ၊ ပီႇႁွမ်း၊ ပီႇမၢၵ်ႇၼမ်ႉတဝ်ႈ၊ ပီႇသႅဝ်ႊ၊ ပီႇပႄး၊ ပီႇတွင်သိုင်၊...)
ပီႈ
ၵေႃႉယႂ်ႇသေႁဝ်း။ (ပီႈဢၢႆႈ၊ ပီႈၼၢင်း၊ ပီႈၶူၺ်၊ ပီႈလူဝ်း)
-ၵမ်တႅမ်ႈမဵဝ်းၼိူင်ႈ၊ တၢင်းဢၼ် ၵပ်းၵၢႆႇလွင်ႈမၼ်း။ (ပီႈတႅမ်ႈ၊ လိၵ်ႈလၢႆးပၢႆပီႈ၊ ပီႈၽၢႆ)
-တၢင်းဢၼ် ႁတ်ႉမိပ်ႇတဵၵ်းၼူတ်ႈ၊ ဢဝ်ႁႂ်ႈဢွၵ်ႇႁႂ်ႈၽၢတ်ႇၽႄၵၼ်။ လၢႆးမိပ်ႇၵၼ်၊ လၢႆးတဵၵ်းတဵင် ႁႂ်ႈပဵၼ်ၵၢၼ်မဵဝ်းၼိူင်ႈ။ (ယႃႈပီႈ၊ ပီႈဢဝ်ၼမ်ႉမၼ်း၊ ပီႈသူၼ်ပီႈႁူၵ်ႈ)
ပီး
တၢင်းဢၼ် တဵမ်လီ၊ ၽူၵ်ႉ၊ ပီးၼူတ်း၊ ယႂ်ႇ၊ သူတ်ႇ။ ဢၼ်ပိၼ်ႈၽူၼ်တေႃႇယွမ်။
ပီႉ
ၸၼ်ႉထၢပ်ႈၼိူဝ်ႉမႆႉ သႅၼ်းၼိူင်ႈ ဢၼ်ပဵၼ် ၼႂ်းၵႄႈပိူၵ်ႇၼင် လႄႈ လွၼ်ႉ။
တေသိုပ်ႇထႅင်ႈ...


text:
1လွင်ႈတၢင်း ဢၼ် သူ ၼင်ႇ ၵၼ် တိုၵ်းတေႃး ၵၼ်၊ၽိတ်း မေႃး ၵၼ် ၼၼ်ႉ ပဵၼ် မႃး ၵွပ်ႈ လွင်ႈ သင်။ ပဵၼ် မႃး ၵွပ်ႈပိူဝ်ႈ ၸႂ် ၵိလေႇသႃႇ ဢၼ် ၶႂ်ႈလႆႈ ၸေးၸိမ်ႇ ၵႃႇမၵုင်ႇ၊ဢၼ် တိုၵ်းတေႃး ၵၼ် ယူႇ ၵႃႈၼႂ်း ဢၢင်ႇၵႃႇ တူဝ် သူ ၼၼ်ႉ ဢမ်ႇၸႂ်ႈ ႁိုဝ်း။- 2သူ မီး ၸႂ် ၶႂ်ႈလႆႈ သေၵေႃႈ၊သမ်ႉ ဢမ်ႇ လႆႈ။ သူ ၵေႃႈ ဢဝ် ဢသၢၵ်ႈ ၵူၼ်းတၢႆ ဢေႃႈ။ သူ လေႃးၽႃႉ ပူၼ်ႉလိူဝ် လႄႈ ဢမ်ႇ ပျေႉၸုမ်ႇ ၵႃႈ ၼင်ႇ ဢလူဝ်ႇ တူဝ်ၸဝ်ႈၵဝ်ႇ။ ပိူဝ်ႈ ၼႆ၊သူ ၽိတ်း ၵၼ် လႄႈ တိုၵ်းတေႃး ၵၼ် ဢေႃႈ။ သူ ဢမ်ႇ လႆႈ ၵွပ်ႈပိူဝ်ႈ သူ ဢမ်ႇ လဝ်ႈ ယွၼ်း တီႈ ၽြႃးပဵၼ်ၸဝ်ႈ ဢေႃႈ။- 3သူ လဝ်ႈ ယွၼ်း သူးတွင်း ၵေႃႈ ဢမ်ႇ လႆႈ ၵွပ်ႈပိူဝ်ႈ လၢႆး ဢၼ် သူ လဝ်ႈ ယွၼ်း သူးတွင်း ၼၼ်ႉ ၽိတ်းပိူင်ႈ ဝႆႉ၊ပိူဝ်ႈ ဝႃႈ၊သူ လဝ်ႈ ယွၼ်း သူးတွင်း ႁႂ်ႈလႆႈ မူၼ်ႈပျေႃႇ ၼႂ်း ၸေးၸိမ်ႇ ၵႃႇမၵုင်ႇ ၼၼ်ႉ ဢေႃႈ။- 4သူ ၸိူဝ်း ဢၼ် ဢမ်ႇ မီး သဵတ်ႈၸႃႇ ၶဝ်႟။ လွင်ႈတၢင်း ဢၼ် ႁဵတ်းၵေႃႉႁဵတ်းသႄႈ လူၺ်ႈ ၵၼ် တင်း လေႃးၵီႇ ၼၼ်ႉ၊ပဵၼ် တၢင်း ဢၼ် ၶတ်းၵၼ် တင်း ၽြႃးပဵၼ်ၸဝ်ႈ ဝႃႈၼႆ သူ ဢမ်ႇ ႁု ႁိုဝ်း။ ပိူဝ်ႈ ၼႆ လႄႈ ၽူႈလႂ် သေဢမ်ႇဝႃႈ၊ပေႃး ၶႂ်ႈ ႁဵတ်းၵေႃႉႁဵတ်းသႄႈ တင်း လေႃးၵီႇ ၸိုင်၊ၵေႃႉ ၼၼ်ႉ ပဵၼ် ရၢၼ်ႇသူႇ ၽြႃးပဵၼ်ၸဝ်ႈ ဝႃႈၼႆ၊- 5သူ ထၢင်ႇ ၵႂၢမ်း ဢၼ် တႅမ်ႈ ဝႆႉ ၵႃႈၼႂ်း ၵျၢမ်းလိၵ်ႈ ၼၼ်ႉ လၢတ်ႈ ဝႃႈ၊ "တၢင်း ဢၼ် ၽြႃးပဵၼ်ၸဝ်ႈ မႆႈၸႂ် ၵွပ်ႈ ဝိၺိၺ်ႇ ဢၼ် မၼ်းၸဝ်ႈ ႁႂ်ႈ တႄႇ ယူႇ ၼႂ်း ႁဝ်း၊" ဝႃႈ ၼင်ႇ ၼႆ ၼၼ်ႉ၊ပဵၼ် ဢၼ် လၢႆ လၢႆ ဢမ်ႇ ပွင်ႇလွင်ႈ ၵႃႈသင် ႁိုဝ်း။- 6ၵူၺ်းၵႃႈ၊မၼ်းၸဝ်ႈ ပၼ် ၵျေးၸူး ဢၼ် ယဵင်ႈၶႅၼ်း ၼမ်ၼႃႇ ဢေႃႈ။ ၵွပ်ႈပိူဝ်ႈ ၼႆ လႄႈ၊ၵႃႈၼႂ်း ၵျၢမ်းလိၵ်ႈ လၢတ်ႈ ဝႆႉ လႄႈ ဝႃႈ၊ "ၽြႃးပဵၼ်ၸဝ်ႈ ႁၢမ်ႈတၢပ်ႈ ႁႄႉၶႅၼ် ၶဝ် ၸိူဝ်း ဢၼ် ႁူဝ်ၸႂ်ၽႅၼ်သုင် ၼၼ်ႉ လႄႈ၊ပၼ် သု ၵျေးၸူး တီႈ ၶဝ် ၸိူဝ်း ဢၼ် ႁူဝ်ၸႂ် ၶျႃးတႅမ်ႇ ၼၼ်ႉ ဢေႃႈ၊" ဝႃႈ ၼင်ႇ ၼႆ ဢေႃႈ။ 7ပိူဝ်ႈ ၼႆ လႄႈ၊ဢဝ် တူဝ်ၸဝ်ႈၵဝ်ႇ ၵွမ်း ၼွမ်း ၸူး တီႈ ၽြႃးပဵၼ်ၸဝ်ႈ တႃႉ။ တိုၵ်းတေႃး မႃႇၼၢတ်ႈ တႃႉ။ ပေႃး ႁဵတ်း ၸိူဝ်ႉ ၼင်ႇ ၼၼ် ၸိုင်၊မၼ်း တၵ်း ဢွၵ်ႇ ပၢႆႈ သေ ၵႃႈတီႈ သူ ၵႂႃႇ ဢေႃႈ။- 8သုတ်ႉၸမ် တီႈ ၽြႃးပဵၼ်ၸဝ်ႈ တႃႉ။ ပေႃး ႁဵတ်း ၸိူဝ်ႉ ၼင်ႇ ၼၼ် ၸိုင်၊မၼ်းၸဝ်ႈ တၵ်း သုတ်ႉၸမ် တီႈ သူ ဢေႃႈ။ ၵူၼ်း ဢၼ် မီး ဢပျတ်ႈ ၶဝ်႟။ ႁႂ်ႈ မိုဝ်း သူ မူတ်းၸၢင်ႇ တႃႉ။ ၵူၼ်း ၸိူဝ်း ဢၼ် မီး ၸႂ် သွင် ငၢမ်ႈ ၶဝ်႟။ ႁဵတ်း ႁႂ်ႈ ႁူဝ်ၸႂ် သူ မူတ်းၸၢင်ႇ တႃႉ။- 9ႁႂ်ႈ မီး ၸႂ် ဢၼ် ဢမ်ႇ သႃႇ၊ၸႂ် ဢၼ် မႆႈ ၶီ လႄႈ ႁွင်ႉႁႆႈ တႃႉ။ ႁႂ်ႈ တၢင်း ဢၼ် မႂ်း ယုမ်ႉၶူဝ် ၼၼ်ႉ ပိၼ်ႇ ပဵၼ် တၢင်း ဢၼ် မႆႈၸႂ် ၶီၸႂ် တႃႉ။ ႁႂ်ႈ တၢင်း ဢၼ် မႂ်း မူၼ်ႈပျေႃႇ ၼၼ်ႉ၊ပိၼ်ႇ ပဵၼ် တၢင်း ဢၼ် ၸႂ်လဵၵ်ႉ ၸႂ်ဢွၼ်ႇ တႃႉ။- 10ႁႂ်ႈ တူဝ်ၸဝ်ႈၵဝ်ႇ ၶျႃးတႅမ်ႇ ၵႃႈတီႈ ၽၢႆႇၼႃႈ ၽြႃးပဵၼ်ၸဝ်ႈ တႃႉ။ ပေႃး ႁဵတ်း ၸိူဝ်ႉ ၼင်ႇ ၼၼ် ၸိုင်၊မၼ်းၸဝ်ႈ တၵ်း ယုၵ်ႉယွင်ႈ သူ ဢေႃႈ။ 11ပီႈၼွင်ႉ ၶဝ်႟။ ယႃႇပေ သႄႉသွမ်း တီႈ ၵၼ်။ ၽူႈလႂ် သေဢမ်ႇဝႃႈ၊ၵေႃႉ ဢၼ် သႄႉသွမ်း ပီႈၼွင်ႉ မၼ်း၊ဢမ်ႇၼၼ် တၢင်ႇ ဢပျတ်ႈ တီႈ ပီႈၼွင်ႉ မၼ်း ၸိုင်၊ၵေႃႉ ၼၼ်ႉ ပဵၼ် ၵေႃႉ ဢၼ် လႆႈ သႄႉသွမ်း လႄႈ တၢင်ႇ ဢပျတ်ႈ တီႈ ပိင်းၺၢပ်ႈတြႃး ယဝ်ႉ ဢေႃႈ။ ပေႃး သူ ယင်း တၢင်ႇ ဢပျတ်ႈ တီႈ ပိင်းၺၢပ်ႈတြႃး ၸိုင်၊သူ ဢမ်ႇၸႂ်ႈ ၵေႃႉ ဢၼ် ထွမ်ႇဢဝ် ပိင်းၺၢပ်ႈတြႃး လႄႈ ပဵၼ် ၵေႃႉ ဢၼ် ၸီႇယၢင်ႇ ပိင်းၺၢပ်ႈတြႃး ဢေႃႈ။- 12ၽြႃးပဵၼ်ၸဝ်ႈ သူႇလဵဝ် ပႃးလဵဝ် ၵူၺ်း၊ပဵၼ် ၸဝ်ႈ ဢၼ် ပၼ် ပိင်းၺၢပ်ႈတြႃး၊ဢိၵ်ႇတင်း ၸဝ်ႈ ဢၼ် ၸီႇယၢင်ႇ တြႃး ဢေႃႈ။ မၼ်းၸဝ်ႈ သူႇလဵဝ် ပႃးလဵဝ် ၵူၺ်း၊တၢတ်ႈၼိူင်ႇ လႆႈ ႁႂ်ႈလႆႈ ၶျွတ်ႈ ဢဝ်၊ဢိၵ်ႇတင်း ယႃႉ ၽဵဝ်ႈ ပႅတ်ႈ ဢေႃႈ။ မႂ်း ထၢင်ႇ မႂ်း ပဵၼ် ၵူၼ်း ဢီႈသင်၊မႂ်း ႁတ်း တႅပ်းတတ်း တြႃး ၵေႃႉ ဢၼ် ၸၢပ်ႈသႅင်ႇ ၵၼ် တင်း မႂ်း ၼၼ်ႉ ႁိုဝ်း။ 13ထွမ်ႇ တူၺ်း လူး။ သူ ၸိူဝ်း ဢၼ် ၸၢင်ႈ လၢတ်ႈ ဝႃႈ၊ "မိူဝ်ႈၼႆႉ ဢမ်ႇၼၼ် မိူဝ်ႈၽုၵ်ႈ ႁဝ်း တေ ၵႂႃႇ ၵႃႈ ဝဵင်း ၼၼ်ႉ ဝဵင်း ၼႆႉ လႄႈ ယူႇ ၵႃႈတီႈ ၼၼ်ႈ ပီ ၼိုင်ႈ၊ၵႃႉၶၢႆ ႁႂ်ႈလႆႈ ၼမ်ႉမျၢတ်ႈ ၼမ် ၼမ် ဢေႃႈ၊" ဝႃႈ ၼင်ႇ ၼႆ ၼၼ်ႉ ၶဝ်႟။- 14ၼႂ်း ဝၼ်း မိူဝ်ႈၽုၵ်ႈ တၵ်း ပဵၼ် မႃး ၸိူဝ်ႉ ၼင်ႇ ႁိုဝ် သူ ယင်း ဢမ်ႇ ႁု။ ဢသၢၵ်ႈ သူ ၼၼ်ႉ ပဵၼ် ၸိူဝ်ႉ ၼင်ႇ ႁိုဝ်။ မၼ်း ပဵၼ် ၸိူဝ်ႉ ၼင်ႇ မွၵ်ႇၵုမ်ႈ ဢၼ် ပေႃႇ ပဵၼ် မႃး ၵမ်းဢွၼ်ႇၼိုင်ႈ ၵူၺ်း ၼၼ်ႉ လႄႈ သမ်ႉ ႁၢႆလၢႆ ၵႂႃႇ ၼၼ်ႉ ဢေႃႈ။- 15"ပေႃး ၽြႃးပဵၼ်ၸဝ်ႈ မီး ဢလူဝ်ႇ ၸိုင်၊ႁဝ်း တၵ်း ဢသၢၵ်ႈလိပ်း ယူႇ လႄႈ တၵ်း ႁဵတ်း ဢၼ် ၼႆႉ၊တၵ်း ႁဵတ်း ဢၼ် ၼၼ်ႉ ဢေႃႈ၊" ထုၵ်ႇလီ ၸိူဝ်ႉ ဝႃႈ ၼင်ႇ ၼႆ ဢေႃႈ။- 16ၵူၺ်းၵႃႈ၊တေႃႈလဵဝ် ၼႆႉ ႁူဝ်ၸႂ် သူ ၽႅၼ်သုင် လႄႈ ဢုပ်ႇ ဝၢဝ်း ဢေႃႈ။ တၢင်း ဢၼ် ဢုပ်ႇ ဝၢဝ်း ၼၼ်ႉ ပဵၼ် လွင်ႈ ဢၼ် ဢမ်ႇထုၵ်ႇ ဢမ်ႇလီ ဢေႃႈ။ 17ပိူဝ်ႈ ၼႆ လႄႈ ၵေႃႉ ဢၼ် ႁု ဝႃႈ၊လွင်ႈ ၼၼ်ႉ ပဵၼ် လွင်ႈ တၢင်းလီ လႄႈ သမ်ႉ ဢမ်ႇ ႁဵတ်း ၸိုင်၊ၵေႃႉ ၼၼ်ႉ မီး ဢပျတ်ႈ ဢေႃႈ။
Copyright
Learn More


text:
1"ၵဝ် ပဵၼ် ၶိူဝ်း မၢၵ်ႇၸပိတ်ႉ ဢၼ် ၸႅတ်ႈ လႄႈ ပေႃႈၸဝ်ႈ ၵဝ် ၼၼ်ႉ၊ပဵၼ် ၵေႃႉ ဢၼ် ႁဵတ်း သူၼ် မၢၵ်ႇ ၼၼ်ႉ ဢေႃႈ။- 2မၼ်းၸဝ်ႈ ၽၼ်း ပႅတ်ႈ ၵူႈ ၵိင်ႇ ၵူႈ ၶႃႈ ဢၼ် ဢမ်ႇ ၸၢင်ႈ မၢၵ်ႇ ၼၼ်ႉ သေယဝ်ႉ၊သမ်ႉ တွၼ် ပႅတ်ႈ ၵူႈ ၵိင်ႇ ၵူႈ ၶႃႈ ဢၼ် ၸၢင်ႈ မၢၵ်ႇ ၼၼ်ႉ၊ႁႂ်ႈ မၼ်း ပၢင်ႇ လီ ႁႂ်ႈ ယိင်း ၶႅၼ်း မၢၵ်ႇ မၢၵ်ႇ မႃး ၼမ် ၼမ် ဢေႃႈ။- 3သူ လႆႈ ၶၢမ်ႇ တၢင်း ဢၼ် ႁဵတ်း ႁႂ်ႈ မူတ်းသႂ် လီ ၵွပ်ႈပိူဝ်ႈ ၵႂၢမ်း ဢၼ် ၵဝ် ႁေႃးလၢတ်ႈ ၼႆႉ ယဝ်ႉ ဢေႃႈ။- 4တႄႇ ယူႇ ၼႂ်း ၵဝ် တႃႉ။ ၵဝ် ၵေႃႈ တၵ်း တႄႇ ယူႇ ၼႂ်း သူ ဢေႃႈ။ ၸိူဝ်ႉ ၼင်ႇ ဢၼ် ပေႃး ၵိင်ႇ မၢၵ်ႇၸပိတ်ႉ ဢမ်ႇ ၸပ်း ယူႇ ၼႂ်း ၶိူဝ်း မၼ်း ၸိုင်၊မၼ်း ဢမ်ႇ ၸၢင်ႈ မၢၵ်ႇ မၢၵ်ႇ မၼ်း လႆႈ ၵူၺ်း မၼ်း ၼၼ်ႉ၊သူ ၵေႃႈ ပေႃး ဢမ်ႇ တႄႇ ယူႇ ၼႂ်း ၵဝ် ၸိုင်၊သူ ဢမ်ႇ ၸၢင်ႈ မၢၵ်ႇ မၢၵ်ႇ လႆႈ။ 5"ၵဝ် ပဵၼ် ၶိူဝ်း မၢၵ်ႇၸပိတ်ႉ လႄႈ၊သူ ပဵၼ် ၵိင်ႇ မၼ်း ၶႃႈ မၼ်း ဢေႃႈ။ ၵေႃႉ ဢၼ် တႄႇ ယူႇ ၵႃႈၼႂ်း ၵဝ် လႄႈ ၵဝ် ၵေႃႈ တႄႇ ယူႇ ၵႃႈၼႂ်း မၼ်း ၼၼ်ႉ မၼ်း ပဵၼ် ၵေႃႉ ဢၼ် ၸၢင်ႈ မၢၵ်ႇ မၢၵ်ႇ မႃး ၼမ်ၼႃႇ ဢေႃႈ။ ပိူဝ်ႈ ဝႃႈ၊ပေႃး သူ ၽၢတ်ႇ ၵၼ် တင်း ၵဝ် ၸိုင်၊သူ ဢမ်ႇ ႁဵတ်း ၵႃႈသင် လႆႈ လႃးလႃး။- 6ၽူႈလႂ် သေဢမ်ႇဝႃႈ၊ပေႃး ယင်း ဢမ်ႇ တႄႇ ယူႇ ၼႂ်း ၵဝ် ၸိုင်၊လႆႈ ၶၢမ်ႇ တၢင်း ဢၼ် ထိမ်ႈ ဢွၵ်ႇ ပႅတ်ႈ ၸိူဝ်ႉ ၼင်ႇ ၵိင်ႇ ၼင်ႇ ၶႃႈ လႄႈ ႁဵဝ်ႇ ႁႅင်ႈ ၵႂႃႇ ဢေႃႈ။ ပိူၼ်ႈ မႃး ၵဵပ်း သိမ်းဢဝ် ၵိင်ႇၶႃႈ ၸိူဝ်း ၼၼ်ႉ လႄႈ တုတ်ႇ ပႅတ်ႈ ၵႃႈၼႂ်း ၽႆး သေ ဢေႃႈ။- 7ပေႃး သူ တႄႇ ယူႇ ၼႂ်း ၵဝ် လႄႈ ၵႂၢမ်း တြႃး ၵဝ် ၵေႃႈ တႄႇ ယူႇ ၼႂ်း သူ ၸိုင်၊ၵႃႈ ၼင်ႇ ဢၼ် သူ မီး ဢလူဝ်ႇ လႄႈ ယွၼ်း သေ ၸိူဝ်ႉ သေ ပိူင် ၼၼ်ႉ သူ တၵ်း လႆႈ ဢေႃႈ။- 8မုၼ်ၽုင်း ပေႃႈၸဝ်ႈ ၵဝ် လႆႈ ထၢင်ႇသႃး မႃး ၵွပ်ႈပိူဝ်ႈ သူ မၢၵ်ႇ မၢၵ်ႇ ၼမ်ၼႃႇ ၼၼ်ႉ လႄႈ၊သမ်ႉ လႆႈ ႁု ဝႃႈ သူ ပဵၼ် တပႄး ၵဝ် ဢေႃႈ။- 9ၸိူဝ်ႉ ၼင်ႇ ဢၼ် ပေႃႈၸဝ်ႈ ႁၵ်ႉ ၵဝ် ၼၼ်ႉ ၵဝ် ၵေႃႈ ႁၵ်ႉ သူ ဢေႃႈ။ တႄႇ ယူႇ ၼႂ်း တၢင်းႁၵ်ႉ မႅတ်ႈတႃႇ ၵဝ် တႃႉ။- 10ပေႃး သူ ပႂ်ႉ ၸွမ်း ပိင်းၺၢပ်ႈတြႃး ၵဝ် တင်းလၢႆ ၸိုင်၊သူ တၵ်း တႄႇ ယူႇ ၼႂ်း တၢင်းႁၵ်ႉ မႅတ်ႈတႃႇ ၵဝ် မိူၼ် ၸိူဝ်ႉ ၼင်ႇ ဢၼ် ၵဝ် ပႂ်ႉ ၸွမ်း ပိင်းၺၢပ်ႈတြႃး ပေႃႈၸဝ်ႈ ၵဝ် တင်းလၢႆ လႄႈ တႄႇ ယူႇ ၼႂ်း တၢင်းႁၵ်ႉ မႅတ်ႈတႃႇ မၼ်းၸဝ်ႈ ၼၼ်ႉ ဢေႃႈ။ 11"လွင်ႈတၢင်း ၸိူဝ်း ၼႆႉ ၵဝ် ႁေႃးလၢတ်ႈ တီႈ သူ ႁႂ်ႈ တၢင်း ဢၼ် သိူဝ်းပျေႃႇ ၵဝ် တၵ်း မီး ယူႇ ၵႃႈၼႂ်း သူ၊ဢိၵ်ႇတင်း ႁႂ်ႈ တၢင်း ဢၼ် သိူဝ်းပျေႃႇ သူ တၵ်း ပျေႉၸုမ်ႇ ဢေႃႈ။- 12ဢၼ် ၵဝ် ပိင်းၺၢပ်ႈ သူ ၸမ်ႉ၊သူ ၵေႃႉ ၼိုင်ႈ လႄႈ ၵေႃႉ ၼိုင်ႈ ႁၵ်ႉ ၵၼ် မိူၼ် ၸိူဝ်ႉ ၼင်ႇ ဢၼ် ၵဝ် ႁၵ်ႉ သူ ၼၼ်ႉ တႃႉ။- 13ဢမ်ႇ မီး ၽူႈလႂ် သေၵေႃႉသေၵူၼ်း မီး တၢင်းႁၵ်ႉ မႅတ်ႈတႃႇ ဢၼ် ယဵင်ႈၶႅၼ်း ယႂ်ႇ ၼႃႇ သေ မႅတ်ႈတႃႇ ဢၼ် ၵူၼ်း ၵေႃႉ ၼိုင်ႈ ၶၢမ်ႇ ၸုၼ်ႉ ဢသၢၵ်ႈ တူဝ်ၸဝ်ႈၵဝ်ႇ ပုၼ်ႈ ၵေႃႉသႄႈ မၼ်း ၼၼ်ႉ။- 14ပေႃး သူ ၵမ်ၵျၢင်ႉ ၸွမ်း ၵႃႈ ၼင်ႇ ဢၼ် ၵဝ် ပိင်းၺၢပ်ႈ ဝႆႉ ၼၼ်ႉ ၸိုင်၊သူ ပဵၼ် ၵေႃႉသႄႈ ၵဝ် ဢေႃႈ။- 15တႄႇၸႃႉ ဢဝ် မိူဝ်ႈလဵဝ် ၼႆႉ ၵႂႃႇ ၵဝ် ဢမ်ႇ ႁွင်ႉ သူ ဝႃႈ၊ၶႃႈ ယဝ်ႉ။ ၶႃႈ ဢၼ် ဝႃႈ ၼၼ်ႉ ဢမ်ႇ လႆႈ ႁု ၸွမ်း တၢင်းႁဵတ်း ၸဝ်ႈ မၼ်း။ ၵဝ် ႁွင်ႉ သူ ဝႃႈ၊ၵေႃႉသႄႈ ဢေႃႈ။ ၵွပ်ႈသင် လႄႈ ဝႃႈ ၸမ်ႉ၊ၵႃႈ ဢၼ် ၵဝ် လႆႈ ငိၼ်း တီႈ ပေႃႈၸဝ်ႈ ၵဝ် တင်းသဵင်ႈတင်းမူတ်း ၼၼ်ႉ ၵဝ် ၼႄပျႃး တီႈ သူ ဢေႃႈ။- 16သူ လိူၵ်ႈၵဵပ်း ဢဝ် ၵဝ် ဢမ်ႇၸႂ်ႈ။ ၵဝ် လိူၵ်ႈၵဵပ်း ဢဝ် သူ လႄႈ ၶၢၼ်း ဝႆႉ ႁႂ်ႈ သူ မၢၵ်ႇ မၢၵ်ႇ မႃး၊ႁႂ်ႈ မၢၵ်ႇ သူ ၸိူဝ်း ၼၼ်ႉ ၸပ်း မၼ်ႈ ယူႇ၊ဢိၵ်ႇတင်း ႁႂ်ႈ သူ လႆႈ ၵူႈၸိူဝ်ႉၵူႈပိူင် ၵႃႈ ဢၼ် သူ လဝ်ႈ ယွၼ်း ၵႃႈတီႈ ပေႃႈၸဝ်ႈ ၵႃႈၼႂ်း ၸိုဝ်ႈသဵင် ၵဝ် ၼၼ်ႉ ဢေႃႈ။- 17ၼႆႉ ၸမ်ႉ၊ပဵၼ် ပိင်းၺၢပ်ႈတြႃး ဢၼ် ၵဝ် ပၼ် တီႈ သူ ႁႂ်ႈ သူ ၵေႃႉ ၼိုင်ႈ လႄႈ ၵေႃႉ ၼိုင်ႈ ႁၵ်ႉ ၵၼ် ဢေႃႈ။ 18"ပေႃး ၵူၼ်းလေႃးၵီႇ ၼႆႉ ၸင်း သူ ၸိုင်၊ဝႃႈ ဝႆႉ ဝႃႈ ၶဝ် သမ်ႉ ပေႃး လႆႈ ၸင်း ၵဝ် ယဝ်ႉ ဢွၼ်တၢင်း ဢၼ် ဢမ်ႇ ပႆႇ ၸင်း သူ ၼၼ်ႉ ဢေႃႈ။- 19ပေႃး သူ ပဵၼ် ၵူၼ်းလေႃးၵီႇ ၼႆႉ ၸိုင်၊ၵူၼ်းလေႃးၵီႇ ၼႆႉ ၵေႃႈ တၵ်း ႁၵ်ႉ သူ ၸိူဝ်ႉ ၼင်ႇ ပဵၼ် ၶွင် မၼ်း ဢေႃႈ။ ပိူဝ်ႈ ဢၼ် သူ ဢမ်ႇ ပဵၼ် ၵူၼ်းလေႃးၵီႇ၊ပဵၼ် ၵေႃႉ ဢၼ် ၵဝ် လိူၵ်ႈၵဵပ်း ဢဝ် ၵႃႈၼႂ်း ၵူၼ်းလေႃးၵီႇ ၼႆႉ လႄႈ ၶဝ် ၸင်း သူ ဢေႃႈ။- 20ၶုၵ်းၸႂ်လႆႈ ၵႂၢမ်း ဢၼ် ၵဝ် လၢတ်ႈ ဝႆႉ လႄႈ ဝႃႈ၊ 'ၶႃႈ ဢမ်ႇ ယႂ်ႇ မျၢတ်ႈ ၼႃႇ သေ ၸဝ်ႈ မၼ်း၊' ဝႃႈ ၼင်ႇ ၼႆ ၼၼ်ႉ တႃႉ။ ပေႃး ၶဝ် ၼိၵ်ႈၸၢၵ်ႈ ငႅၼ်းသႄး ၵဝ် ၸိုင်၊ၶဝ် တၵ်း ၼိၵ်ႈၸၢၵ်ႈ ငႅၼ်းသႄး သူ ဢေႃႈ။ ပေႃး ၶဝ် ထွမ်ႇဢဝ် ၵႂၢမ်း ၵဝ် ၸိုင်၊ၶဝ် တၵ်း ထွမ်ႇဢဝ် ၵႂၢမ်း သူ ၼင်ႇၵဝ်ႇ ဢေႃႈ။- 21ပိူဝ်ႈ ဢၼ် ၶဝ် ဢမ်ႇ ႁုၸၵ်း ၸဝ်ႈ ဢၼ် ပွႆႇၸႂ်ႉ ၵဝ် မႃး ၼၼ်ႉ လႄႈ ၶဝ် တၵ်း ႁဵတ်း လွင်ႈတၢင်း ၸိူဝ်း ၼႆႉ တင်းသဵင်ႈတင်းမူတ်း တီႈ သူ ၵွပ်ႈပိူဝ်ႈ သူ ပဵၼ် ၵူၼ်း ၵဝ် ၼၼ်ႉ ဢေႃႈ။- 22ပေႃး ၵဝ် ယင်း ဢမ်ႇ မႃး လႄႈ ႁေႃးလၢတ်ႈ တီႈ ၶဝ် ၸိုင်၊ၶဝ် ၼၼ်ႉ ဢမ်ႇ မီး ဢပျတ်ႈ။ တေႃႈလဵဝ် ၼႆႉ ၸမ်ႉ၊ၶဝ် ဢမ်ႇ ႁူမ်ႇ ဢပျတ်ႈ ၶဝ် ဝႆႉ လႆႈ။- 23ၵေႃႉ ဢၼ် ၸင်း ၵဝ် ၼၼ်ႉ ၸင်း ပႃး ပေႃႈၸဝ်ႈ ၵဝ် ၼင်ႇၵဝ်ႇ ဢေႃႈ။- 24ပေႃး ၵဝ် ယင်း ဢမ်ႇ ႁဵတ်း လွင်ႈတၢင်း ဢၼ် ပိူၼ်ႈ ဢမ်ႇ ပႆႇ တွၼ်ႉ ႁဵတ်း သေပွၵ်ႈ ၼၼ်ႉ ၵႃႈၼႂ်း ၶဝ် ၸိုင်၊ၶဝ် ၼၼ်ႉ ယင်း တၵ်း ဢမ်ႇ မီး ဢပျတ်ႈ။ တေႃႈလဵဝ် ၼႆႉ ၸမ်ႉ၊ၶဝ် လႆႈ ႁၼ် ယဝ်ႉ လႄႈ၊ၸင်း ၸႃႉၸဵမ် ၵဝ် ဢိၵ်ႇတင်း ပေႃႈၸဝ်ႈ ၵဝ် ယဝ်ႉ။- 25ၵူၺ်းၵႃႈ၊လွင်ႈတၢင်း ဢၼ် ပဵၼ် မႃး ၸိူဝ်ႉ ၼင်ႇ ၼႆ ၼႆႉ၊မၼ်း တၵ်း လႆႈ ပဵၼ် ၸွမ်း မႅၼ်ႈ ၼင်ႇ ဢၼ် တႅမ်ႈ ဝႆႉ ၵႃႈၼႂ်း ၵျၢမ်း ပိင်းၺၢပ်ႈတြႃး ၶဝ် ဢၼ် ဝႃႈ၊ 'ယင်း ဢမ်ႇ မီး လွင်ႈ ၵႃႈသင် လႄႈ ၶဝ် ၸင်း ၵဝ် ဢေႃႈ၊' ဝႃႈ ၼင်ႇ ၼႆ ၼၼ်ႉ ဢေႃႈ။ 26"ၼႂ်းဝႃႈၼၼ် သေၵေႃႈ၊ၸဝ်ႈ ဢၼ် ၸွႆႈထႅမ် ဢၼ် တၵ်း ပွႆႇၸႂ်ႉ မၼ်း လုၵ်ႉ ၵႃႈတီႈ ပေႃႈၸဝ်ႈ မႃး ၼၼ်ႉ တၵ်း ၶၢမ်ႇသၢၵ်ႈသေႇ လွင်ႈ ၵဝ် ဢေႃႈ။ မၼ်း ၼၼ်ႉ ပဵၼ် ၸဝ်ႈ ဝိၺိၺ်ႇ ဢၼ် လုၵ်ႉ သေ ၵႃႈတီႈ ပေႃႈၸဝ်ႈ ႁွတ်ႈမႃး လႄႈ ၼႄပျႃး သမ်ႇမႃႇ တြႃး ဢေႃႈ။- 27သူ ၵေႃႈ ပိူဝ်ႈ ဢၼ် မီး ယူႇ လူၺ်ႈ ၵၼ် တင်း ၵဝ် ၸဵမ် ဢၼ် မိူဝ်ႈ တႄႇၸႃႉ မႃး ၼၼ်ႉ လႄႈ သူ တၵ်း ပဵၼ် သၢၵ်ႈသေႇ ၽၢႆႇ ၵဝ် ဢေႃႈ။
Copyright
Learn More


text:
1ဝိၺိၺ်ႇ ၸဝ်ႈ လၢတ်ႈ လႅင်း လႅင်း ၸမ်ႉ၊ၼႂ်း ၵၢပ်ႈပၢၼ် ၵမ်းလိုၼ်း ၼၼ်ႉ ၵူၼ်း ၵမ်ႈၽွင်ႈ တၵ်း ၸုၼ်ႉပႅတ်ႈ တၢင်းယုမ်ႇမၢတ်ႈ ၶဝ် သေယဝ်ႉ၊ၵႂႃႇ ၸွမ်း ဝိၺိၺ်ႇ ဢၼ် ၸၢင်ႈ ပႅတ်ႉလႅၼ် လႄႈ ၵမ်ၵျၢင်ႉ ၸွမ်း ၵႂၢမ်း သင် သွၼ် ၽီ တင်းလၢႆ ဢေႃႈ။- 2ၵႂၢမ်း သင် သွၼ် ၸိူဝ်း ၼၼ်ႉ ဢွၵ်ႇ မႃး ၵႃႈတီႈ ၵူၼ်း ဢၼ် ပႅတ်ႉလႅၼ်၊ဢၼ် ၸႂ် ႁု တူဝ်ၸဝ်ႈၵဝ်ႇ မၼ်း ဢမ်ႇ ႁုၸၵ်း တီႈ ၽိတ်း တီႈ ထုၵ်ႇ လႄႈ ပဵၼ် ၵႂႃႇ မိူၼ် ၼိူဝ်ႉ တၢႆ ဢၼ် ဢဝ် လဵၵ်း တၢမ် ၽႆး ၼၼ်ႉ ၸမ်ႈ ၶႅမ်ႈ ဝႆႉ ၼၼ်ႉ ဢေႃႈ။- 3ၶဝ် ၼၼ်ႉ၊ၸၢင်ႈ သင်ႇ သွၼ် ဝႃႈ၊ဢမ်ႇလီ တႄႇ ၼႃႈႁိူၼ်း။ ဢမ်ႇလီ ၵိၼ် တၢင်းၵိၼ် မဵဝ်း ၼၼ်ႉ မဵဝ်း ၼႆႉ ဝႃႈၼႆ ဢေႃႈ။ ၵူၺ်းၵႃႈ၊ႁဝ်း ႁု ဝႃႈ၊ၽြႃးပဵၼ်ၸဝ်ႈ ၽၢၼ်ႇသၢင်း ႁဵတ်း ပဵၼ် ဝႆႉ၊တၢင်းၵိၼ် ၵူႈၸိူဝ်ႉၵူႈပိူင် ပုၼ်ႈတႃႇ ၵူၼ်း ၸိူဝ်း ဢၼ် ယုမ်ႇမၢတ်ႈ လႄႈ ႁု သမ်ႇမႃႇ တြႃး ၼၼ်ႉ တၵ်း ယွင်ႈယေႃး တၢင်ႇၵျေးၸူး ၸဝ်ႈၽြႃး သေလႄႈ ၵိၼ် ၼၼ်ႉ ဢေႃႈ။- 4မဵဝ်း ဢၼ် ၽြႃးပဵၼ်ၸဝ်ႈ ၽၢၼ်ႇသၢင်း ႁဵတ်း ပဵၼ် ဝႆႉ တင်းမူတ်း ပဵၼ် ဢၼ် လီ ဢေႃႈ။ ပေႃး ႁဝ်း လႆႈ သူးတွင်း တၢင်ႇၵျေးၸူး ၸဝ်ႈၽြႃး လႄႈ ၶၢမ်ႇ ဢဝ် ၸိုင်၊ဢမ်ႇ လူဝ်ႇ ဝႄႈ ၵမ် သေ ၸိူဝ်ႉ သေ ပိူင် ဢေႃႈ။- 5လွင်ႈ မၼ်း ၸမ်ႉ၊ၵွပ်ႈပိူဝ်ႈ ၼုၵ်ႈၵပၢတ်ႈ တြႃး၊ၽြႃးပဵၼ်ၸဝ်ႈ၊ဢိၵ်ႇတင်း ၵွပ်ႈပိူဝ်ႈ တၢင်း သူးတွင်း ႁဝ်း ၼၼ်ႉ ႁဵတ်း ႁႂ်ႈ ၵူႈၸိူဝ်ႉၵူႈပိူင် မူတ်းၸၢင်ႇ ယဝ်ႉ ဢေႃႈ။ 6ပေႃး မႂ်း သင်ႇ သွၼ် ၵႂၢမ်း ၸိူဝ်ႉ ၼင်ႇ ၼႆ ပၼ် ပီႈၼွင်ႉ ၸိူဝ်းၸဝ်ႈ ၸိုင်၊မႂ်း တေ ပဵၼ် ၵူၼ်း ပွင်ၵၢၼ် ဢၼ် လီ ပုၼ်ႈ ၸဝ်ႈ ယေႇသု ၶရိၸ်ႈ၊ဢေႃႈ။ ဢဝ် ၵႂၢမ်းသင်ႇ သွၼ် ဢၼ် ၸၢပ်ႈသႅင်ႇ ၵၼ် တၢင်းယုမ်ႇမၢတ်ႈ၊ဢိၵ်ႇတင်း ၵႂၢမ်း ဢၼ် ၸၢပ်ႈသႅင်ႇ ၵၼ် တင်း တြႃး ဢၼ် မၢၼ်ႇမႅၼ်ႈ ဢၼ် မႂ်း ယၢမ်ႈ ၵမ်ၵျၢင်ႉ ၸွမ်း ၼၼ်ႉ လဵင်ႉၸႂ် ဝိၺိၺ်ႇ မႂ်း တႃႉ။- 7ဝႄႈ ပႅတ်ႈ ဢပုမ်ႇ ၵႂၢမ်း လၢႆ ဢၼ် မႄႈ ထဝ်ႈ ၶဝ် ၶႆႈ ၵၼ် ဢၼ် ဢမ်ႇ ၶဝ်ႈပႃး ၼႂ်း တြႃး ၸဝ်ႈၽြႃး ၼၼ်ႉ သေလႄႈ ဢွၵ်ႇ ႁႅင်း ၽိုၵ်း ၵျၢင်ႉ တူဝ်ၸဝ်ႈၵဝ်ႇ ႁႂ်ႈ ယူႇ ၼႂ်း သဵၼ်ႈတၢင်း ၽြႃး တြႃး တႃႉ။- 8တၢင်း ဢၼ် ဢွၵ်ႇ ႁႅင်း ၽိုၵ်း ၵျၢင်ႉ တူဝ် ၶၼ်ႇထႃႇ ၼၼ်ႉ မီး ဢၵျူဝ်း ၼင်ႇၵဝ်ႇ ဢေႃႈ။ တၢင်း ဢၼ် ဢွၵ်ႇ ႁႅင်း ၽိုၵ်း ၵျၢင်ႉ ၸႂ်ဝိၺိၺ်ႇ ၸမ်ႉ၊ၵွပ်ႈပိူဝ်ႈ လႆႈ ၵတိ ဢၼ် ၸၢပ်ႈသႅင်ႇ ၵၼ် တင်း ၸူဝ်ႈ တႃႇ ဢသၢၵ်ႈ ၵၢပ်ႈပၢၼ် ၼႆႉ၊ဢိၵ်ႇတင်း ၸူဝ်ႈ တႃႇ ဢသၢၵ်ႈ ဢၼ် တၵ်း မႃး တၢင်း ၼႃႈ လႄႈ ယဵင်ႈၶႅၼ်း မီး ဢၵျူဝ်း ၵူႈၽၢႆႇ ၵူႈပႃႈ ဢေႃႈ။- 9ၵႂၢမ်း ၼႆႉ၊ပဵၼ် ၵႂၢမ်း သဵတ်ႈၸႃႇ လႄႈ ပဵၼ် ၵႂၢမ်း ဢၼ် ထုၵ်ႇလီ ႁပ်ႉတုင်း ယုမ်ႇမၢတ်ႈ တႄႉတႄႉ ဢေႃႈ။- 10ႁဝ်း ၵႆႉ ၶတ်းၸႂ် ႁဵတ်း ယၢပ်ႇၽိုတ်ႇ ၼႃႇ ၵွပ်ႈပိူဝ်ႈ ႁဝ်း မီး တၢင်း မုင်ႈမွင်း ၼႂ်း ၽြႃးပဵၼ်ၸဝ်ႈ ဢၼ် ဢသၢၵ်ႈလိပ်း ယူႇ၊ပဵၼ် ၸဝ်ႈၽြႃး ဢၼ် ၵႄႇၶျွတ်ႈ ဢဝ် ၵူၼ်း တင်းလၢႆ လႄႈ၊လိူဝ်တွၼ်း ၼႃႇ သေပိူၼ်ႈ တၵ်း ၵႄႇၶျွတ်ႈ ဢဝ် ၶဝ်၊ၸိူဝ်း ဢၼ် ယုမ်ႇမၢတ်ႈ မၼ်းၸဝ်ႈ ၼၼ်ႉ ဢေႃႈ။ 11ဢဝ် လွင်ႈ ၸိူဝ်း ၼႆႉ ပိင်းၺၢပ်ႈ လႄႈ သင်ႇ သွၼ်ပၼ် တႃႉ။- 12ယႃႇပေ ႁႂ်ႈ ပိူၼ်ႈ လႆႈ လူလၢႆ မႂ်း ၵွပ်ႈပိူဝ်ႈ မႂ်း ယင်း ၼုမ်ႇ ယင်း ၵမ် ယူႇ ၼၼ်ႉ တႃႉ။ ႁႂ်ႈ ပဵၼ် ပုင်ႇ သၢၵ်ႈသေႇ ပုၼ်ႈ ၶဝ် ၸိူဝ်း ဢၼ် ယုမ်ႇမၢတ်ႈ တင်းလၢႆ ၼႂ်း တၢင်း ဢၼ် မႂ်း လၢတ်ႈၸႃ ႁဵတ်းသၢင်ႈ၊ၼႂ်း တၢင်း ဢၼ် မႂ်း ႁၵ်ႉပႅင်း ပိူၼ်ႈ၊ၼႂ်း တၢင်း ဢၼ် မႂ်း ယုမ်ႇမၢတ်ႈ၊ဢိၵ်ႇတင်း ၼႂ်း တၢင်း ဢၼ် မႂ်း မီး ၸႂ် ၶၢဝ်ၸၢင်ႇ ၼၼ်ႉ တႃႉ။- 13တေႃႇထိုင် ၵဝ် မႃး ၼၼ်ႉ ၵႆႉ ၶတ်းၸႂ် ၼႂ်း တၢင်း ဢၼ် ၽတ်းဢၢၼ်ႇ ၵျၢမ်းလိၵ်ႈ ၵႃႈၼႂ်း ၸုမ်း ၸိူဝ်းၸဝ်ႈ၊ၼႂ်း တၢင်း ဢၼ် ႁေႃးလၢတ်ႈ တြႃး လႄႈ ၼႂ်း တၢင်း ဢၼ် သင်ႇ သွၼ် တြႃး ၼၼ်ႉ တႃႉ။- 14ယႃႇပေ လူင်လိုမ်း သု ၵျေးၸူး ဢၼ် ၵတ်ႉ ၶၼ် ဢၼ် မီး ၵႃႈၼႂ်း မႂ်း ဢၼ် ၸွမ်းၼင်ႇ ၵႂၢမ်း ပျႃႇတိၵ်ႈ ၸဝ်ႈ သေလႄႈ ဢၢပ်ႈပၼ် မႂ်း ဝႆႉ ၼၼ်ႉ၊မိူဝ်ႈ ဢၼ် ၵူၼ်းလူင် ၼႂ်း ၸိူဝ်းၸဝ်ႈ ၶဝ် ဢဝ် မိုဝ်း တၢင်ႇ ၵႃႈၼိူဝ် မႂ်း ၼၼ်ႉ တႃႉ။- 15ၵမ်ၵျၢင်ႉ လွင်ႈတၢင်း ၸိူဝ်း ၼႆႉ လႄႈ ၶတ်းၸႂ် ၶတ်း ႁႅင်း လႄႈ ႁဵတ်း ၼႃႈၵၢၼ် မႂ်း ၼင်ႇ ႁိုဝ် ၵူၼ်း ၵူႈ ၵေႃႉ တၵ်း ႁၼ် လွင်ႈတၢင်း ဢၼ် မႂ်း ၶိုၼ်ႈယႂ်ႇမႂ်ႇသုင် မႃး ၼၼ်ႉ ထၢင်ႇထၢင်ႇသႃးသႃး တႃႉ။- 16ဝႆႉ သတိ တူဝ်ၸဝ်ႈၵဝ်ႇ၊ဢိၵ်ႇတင်း ၵႂၢမ်းသင်ႇ သွၼ် မႂ်း တႃႉ။ သိုပ်ႇ ႁဵတ်း ၸွမ်း ၵႂၢမ်း ဢၼ် လၢတ်ႈ မႃး ၼၼ်ႉ ႁႂ်ႈ မၼ်ႈ မၼ်ႈၶိူင်ႇ ၶိူင်ႇ တႃႉ။ ပေႃး ႁဵတ်း ၸိူဝ်ႉ ၼင်ႇ ၼၼ် ၸိုင်၊မႂ်း တၵ်း ၵႄႇသႄႇ ဢဝ် ၸႃႉၸဵမ် တူဝ် မႂ်း၊ဢိၵ်ႇတင်း ၶဝ် ၸိူဝ်း ဢၼ် ထွမ်ႇဢဝ် ၵႂၢမ်း မႂ်း ၼၼ်ႉ ဢေႃႈ။
Copyright
Learn More


text:
1ပီႈၼွင်ႉ ၶဝ်႟။ မိူဝ်ႈ ဢၼ် ၵဝ် မႃး ၸူး သူ လႄႈ ႁေႃးလၢတ်ႈ တြႃး၊ၽြႃးပဵၼ်ၸဝ်ႈ ဢၼ် လိုၵ်ႉ ဢၼ် လမ်ႇ ၼၼ်ႉ ၸိုင်၊ၵဝ် ယင်း ဢမ်ႇ ဢဝ် ၵႂၢမ်း ပိင်ႇၺႃႇ ဢၼ် ၶိုၵ်ႉ၊ဢိၵ်ႇတင်း ၵႂၢမ်း ဢၼ် သုင် ဢၼ် ယႂ်ႇ သေလႄႈ သင်ႇ သွၼ်ပၼ် ဢေႃႈ။- 2ယၢမ်း မိူဝ်ႈ ဢၼ် ၵဝ် မီး ယူႇ လူၺ်ႈ တင်း သူ ၼၼ်ႉ ၵဝ် ဝႆႉၸႂ် ဝႃႈ၊ၵဝ် ဢမ်ႇ ႁု ၵႃႈသင်၊လိူဝ် သေ လွင်ႈ ၸဝ်ႈ ယေႇသု ၶရိၸ်ႈ၊ဢိၵ်ႇတင်း လွင်ႈ ဢၼ် မၼ်းၸဝ်ႈ လႆႈ ၶၢမ်ႇ တွၵ်ႇ တၢႆ ၵႃႈၼိူဝ် သဝ်မႆႉဝႃးမိုဝ်း ၼၼ်ႉ ၵူၺ်း ဢေႃႈ။- 3ပိူဝ်ႈ ၼႆ လႄႈ မိူဝ်ႈ ဢၼ် ၵဝ် မႃး ၸူး သူ ၼၼ်ႉ၊တူဝ်ၵႃႇယႃႉ ၵဝ် ႁႅင်းဢူၼ်ႈ သေ ၵူဝ်ႁႄ သၼ်ႇဝႆ ၼႃႇ လႄႈ၊- 4ၵႂၢမ်း ၵဝ် ဢိၵ်ႇတင်း တြႃး ဢၼ် ၵဝ် ႁေႃး ၼၼ်ႉ ဢမ်ႇ ပႃး ၼမ်ႉ ၵႂၢမ်း ဢၼ် ၵတ်ႉ ဢၼ် ၶၼ် ၼႂ်း ပိင်ႇၺႃႇ ၵူၼ်း။ ၵူၺ်းၵႃႈ၊ၵႂၢမ်း ၵဝ် ၼၼ်ႉ ၽုၺ်ႇၼႄ တၼ်းၶူဝ်း ဝိၺိၺ်ႇ ၽြႃးပဵၼ်ၸဝ်ႈ ထၢင်ႇထၢင်ႇသႃးသႃး ဢေႃႈ။- 5ပိူဝ်ႈ ၼႆ လႄႈ ႁႂ်ႈ တၢင်းယုမ်ႇမၢတ်ႈ သူ တႄႇ ယူႇ ၼႂ်း ပိင်ႇၺႃႇ ၵူၼ်း ဢမ်ႇၸႂ်ႈ၊တႄႇ ယူႇ ၼႂ်း တၼ်းၶူဝ်း ၽြႃးပဵၼ်ၸဝ်ႈ ဢေႃႈ။ 6တီႈ ၶဝ် ၸိူဝ်း ဢၼ် မီး ၸႂ်ဝိၺိၺ်ႇ ထူၼ်ႈ ၵႄႇ ၼၼ်ႉ ၵႂၢမ်း ဢၼ် ၵဝ် ႁေႃးလၢတ်ႈ ၼၼ်ႉ ပဵၼ် ပိင်ႇၺႃႇ ဢေႃႈ။ ၵူၺ်းၵႃႈ၊ပိင်ႇၺႃႇ ၼၼ်ႉ ဢမ်ႇၸႂ်ႈ ပိင်ႇၺႃႇ ၵူၼ်းလေႃးၵီႇ၊ပိင်ႇၺႃႇ တၼ်းၶူဝ်း ဢၼ် ဢုပ်ႉပိူင်ႇ လေႃးၵႃႉ ဢၼ် ၸၢင်ႈ ၽူင်ႉ ယၢႆႈ ႁၢႆ ၵႂႃႇ ၼၼ်ႉ ၵေႃႈ ဢမ်ႇၸႂ်ႈ ဢေႃႈ။- 7ၵဝ် ႁေႃးလၢတ်ႈ ပိင်ႇၺႃႇ ၽြႃးပဵၼ်ၸဝ်ႈ ဢၼ် လိုၵ်ႉ ဢၼ် လမ်ႇ၊ဢၼ် သိူင်ႇ ဝႆႉ လပ်ႉ ဝႆႉ ၵႃႈတီႈ ၵူၼ်း လႄႈ ပဵၼ် ပိင်ႇၺႃႇ ဢၼ် ၽြႃးပဵၼ်ၸဝ်ႈ မၵ်းၶၢၼ်း ဝႆႉ၊ပုၼ်ႈ မုၼ်ၽုင်း သရေႇ ႁဝ်း ၸဵမ်မိူဝ်ႈ ၵမ်ႇၽႃႇ လိၼ်မိူင်း ယင်း ဢမ်ႇ ပႆႇ တႄႇပဵၼ် မႃး ၼၼ်ႉ ယဝ်ႉ ဢေႃႈ။- 8ၶုၼ် လေႃးၵီႇ တင်းလၢႆ ဢမ်ႇ ႁု ပိင်ႇၺႃႇ ၼၼ်ႉ သေ ၸဝ်ႈ သေ ပႃး။ ပေႃး ၶဝ် ႁု ၸိုင်၊ၶဝ် တၵ်း ဢမ်ႇ ဢဝ် ၸဝ်ႈ ယေႇသု၊ၸဝ်ႈ ဢၼ် မီး မုၼ်ၽုင်း ၼၼ်ႉ တွၵ်ႇ တၢႆ ၵႃႈၼိူဝ် သဝ်မႆႉဝႃးမိုဝ်း ယဝ်ႉ။- 9မၼ်း မႅၼ်ႈ ၸွမ်း ၼႂ်း ၵျၢမ်းလိၵ်ႈ ဢၼ် တႅမ်ႈ ဝႆႉ ၼၼ်ႉ လႄႈ ဝႃႈ၊ "မဵဝ်း ဢၼ် ၵူၼ်း ဢမ်ႇ တွၼ်ႉ ႁၼ် တွၼ်ႉ ငိၼ်း၊ မဵဝ်း ဢၼ် ၵူၼ်း ၸဵၼ်းၸႃး ၶႆႈၸႂ် ဢမ်ႇ ၶိုတ်း ထိုင် ၼၼ်ႉ၊ ၽြႃးပဵၼ်ၸဝ်ႈ မႄးႁႅၼ်း ဝႆႉ ပုၼ်ႈ ၶဝ် ၸိူဝ်း ဢၼ် ႁၵ်ႉ မၼ်းၸဝ်ႈ ၼၼ်ႉ ဢေႃႈ၊" ဝႃႈ ၼင်ႇ ၼႆ ၼၼ်ႉ ဢေႃႈ။- 10ၵူၺ်းၵႃႈ၊ၵႃႈတီႈ ႁဝ်း ၼႆႉ ၽြႃးပဵၼ်ၸဝ်ႈ ဢဝ် ဝိၺိၺ်ႇ ၸဝ်ႈ ၼႄပျႃး လွင်ႈ ဢၼ် လိုၵ်ႉ ဢၼ် လမ်ႇ မၼ်းၸဝ်ႈ ဢေႃႈ။ လွင်ႈ မၼ်း ၸမ်ႉ၊ဝိၺိၺ်ႇ ၸဝ်ႈ ၸႅတ်ႈ တူၺ်း ၵူႈလွင်ႈ ၵူႈ တၢင်း ၸႃႉၸဵမ် တၢင်းၵျၢမ်ႇတၢင်းပွင် ၽြႃးပဵၼ်ၸဝ်ႈ ဢၼ် လိုၵ်ႉ ဢၼ် လမ်ႇ ၼၼ်ႉ ဢေႃႈ။- 11လိူဝ် သေ ၸႂ်ဝိၺိၺ်ႇ ၵူၼ်း ဢၼ် မီး ၼႂ်း တူဝ်ၸဝ်ႈၵဝ်ႇ ၼၼ်ႉ လႄႈ ၽူႈလႂ် ဢမ်ႇ ၸၢင်ႈ ႁု ၸႂ် ၵူၼ်း လႆႈ။ ၼႄး လဵဝ် ၵၼ် လိူဝ် သေ ဝိၺိၺ်ႇ ၽြႃးပဵၼ်ၸဝ်ႈ ၼၼ်ႉ ၽူႈလႂ် ၵေႃႈ ဢမ်ႇ ၸၢင်ႈ ႁု ၸႂ် ၽြႃးပဵၼ်ၸဝ်ႈ လႆႈ ဢေႃႈ။- 12ၵွပ်ႈပိူဝ်ႈ ၸိူဝ်ႉ ၼင်ႇ ၼႆ လႄႈ တၢင်း ဢၼ် ႁဝ်း ႁု သု ၵျေးၸူး ၸဝ်ႈ ၵႃႈ ဢၼ် ၽြႃးပဵၼ်ၸဝ်ႈ သွၼ်းလေႃႇ ပၼ် ႁဝ်း ၼၼ်ႉ၊ႁဝ်း ႁု ၵွပ်ႈပိူဝ်ႈ ႁဝ်း လႆႈ ႁပ်ႉတုင်း ဢဝ် ၸႂ်ဝိၺိၺ်ႇ ၵူၼ်းလေႃးၵီႇ ဢမ်ႇၸႂ်ႈ လႄႈ ႁဝ်း ႁု ၵွပ်ႈပိူဝ်ႈ ႁဝ်း လႆႈ ႁပ်ႉတုင်း ဢဝ် ဝိၺိၺ်ႇ ဢၼ် ၽြႃးပဵၼ်ၸဝ်ႈ ပွႆႇၸႂ်ႉ လူင်း မႃး ၼၼ်ႉ ဢေႃႈ။ 13ပိူဝ်ႈ ၼႆ လႄႈ ႁဝ်း ဢမ်ႇ ႁေႃးလၢတ်ႈ ၵႂၢမ်း ဢၼ် ဢဝ် တင်း ပိင်ႇၺႃႇ ၵူၼ်း သင်ႇ သွၼ်ပၼ် ၼၼ်ႉ။ ႁဝ်း ဢဝ် ၵႂၢမ်း ဢၼ် ဝိၺိၺ်ႇ ၸဝ်ႈ သွၼ်ပၼ် ၼၼ်ႉ ႁေႃးလၢတ်ႈ တြႃး ဢၼ် ၸၢပ်ႈသႅင်ႇ ၵၼ် တင်း ဝိၺိၺ်ႇ ၸဝ်ႈ တီႈ ၶဝ် ၸိူဝ်း ဢၼ် မီး ဝိၺိၺ်ႇ ၸဝ်ႈ ၵူၺ်း တၵ်း ႁု ထွမ်ႇ ပွင်ႇၸႂ် ၼၼ်ႉ ဢေႃႈ။- 14ၽူႈလႂ် သေဢမ်ႇဝႃႈ၊ၵေႃႉ ဢၼ် ဢမ်ႇ မီး ဝိၺိၺ်ႇ ၸဝ်ႈ ၵႃႈၼႂ်း မၼ်း ၼၼ်ႉ ၸိုင်၊ဢမ်ႇ ၸၢင်ႈ ႁပ်ႉ တုင်း ဢဝ် သု ၵျေးၸူး ဢၼ် ဝိၺိၺ်ႇ ၽြႃးပဵၼ်ၸဝ်ႈ ပၼ် ၼၼ်ႉ လႆႈ။ မၼ်း ၸၢင်ႈ ထၢင်ႇ ၸိူဝ်း ၼၼ်ႉ ပဵၼ် ဢၼ် ဢမ်ႇ မီး ဢၵျူဝ်း လႄႈ မၼ်း ယင်း ဢမ်ႇ ႁု ထွမ်ႇ ပွင်ႇၸႂ် လႆႈ။ ၵွပ်ႈပိူဝ်ႈ ဢဝ် တင်း တႃ ဝိၺိၺ်ႇ ၸဝ်ႈ တူၺ်း ၵူၺ်း လႄႈ ၸၢင်ႈ ထူပ်း ႁၼ် ဢေႃႈ။- 15ၽူႈလႂ် သေဢမ်ႇဝႃႈ၊ၵေႃႉ ဢၼ် မီး ဝိၺိၺ်ႇ ၸဝ်ႈ ၼၼ်ႉ ၸၢင်ႈ ၸၵ်း ၽႄ တႅပ်းတတ်း ဢၵျူဝ်း ဢပျတ်ႈ ၵူႈၸိူဝ်ႉၵူႈမဵဝ်း လႆႈ၊ၵူၺ်းၵႃႈ၊ဢမ်ႇ မီး ၽူႈလႂ် ၸၢင်ႈ တႅပ်းတတ်း လွင်ႈ မၼ်း လႆႈ ဢေႃႈ။- 16မၼ်း မႅၼ်ႈ ၸွမ်း ၵႃႈၼႂ်း ၵျၢမ်းလိၵ်ႈ ဢၼ် တႅမ်ႈ ဝႆႉ လႄႈ ဝႃႈ၊ "ၽူႈလႂ် ႁု ၸႂ် ၸဝ်ႈၽြႃး လႆႈ။ ၽူႈလႂ် ၸၢင်ႈ ပၼ် ဢၵျၢမ်ႇ မၼ်းၸဝ်ႈ လႆႈ၊" ဝႃႈ ၼင်ႇ ၼႆ ၼၼ်ႉ ဢေႃႈ။ ႁဝ်း ၸမ်ႉ၊လႆႈ ၶၢမ်ႇ ဢဝ် ၸႂ်သၽေႃး ၸဝ်ႈ ၶရိၸ်ႈ၊ယဝ်ႉ ဢေႃႈ။
Copyright
Learn More


text:
1ၵဝ် ပေႃးလု၊ဢၼ် လႆႈ ၶၢမ်ႇ တူၵ်းထွင်ႇ ယူႇ ၵွပ်ႈပိူဝ်ႈ တၢင်းယုမ်ႇမၢတ်ႈ ၼႂ်း ၸဝ်ႈ ယေႇသု ၶရိၸ်ႈ၊ၼႆႉ ဢိၵ်ႇတင်း သြႃႇ တိမေႃးသေႇ၊ၼွင်ႉ ႁဝ်း ၼႂ်း တၢင်းယုမ်ႇမၢတ်ႈ မီး လိၵ်ႈ ပၼ် ထိုင် ၽိလေႇမုၼ်ႇ၊ၵေႃႉသႄႈ ဢၼ် ႁဝ်း ႁၵ်ႉပႅင်း လႄႈ ႁဵတ်းၵၢၼ် ၸဝ်ႈၽြႃး ၸွမ်း ႁဝ်း၊- 2ဢိၵ်ႇတင်း ၵူၼ်း ၸိူဝ်း ဢၼ် ၸုတုမ် ၵၼ် ၵႃႈၼႂ်း ႁိူၼ်း သူ၊ဢိၵ်ႇ ပႃး တင်း ဢပ်ႉပိ၊ၼွင်ႉယိင်း ႁဝ်း ၼႂ်း တၢင်းယုမ်ႇမၢတ်ႈ၊ဢိၵ်ႇတင်း ဢႃႇၶိပ်ႉပု၊ၵေႃႉ ဢၼ် ႁူမ်ႈ တိုၵ်းတေႃး ပုၼ်ႈ ၸဝ်ႈၽြႃး ၸွမ်း ႁဝ်း ၼၼ်ႉ ဢေႃႈ။ 3ႁႂ်ႈ ပေႃႈ ႁဝ်းၶႃႈ၊ၽြႃးပဵၼ်ၸဝ်ႈ တင်း ၸဝ်ႈ ၽြႃး ယေႇသု ၸဝ်ႈ ၶရိၸ်ႈ၊ပၼ် သု ၵျေးၸူး ဢိၵ်ႇတင်း တၢင်းၼိမ် ၶျၢမ်းသႃႇ တီႈ မႂ်း သေၵမ်း လူၺ်ႈ။ 4မိူဝ်ႈ ဢၼ် ၵဝ် သူးတွင်း ၵူႈ ပွၵ်ႈ ၼၼ်ႉ၊ၵဝ် လၢတ်ႈ ပႃး ၸိုဝ်ႈ မႂ်း၊ယွင်ႈယေႃး တၢင်ႇၵျေးၸူး ၽြႃးပဵၼ်ၸဝ်ႈ ၵဝ် တႃႇသေႇ ဢေႃႈ။- 5ၵဝ် လႆႈ ငိၼ်း ၶၢဝ်ႇ လွင်ႈ တၢင်းႁၵ်ႉ၊ဢိၵ်ႇတင်း တၢင်းယုမ်ႇမၢတ်ႈ ဢၼ် မႂ်း မီး ၵႃႈတီႈ ၸဝ်ႈ ၽြႃး ယေႇသု၊ဢိၵ်ႇတင်း ၵႃႈတီႈ ၵူၼ်း မူတ်းၸၢင်ႇ ၸဝ်ႈၽြႃး တင်းလၢႆ ၼၼ်ႉ ဢေႃႈ။- 6လွင်ႈ ဢၼ် ၵဝ် သူးတွင်း ၸမ်ႉ၊ႁႂ်ႈ ဢႁုင်ႇ တၢင်းယုမ်ႇမၢတ်ႈ မႂ်း ဢၼ် ႁူမ်ႈ ပွင်း ပိူၼ်ႈ ၼၼ်ႉ၊လႆႈ ပဵၼ် ဢၵျူဝ်း ပုၼ်ႈ မႂ်း ၼႂ်း တၢင်း ဢၼ် ႁုၸႅင်ႈ လွင်ႈ ဢၼ် လီ ဢၼ် ငၢမ်း ၵူႈၸိူဝ်ႉၵူႈပိူင် ဢၼ် မီး ၼႂ်း ၸဝ်ႈ ၶရိၸ်ႈ၊ၼၼ်ႉ ၸိုင်၊ၵဝ် သူးတွင်း ဢေႃႈ။- 7ၼွင်ႉ ၵဝ်႟။ ၵွပ်ႈပိူဝ်ႈ တၢင်းႁၵ်ႉ မႅတ်ႈတႃႇ မႂ်း လႆႈ ႁဵတ်း ႁႂ်ႈ ႁု ၸႂ် ၵူၼ်း မူတ်းၸၢင်ႇ ၸဝ်ႈၽြႃး တင်းလၢႆ သၢၵ်ႈသႃႇ ၼၼ်ႉ လႄႈ ႁူဝ်ၸႂ် ၵဝ် ၸူမ်းသိူဝ်း ၼႃႇ လူင်လၢင် လႄႈ မီး ဢဵၼ်ႁႅင်း ဢေႃႈ။ 8ပေႃး ဝႃႈ တႄႉ မၼ်း၊ၵဝ် ႁတ်း ဢိင်ပိုင်ႈ ၸဝ်ႈ ယေႇသု ၶရိၸ်ႈ၊သေ ပၼ် ဢမိင်ႉ ႁႂ်ႈ မႂ်း ႁဵတ်း ဢၼ် မႂ်း ထုၵ်ႇလီ ႁဵတ်း ၼၼ်ႉ ဢေႃႈ။- 9ၼႂ်းဝႃႈၼၼ် သေၵေႃႈ၊ၵဝ် ဢဝ် တင်း မႅတ်ႈတႃႇ ၵူၺ်း တွင်းပၢၼ်ႇ မႂ်း ဢေႃႈ။ ပိၵ်ႉသမ်ႉ ၵဝ် ပဵၼ် ပေႃးလု၊ၵေႃႉ ဢၼ် ၸဝ်ႈ ယေႇသု ၶရိၸ်ႈ၊ပွႆႇၸႂ်ႉ ၵႂႃႇ ႁေႃးတြႃး မၼ်းၸဝ်ႈ လႄႈ၊မိူဝ်ႈလဵဝ် ၼႆႉ လႆႈ ၶၢမ်ႇ တူၵ်းထွင်ႇ ယူႇ ၵွပ်ႈပိူဝ်ႈ ယုမ်ႇမၢတ်ႈ မၼ်းၸဝ်ႈ ၼၼ်ႉ သေၵေႃႈ၊ၵဝ် ယင်း တွင်းပၢၼ်ႇ မႂ်း၊- 10ပုၼ်ႈတႃႇ ဢေႃးၼေႇသိမ်ႇ၊ဢၼ် ၵဝ် မၢတ်ႈ ပဵၼ် လုၵ်ႈၸၢႆး ၵဝ်၊ၵေႃႉ ဢၼ် ၵဝ် ႁႂ်ႈ ၵိူတ်ႇလဵင်ႉ မႃး ၽၢႆႇ ၸႂ်ဝိၺိၺ်ႇ ၼႂ်း မိူဝ်ႈ ဢၼ် ၵဝ် တူၵ်းထွင်ႇ ယူႇ ၼႆႉ ဢေႃႈ။- 11မိူဝ်ႈ ဢွၼ်တၢင်း ၼၼ်ႉ၊မၼ်း ဢမ်ႇ မီး ဢၵျူဝ်း ၵႃႈသင် ပုၼ်ႈတႃႇ မႂ်း သေၵေႃႈ၊မိူဝ်ႈလဵဝ် ၼႆႉ မၼ်း မီး ဢၵျူဝ်း မႃး ပုၼ်ႈ ႁဝ်း တင်း သွင် ၵေႃႉ ယဝ်ႉ ဢေႃႈ။ 12ၵဝ် ပွႆႇ မၼ်း ၶိုၼ်း မိူဝ်း ၵႂႃႇၸူး မႂ်း မိူၼ် ၵၼ် တင်း သူင်ႇ ႁူဝ်ၸႂ် ၵဝ် မႃး ၼၼ်ႉ ယဝ်ႉ၊ႁပ်ႉတုင်း ဢဝ် မၼ်း သေၵမ်း။- 13ၸွမ်း ၸႂ် ၵဝ် တႄႉ ၵဝ် ၶႂ်ႈ ဢဝ် မၼ်း ဝႆႉ၊ပဵၼ် ၵေႃႉ ဢၼ် တၢင်တူဝ် မႂ်း လႄႈ လူတူၺ်း လုမ်းလႃး ၵဝ် ၼႂ်း မိူဝ်ႈ ဢၼ် ၵဝ် တူၵ်းထွင်ႇ ၵွပ်ႈပိူဝ်ႈ ၶၢဝ်ႇတြႃးသိူဝ်းပျေႃႇ ၸဝ်ႈ ယူႇ ၼၼ်ႉ ဢေႃႈ။- 14ၵူၺ်းၵႃႈ၊ပေႃး မႂ်း ယင်း ဢမ်ႇ ပျေႃႇၸႂ် ၸိုင်၊ၵဝ် ဢမ်ႇ ၶႂ်ႈႁႂ်ႈ မႂ်း ၸွႆႈထႅမ် ၵဝ်၊ၵဝ် ၶႂ်ႈႁႂ်ႈ မႂ်း လႆႈ ႁဵတ်း ၸွမ်း ၵႃႈ ၼင်ႇ ဢလူဝ်ႇ ၵၢင်ၸႂ် မႂ်း မီး ၼၼ်ႉ လႄႈ၊ပေႃး မႂ်း ယင်း ဢမ်ႇ ၽွမ်ႉ ၸိုင်၊ၵဝ် ဢမ်ႇ ၶႂ်ႈ ႁဵတ်း သေ ၸိူဝ်ႉ သေ ပိူင် ဢေႃႈ။- 15ၵွပ်ႈပိူဝ်ႈ လွင်ႈတၢင်း ဢၼ် ဢေႃးၼေႇသိမ်ႇ၊လႆႈ ၽၢတ်ႇ ယၢၼ် မႂ်း ၵႂႃႇ ၸူဝ်ႈၼိုင်ႈ ၶၢဝ်းၼိုင်ႈ ၼႆႉ၊ႁဵတ်း ႁႂ်ႈ မၼ်း လႆႈ မႃး ၶိုၼ်း ယူႇ ၸွမ်း မႂ်း ၵႂႃႇ သေႇ သေႇ ၼၼ်ႉ ဢေႃႈ။- 16မၼ်း ဢမ်ႇၸႂ်ႈ ၶႃႈ ၵူၼ်း ၸႂ်ႉ ယဝ်ႉ လႄႈ၊မႂ်း တၵ်း လႆႈ မၢတ်ႈ မၼ်း လိူဝ်တွၼ်း သေ ၶႃႈ ၵူၼ်း ၸႂ်ႉ ၵေႃႉ ၼိုင်ႈ၊ၸိူဝ်ႉ ၼင်ႇ ဢၼ် ပဵၼ် ၼွင်ႉၸၢႆး မႂ်း ၼႂ်း တၢင်းယုမ်ႇမၢတ်ႈ ၼၼ်ႉ ဢေႃႈ။ ၵဝ် ႁၵ်ႉပႅင်း မၼ်း တႄႉတႄႉ။ ထၢင်ႇ ဝႃႈ၊မႂ်း ၵေႃႈ တၵ်း ယဵင်ႈၶႅၼ်း ႁၵ်ႉပႅင်း မၼ်း ၵွပ်ႈပိူဝ်ႈ ဝႃႈ၊မၼ်း ပဵၼ် ၶႃႈ မႂ်း၊ဢိၵ်ႇတင်း ၼွင်ႉၸၢႆး မႂ်း ၼႂ်း ၸဝ်ႈၽြႃး ၼၼ်ႉ ဢေႃႈ။ 17ပိူဝ်ႈ ၼႆ လႄႈ၊ပေႃး မႂ်း မၢတ်ႈ ၵဝ် ပဵၼ် ၵေႃႉ ႁူမ်ႈ ၵၢၼ် လူၺ်ႈ ၵၼ် တင်း မႂ်း ၸိုင်၊ႁပ်ႉ ၶၢမ်ႇ ဢဝ် မၼ်း ၶိုၼ်း မိူၼ် ၸိူဝ်ႉ ၼင်ႇ ဢၼ် မႂ်း ႁပ်ႉ ၶၢမ်ႇ ဢဝ် ၵဝ် ၼၼ်ႉ တႃႉ။- 18သင် ဝႃႈ၊မၼ်း လႆႈ ၽိတ်းပိူင်ႈ မႂ်း သေ ၸိူဝ်ႉ သေ ပိူင် လႄႈ ထုၵ်ႇၼီႈ ထုၵ်ႇ ၶွတ်ႇ မႂ်း ၸိုင်၊မၢတ်ႈ ပဵၼ် ပုၼ်ႈတႃႇ ၵဝ် တႃႉ။- 19ၵဝ် ပေႃးလု၊ဢဝ် တင်း မိုဝ်း တူဝ်ၸဝ်ႈၵဝ်ႇ တႅမ်ႈ ဝႃႈ၊ၵဝ် တေ ၶိုၼ်း သၢႆႈ မႂ်း ဢေႃႈ။ (ၵဝ် ဢမ်ႇ မီး တီႈ တၵ်း ပၼ် သတိ မႂ်း ဝႃႈ၊မႂ်း ယင်း ပဵၼ် ၼီႈ ၵဝ် လူၺ်ႈ လွင်ႈ ဢသၢၵ်ႈ မႂ်း ၼႂ်း ၸဝ်ႈ ယေႇသု၊ၼၼ်ႉ ဢေႃႈ။-) 20ၼွင်ႉၸၢႆး ၵဝ်႟။ ၶႅၼ်းတေႃႈ ႁဵတ်း ၵျေးၸူး တီႈ ၵဝ် ၼႂ်း ၸဝ်ႈၽြႃး သေၵမ်း။ ႁႂ်ႈ ၸႂ် ၵဝ် လႆႈ မူၼ်ႈပျေႃႇ ၼႂ်း ၸဝ်ႈ ၶရိၸ်ႈ၊သေၵမ်း။ 21ၵဝ် ယုမ်ႇယမ် ဝႃႈ၊မႂ်း တေ ထွမ်ႇဢဝ် ၵႂၢမ်း ဢၼ် ၵဝ် ယွၼ်း ထိုင် မႂ်း ၼႆႉ ၵူၺ်းဢမ်ႇၵႃး၊မႂ်း ယင်း တေ ႁဵတ်း လိူဝ်တွၼ်း သေ ၼႆႉ လူးၵွၼ်ႇ လႄႈ ၵဝ် တႅမ်ႈလိၵ်ႈ ၼႆႉ ထိုင် မႂ်း ယဝ်ႉ။- 22လိူဝ် သေ ၼၼ်ႉ၊မႄးႁႅၼ်း တီႈ ၼွၼ်း ဝႆႉ ပုၼ်ႈတႃႇ ၵဝ် သေၵမ်း။ ပိူဝ်ႈ ဢၼ် ၵဝ် မုင်ႈမွင်း ဝႃႈ၊ၸဝ်ႈၽြႃး တေ ထွမ်ႇဢဝ် ၵႂၢမ်း သူးတွင်း သူ တင်းလၢႆ သေလႄႈ ပၼ် ဢၶႂၢင်ႉ ႁႂ်ႈ ၵဝ် လႆႈ မႃး တီႈ ၸူး သူ ဢေႃႈ။ 23ဢေႇပႃႇၽရတ်ႉ၊ၵေႃႉ ဢၼ် တူၵ်းထွင်ႇ ယူႇ ၸွမ်း ၵဝ်၊ၵွပ်ႈပိူဝ်ႈ တၢင်းယုမ်ႇမၢတ်ႈ ၼႂ်း ၸဝ်ႈ ယေႇသု ၶရိၸ်ႈ၊- 24ဢိၵ်ႇတင်း ၸိူဝ်း ဢၼ် ႁူမ်ႈ ၵၢၼ် လူၺ်ႈ ၵၼ် တင်း ၵဝ်၊မႃႇၵု၊ဢႃႇရိတ်ႉတႃႇၶု၊တေႇမႃႉ၊တင်း လုၵႃႇ၊ၶဝ် ၵေႃႈ၊သူင်ႇ မႅတ်ႈတႃႇ ပၼ် ထိုင် မႂ်း ယူႇ ဢေႃႈ။ 25ႁႂ်ႈ ၵျေးၸူး ၸဝ်ႈ ၽြႃး ယေႇသု ၶရိၸ်ႈ၊မီး လူၺ်ႈ ၵၼ် တင်း ၸႂ်ဝိၺိၺ်ႇ မႂ်း သေၵမ်း လူၺ်ႈ။
Copyright
Learn More


text:
1ၵဝ် ပၼ် သတိ မႂ်း ၵႃႈတီႈ ၽၢႆႇၼႃႈ ၽြႃးပဵၼ်ၸဝ်ႈ၊ဢိၵ်ႇတင်း ၽၢႆႇၼႃႈ ၸဝ်ႈ ယေႇသု ၶရိၸ်ႈ၊ၸဝ်ႈ ဢၼ် တၵ်း ၸီႇယၢင်ႇ တႅပ်းတတ်း တြႃး၊တီႈ ၵူၼ်း တင်းသဵင်ႈတင်းလူင် ၸႃႉၸဵမ် ၵူၼ်းတၢႆ၊ဢိၵ်ႇတင်း ၵူၼ်း လိပ်း၊ၵွပ်ႈပိူဝ်ႈ မၼ်းၸဝ်ႈ တၵ်း မႃး လႄႈ ဢုပ်ႉပိူင်ႇ မိူၼ် ၸိူဝ်ႉ ၼင်ႇ ၶုၼ်ႁေႃၶမ်း ဢုပ်ႉပိူင်ႇ ၼၼ်ႉ ဢေႃႈ။- 2ႁေႃးလၢတ်ႈ ၼုၵ်ႈၵပၢတ်ႈ တြႃး ၸဝ်ႈ တႃႉ။ ၼႂ်း ဢၶိင်ႇ ဢၼ် သၢင်ႇထုၵ်ႇ သေဢမ်ႇဝႃႈ၊ဢၶိင်ႇ ဢၼ် ဢမ်ႇ သၢင်ႇထုၵ်ႇ သေဢမ်ႇဝႃႈ၊ပႃးၸႂ် ပႃး ၶေႃး သေလႄႈ ႁေႃးလၢတ်ႈ တႃႉ။ ပႃး တင်း ၸႂ် ဢၼ် ယၢဝ်း ယိုၼ်း ယိူၼ်ႉၶၢမ်ႇ သေလႄႈ ၽုၺ်ႇဢွၵ်ႇ ၼႄပျႃး ဢပျတ်ႈ၊ဢိၵ်ႇတင်း သုင်းမႃႉ၊ပၼ် ဢဵၼ် ပၼ်ႁႅင်း ပိူၼ်ႈ လႄႈ သင်ႇ သွၼ်ပၼ် လီ လီ တႃႉ။- 3လွင်ႈ မၼ်း ၸမ်ႉ၊ၶိင်ႇၵႃႇလႃႉ ဢၼ် ၵူၼ်း တင်းလၢႆ တၵ်း တေ ဢမ်ႇ ထွမ်ႇဢဝ် ၵႂၢမ်း သုင်းမႃႉ၊ဢၼ် မၢၼ်ႇမႅၼ်ႈ ၼၼ်ႉ တၵ်း ႁွတ်ႈထိုင် မႃး လႄႈ ၶဝ် တၵ်း ၸွမ်း ဢလူဝ်ႇ ၵၢင်ၸႂ် တူဝ်ၸဝ်ႈၵဝ်ႇ သေ၊ၶဝ် တေ ႁွင်ႉ ဢဝ် သြႃႇ ၼမ်ၼႃႇ ႁႂ်ႈ မႃး သင်ႇ သွၼ် ႁေႃး ပၼ် မဵဝ်း ဢၼ် ၶဝ် ၶႂ်ႈ ထွမ်ႇ ၸွမ်းၼင်ႇ ဢၼ် ၶဝ် ႁူ ၶူမ်း ၶႂ်ႈ ငိၼ်း ၼၼ်ႉ ဢေႃႈ။- 4ၶဝ် တၵ်း ဝၢႆႇ ႁူ ပႅတ်ႈ သေ သမ်ႇမႃႇ တြႃး သေယဝ်ႉ၊သမ်ႉ ဝၢႆႇ ၸူး တီႈ ဢပုမ်ႇ ဢၼ် ပဵၼ် ၵႂၢမ်းပဝ်ႇ လၢႆ ၼၼ်ႉ ဢေႃႈ။- 5မႂ်း ၸမ်ႉ၊ဝႆႉ သတိ ထိင်း တူဝ်ၸဝ်ႈၵဝ်ႇ ၼႂ်း လွင်ႈ ၵူႈၸိူဝ်ႉၵူႈပိူင် လႄႈ ယိူၼ်ႉၶၢမ်ႇ တုၵ်ႉၶႃႉ တၢင်း ၽၢၼ် တႃႉ။ ပွင်ႁဵတ်း ၼႃႈၵၢၼ် သြႃႇ ႁေႃး ၶၢဝ်ႇတြႃးသိူဝ်းပျေႃႇ လႄႈ ႁဵတ်း ၼႂ်း ၼႃႈၵၢၼ် သြႃႇ ၼၼ်ႉ ႁႂ်ႈ တဵမ်ထူၼ်ႈ တႃႉ။ 6ၵဝ် ၸမ်ႉ၊ၶိင်ႇၵႃႇလႃႉ ဢၼ် ၵဝ် တၵ်း လႆႈ သၢၵ်ႈလူႇ ဢသၢၵ်ႈ ၵဝ် တီႈ ၸဝ်ႈၽြႃး ၼၼ်ႉ ႁွတ်ႈထိုင် မႃး ယဝ်ႉ လႄႈ ၶိင်ႇ ဢၼ် ၵဝ် တၵ်း လႆႈ ၸုၼ်ႉ ဢသၢၵ်ႈ ၵဝ် ၼၼ်ႉ၊ၸမ် မႃး ယဝ်ႉ ဢေႃႈ။- 7ၵဝ် လႆႈ ၶတ်းၸႂ် ၶတ်း ႁႅင်း လႅၼ်ႈ ၼႂ်း ပွႆး လႅၼ်ႈ ၶေႉ ၵၼ် ၼၼ်ႉ ယဝ်ႉ ယဝ်ႉ။ ၵဝ် လႆႈ ၶုၼ်ႇလႅၼ်ႈ ၶၢဝ်းတၢင်း ၵဝ် သုတ်း သုတ်း ယဝ်ႉ။ ၵဝ် လႆႈ ပႂ်ႉၵမ် ပႂ်ႉ ၸွမ်း တြႃး တၢင်းယုမ်ႇမၢတ်ႈ ယဝ်ႉ ယဝ်ႉ ဢေႃႈ။- 8ပိူဝ်ႈ ၼႆ လႄႈ ၸႃႉ ဢဝ် တေႃႈလဵဝ် ၼႆႉ ၵႂႃႇ၊သူး တၢင်း ဢၼ် သိုဝ်ႈတေႃႇ ၼၼ်ႉ သိမ်း ဝႆႉ ထႃႈ ပုၼ်ႈ ၵဝ် ယဝ်ႉ ယဝ်ႉ ဢေႃႈ။ သူး ၼၼ်ႉ၊ၸဝ်ႈၽြႃး ဢၼ် ပဵၼ် ၸဝ်ႈ ဢၼ် ၸီႇယၢင်ႇ သိုဝ်ႈ သိုဝ်ႈ တေႃႇ တေႃႇ ၼၼ်ႉ၊တၵ်း ဢဝ် ပၼ် ၵဝ် ၼႂ်း ဝၼ်း ၼၼ်ႉ ဢေႃႈ။ မၼ်းၸဝ်ႈ တၵ်း ပၼ် ၵဝ် ၵေႃႉလဵဝ် ၵူၺ်းဢမ်ႇၵႃး၊တၵ်း ပၼ် ၶဝ် ၸိူဝ်း ဢၼ် ပႃး တင်း တၢင်းႁၵ်ႉ လႄႈ မုင်ႈမွင်း ပႂ်ႉထႃႈ တၢင်း ဢၼ် မၼ်းၸဝ်ႈ တၵ်း ပေႃႇမႃး ၼၼ်ႉ၊ၵူႈၵေႃႉၵူႈၵူၼ်း ပႃး ဢေႃႈ။ 9- 10ၶတ်းၸႂ် ၵျူဝ်းၸႃး ႁႂ်ႈလႆႈ ၸဵဝ်း မႃး ႁႃ လႄႇ တီႈ ၵဝ် တႃႉ။- လွင်ႈ မၼ်း ၸမ်ႉ၊တေႇမႃႉ၊ၼၼ်ႉ တူၵ်း ၸူမ် ယူႇ ၵႃႈၼႂ်း တၢင်း ဢၼ် ႁၵ်ႉပႅင်း ၼႂ်း လေႃးၵႃႉ ၼႆႉ လႄႈ ပႅတ်ႈ ၵဝ် ၵႂႃႇ ၵႃႈတီႈ ဝဵင်း ထိတ်ႉသႃႇလေႃးၼိၵ်ႈ၊ယဝ်ႉ။ ၵရိတ်ႉတေႇ၊ၵေႃႈ ၵႂႃႇ မိူင်း ၵလႃႇတိ၊ယဝ်ႉ လႄႈ တိတု၊သမ်ႉ ၵႂႃႇ တီႈ မိူင်း တႃႇလမႃႇတိ၊ယဝ်ႉ။- 11လုၵႃႇ၊ၵေႃႉလဵဝ် ၵူၺ်း၊မီး ယူႇ လူၺ်ႈ ၵၼ် တင်း ၵဝ် ယူႇ ဢေႃႈ။ ႁွင်ႉ ပႃး မႃႇၵု၊မႃး လူၺ်ႈ ၵၼ် တင်း မႂ်း တႃႉ။ မၼ်း ၼၼ်ႉ၊ၸၢင်ႈ ၸွႆႈ ပွင် ၼႃႈၵၢၼ် ၵဝ် လီ ၼႃႇ ဢေႃႈ။- 12ၵဝ် ပွႆႇၸႂ်ႉ တုၶႅၵ်ႉ၊ၵႂႃႇ တီႈ ဝဵင်း ဢေးၽႅတ်ႈ၊ယဝ်ႉ ဢေႃႈ။- 13မိူဝ်ႈ ဢၼ် မႂ်း မႃး ၼၼ်ႉ၊ဢဝ် သိူဝ်ႈ ယၢဝ်း ၵဝ် ဢၼ် ဝႆႉ ၵႃႈတီႈ ၵႃႇပု၊ၼႂ်း ဝဵင်း ထရေႃး၊ၼၼ်ႉ ဢိၵ်ႇတင်း ၽိူၼ် လိၵ်ႈ ၵဝ် တင်းလၢႆ ၼၼ်ႉ မႃး ၸွမ်း၊လိူဝ်တွၼ်း ၼႃႇ သေပိူၼ်ႈ ၼၼ်ႉ ဢဝ် ၽိူၼ် လိၵ်ႈ ဢၼ် ဢဝ် ၼင် ႁဵတ်း ဝႆႉ ၸိူဝ်း ၼၼ်ႉ မႃး ၸွမ်း သေၵမ်း။ 14ၸၢင်ႈတွင်းလႅင် ဢလႅၵ်ႉၸၼ်းတႃး၊ၼၼ်ႉ ႁဵတ်း ၽေး လူင် သႂ်ႇ ၵဝ် ဢေႃႈ။ ၸဝ်ႈၽြႃး တၵ်း တွပ်ႇတႅၼ်း ပၼ် ၸွမ်းၼင်ႇ ဢၼ် မၼ်း ႁဵတ်း ပူၼ်ႉမႃး ၼၼ်ႉ ယူႇ ဢေႃႈ။- 15မႂ်း ၵေႃႈ ဝႆႉ သတိ မၼ်း တႃႉ။ မၼ်း ၶတ်း တြႃး ဢၼ် ႁဝ်း ႁေႃးလၢတ်ႈ ၼၼ်ႉ ၼႃႇ လူင်လၢင် ဢေႃႈ။ 16မိူဝ်ႈ ဢၼ် ၵဝ် လႆႈ လၢတ်ႈ ၵႂၢမ်း ၶႄ တူဝ်ၸဝ်ႈၵဝ်ႇ ၵႃႈၼႂ်း လုမ်း ပွၵ်ႈ ဢွၼ်တၢင်း သုတ်း ၼၼ်ႉ၊ၽူႈလႂ် ဢမ်ႇ ယူႇ ၽၢႆႇ ၵဝ် လႄႈ ၵူႈ ၵေႃႉ ပွႆႇ ပႅတ်ႈ ၵဝ် ဝႆႉ ဢေႃႈ။ ယႃႇ ႁႂ်ႈ ၸဝ်ႈၽြႃး မၢတ်ႈ ပဵၼ် ဢပျတ်ႈ ၵႃႈၼိူဝ် ၶဝ် သေၵမ်း။- 17ၵူၺ်းၵႃႈ၊ၸဝ်ႈၽြႃး မီး လူၺ်ႈ ၵၼ် တင်း ၵဝ် သေလႄႈ ပၼ် ဢဵၼ် ပၼ်ႁႅင်း ၵဝ် ယူႇ ဢေႃႈ။ ၵဝ် ၸင်ႇ ၸၢင်ႈ ႁေႃးလၢတ်ႈ တြႃး ၸဝ်ႈ တဵမ်ထူၼ်ႈ ႁႂ်ႈ ၵူၼ်း မဵဝ်း တၢင်ႇၸိူဝ်ႉတၢင်ႇၶိူဝ်း လႆႈ ငိၼ်း ၼၼ်ႉ လႄႈ ၸဝ်ႈၽြႃး ၵႄႇသႄႇ ဢဝ် ဢွၵ်ႇ သေ ၵႃႈတီႈ သူပ်း သၢင်ႇသီႈ မႃး ဢေႃႈ။- 18လိူဝ် သေ ၼၼ်ႉ၊ၸဝ်ႈၽြႃး တၵ်း ၵႄႇသႄႇ ဢဝ် ၵဝ် ဢွၵ်ႇ သေ ၵႃႈၼႂ်း လွင်ႈတၢင်း ဢၼ် ႁၢႆႉမိူၵ်ႈ တင်းသဵင်ႈတင်းလူင် လႄႈ ၶျွတ်ႈ ဢဝ် ၵဝ် ႁႂ်ႈလႆႈ ႁွတ်ႈထိုင် မိူင်း ၽႃႉၵၢင်ႁၢဝ် မၼ်းၸဝ်ႈ ဢေႃႈ။ ႁႂ်ႈ မုၼ်ၽုင်း မၼ်းၸဝ်ႈ ယႂ်ႇ ၼႃႇ တႃႇသေႇ ဢမ်ႇထၢတ်ႇ သေၵမ်း လူၺ်ႈ။ ဢႃမိၼ်ႈ။ 19ၵဝ် ၽၢၵ်ႇ ၵႂၢမ်း တၵ်ႉၼၢႆ ၵႂႃႇ တီႈ ပရီႇသီးလႃႇ၊ဢိၵ်ႇတင်း ဢႃႇၵုလႃႉ၊ၶဝ် ၽူဝ်မေး၊ဢိၵ်ႇတင်း ၵူၼ်းႁိူၼ်းၵူၼ်းယေး ဢေႃးၼေႇသိၽေႃး၊ၸိူဝ်း ၼၼ်ႉ ဢေႃႈ။- 20ဢေးရတ်ႉတု၊ၵိုတ်းသဝ်း ယူႇ ၵႃႈတီႈ ဝဵင်း ၵေႃးရိၼ်ႇထု၊လႄႈ တရေႃႇၽိမ်ႇ၊ၼၼ်ႉ ၵွပ်ႈပိူဝ်ႈ မၼ်း ဢမ်ႇ ယူႇ လီ လႄႈ ၵဝ် ႁႂ်ႈ မၼ်း ၵိုတ်း ဝႆႉ ၵႃႈတီႈ ဝဵင်း မိလိတ်ႉ၊ပုၼ်ႉ ဢေႃႈ။- 21ၶတ်းၸႂ် မႃး ၸူဝ်ႈ ဢၼ် ဢမ်ႇ ပႆႇ ၶဝ်ႈ ၶိင်ႇၵတ်း ၼႆႉ တႃႉ။ ဢုပုလု၊ပုတေႇ၊လိၼု၊ၵလေႃးတိ၊တင်း ပီႈၼွင်ႉ ၶရိၸ်ႈယၢၼ်ႇ တင်းလၢႆ၊ၽၢၵ်ႇ ၵႂၢမ်း မႅတ်ႈတႃႇ မႃး ပုၼ်ႈ မႂ်း ဢေႃႈ။ 22ၶႅၼ်းတေႃႈ ႁႂ်ႈ ၸဝ်ႈၽြႃး မီး ယူႇ လူၺ်ႈ ၵၼ် တင်း ၸႂ်ဝိၺိၺ်ႇ မႂ်း သေၵမ်း လူၺ်ႈ။ ႁႂ်ႈ ၵျေးၸူး ၽြႃးပဵၼ်ၸဝ်ႈ၊တႄႇ ယူႇ ၵႃႈၼိူဝ် သူ ၵူႈၵေႃႉၵူႈၵူၼ်း သေၵမ်း လူၺ်ႈ။
Copyright
Learn More


text:
1မိူဝ်ႈလဵဝ် ၼႆႉ၊ပီႈၼွင်ႉ ၶဝ်႟။ ၵဝ် ၶႂ်ႈ ပၼ် သတိ သူ လူၺ်ႈ လွင်ႈ ၶၢဝ်ႇတြႃးသိူဝ်းပျေႃႇ ဢၼ် ၵဝ်ၶႃႈ ႁေႃးလၢတ်ႈ ပၼ် သူ ဢၼ် သူ ႁပ်ႉတုင်း ဢဝ်၊ဢိၵ်ႇတင်း သူ ယုမ်ႇမၢတ်ႈ ဢိင်ပိုင်ႈ ယူႇ မၼ်ႈ မၼ်ႈၶိူင်ႇ ၶိူင်ႇ ၼၼ်ႉ ဢေႃႈ။- 2ၶၢဝ်ႇတြႃးသိူဝ်းပျေႃႇ ဢၼ် ၵဝ် ႁေႃးလၢတ်ႈ ၼႆႉ ပေႃး သူ ၵမ်ၵျၢင်ႉ ႁဵတ်း ၸွမ်း ယူႇ မၼ်ႈ မၼ်ႈ လႄႈ ယင်း ဢမ်ႇ ယုမ်ႇ လၢႆ လၢႆ လွၵ်ႇ လွၵ်ႇ ၸိုင်၊ၸဝ်ႈၽြႃး တၵ်း ၵႄႇၶျွတ်ႈ ဢဝ် သူ ဢေႃႈ။ 3ၵဝ် ဢဝ် လွင်ႈတၢင်း ဢၼ် ၵဝ် လႆႈ ႁပ်ႉတုင်း ဢဝ် ဝႆႉ၊ဢၼ် ဢယေး ယႂ်ႇ သေပိူၼ်ႈ ၼၼ်ႉ ဢၢပ်ႈပၼ် တီႈ သူ ဢေႃႈ။ လွင်ႈတၢင်း ၼၼ်ႉ ၸမ်ႉ၊ပဵၼ် လွင်ႈတၢင်း ဢၼ် ၸဝ်ႈ ၶရိၸ်ႈ၊လႆႈ ၶၢမ်ႇတၢႆ ပုၼ်ႈ ဢပျတ်ႈ ႁဝ်း တင်းလၢႆ မႅၼ်ႈ ၸွမ်း ၵႃႈ ၼင်ႇ ဢၼ် တႅမ်ႈ ဝႆႉ ၼႂ်း ၵျၢမ်းလိၵ်ႈ ၼၼ်ႉ ဢေႃႈ။- 4ပိူၼ်ႈ သၢင်းၵျူဝ်ႇ မၼ်းၸဝ်ႈ သေယဝ်ႉ၊ၽြႃးပဵၼ်ၸဝ်ႈ သမ်ႉ ဢဝ် မၼ်းၸဝ်ႈ လုၵ်ႉ ၶိုၼ်းလိပ်း မႃး မိူဝ်ႈ ဢၼ် ထူၼ်ႈ ထိုင် သၢမ် ဝၼ်း ၼၼ်ႉ လႄႈ မႅၼ်ႈ ၸွမ်း ၵႃႈ ၼင်ႇ ဢၼ် တႅမ်ႈ ဝႆႉ၊ၵႃႈၼႂ်း ၵျၢမ်းလိၵ်ႈ ၼၼ်ႉ ဢေႃႈ။- 5မၼ်းၸဝ်ႈ ပေႃႇမႃး ၼႄ တူဝ် မၼ်းၸဝ်ႈ ၵႃႈတီႈ သြႃႇ ပေႇတရု၊သေယဝ်ႉ၊သမ်ႉ ပေႃႇမႃး ထႅင်ႈ ၵႃႈတီႈ တမၢၼ်ႇၸဝ်ႈ သိပ်း သွင် ၵေႃႉ ၼၼ်ႉ ဢေႃႈ။- 6ဝၢႆး ၼၼ်ႉ မၼ်းၸဝ်ႈ ပေႃႇမႃး ၵႃႈတီႈ ၽၢႆႇၼႃႈ ပႄး ၸဝ်ႈ ႁႃႈ ပၢၵ်ႇ ပၢႆ ၵေႃႉ ၼႂ်း ၶိင်ႇ လဵဝ် ဢေႃႈ။ ၼႂ်း ၶဝ် ၸိူဝ်း ဢၼ် လႆႈ ႁၼ် မၼ်းၸဝ်ႈ ၼၼ်ႉ ပိၵ်ႉသမ်ႉ ၶဝ် ၵမ်ႈၽွင်ႈ တၢႆ ၵႂႃႇ ယဝ်ႉ သေၵေႃႈ ၵမ်ႈၼမ် ဢသၢၵ်ႈ ယင်း လိပ်း ယူႇ တေႃႇထိုင်ႁွတ်ႈ မိူဝ်ႈလဵဝ် ၼႆႉ ဢေႃႈ။- 7လိုၼ်း ၼၼ်ႉ မၼ်းၸဝ်ႈ ပေႃႇမႃး ၵႃႈတီႈ ယႃႇၵုပ်ႈ၊သေယဝ်ႉ၊သမ်ႉ ပေႃႇမႃး ၵႃႈတီႈ တမၢၼ်ႇၸဝ်ႈ တင်းလၢႆ ထႅင်ႈ ဢေႃႈ။ 8လိုၼ်းသုတ်း သေပိူၼ်ႈ ၼၼ်ႉ၊မၼ်းၸဝ်ႈ ပေႃႇမႃး ၵႃႈတီႈ ၵဝ်၊ဢၼ် ပဵၼ် ၸိူဝ်ႉ ၼင်ႇ ၵေႃႉ ဢၼ် ၵိူတ်ႇ မႃး ဢၼ် ဢမ်ႇထုၵ်ႇ ၶိင်ႇ ထုၵ်ႇ မိူဝ်ႈ ၼၼ်ႉ ဢေႃႈ။- 9လွင်ႈ မၼ်း ၸမ်ႉ၊ၵဝ် ၼႆႉ ဢမ်ႇ ထိူၵ်ႈၶၢမ်ႇ ႁွင်ႉဝႃႈ၊တမၢၼ်ႇ ၸဝ်ႈၽြႃး လႄႈ ပဵၼ် ၵေႃႉ ဢၼ် ယင်း တႅမ်ႇ ယေႃႈ သေပိူၼ်ႈ၊ၵႃႈၼႂ်း တမၢၼ်ႇၸဝ်ႈ တင်းလၢႆ၊ၵွပ်ႈပိူဝ်ႈ ၵဝ် ယၢမ်ႈ ၼိၵ်ႈၸၢၵ်ႈ ငႅၼ်းသႄး ၸိူဝ်းၸဝ်ႈ၊ၸဝ်ႈၽြႃး မႃး ၼၼ်ႉ ဢေႃႈ။- 10ၵူၺ်းၵႃႈ၊ၵွပ်ႈပိူဝ်ႈ ၵျေးၸူး ၽြႃးပဵၼ်ၸဝ်ႈ လႄႈ ၵဝ် လႆႈ ပဵၼ် ၸိူဝ်ႉ ၼင်ႇ ဢၼ် ၵဝ်ပဵၼ်ယူႇ မိူဝ်ႈလဵဝ် ၼႆႉ လႄႈ ၵျေးၸူး ၽြႃးပဵၼ်ၸဝ်ႈ ၼၼ်ႉ ၵဝ် လႆႈ ၶၢမ်ႇ ဢဝ် လၢႆ လၢႆ ဢမ်ႇၸႂ်ႈ ဢေႃႈ။ ၵဝ် လႆႈ ၶတ်းၸႂ် ႁဵတ်းၵၢၼ် လိူဝ်တွၼ်း ၼႃႇ သေ တမၢၼ်ႇၸဝ်ႈ တၢင်ႇၵေႃႉ ၸိူဝ်း ၼၼ်ႉ ဢေႃႈ။ ပိၵ်ႉသမ်ႉ ဝႃႈ ၸိူဝ်ႉ ၼင်ႇ ၼႆ သေၵေႃႈ၊မၼ်း ဢမ်ႇၸႂ်ႈ ၵဝ် ၵေႃႉလဵဝ် ၵူၺ်း ႁဵတ်း၊ပဵၼ် ၵျေးၸူး ၽြႃးပဵၼ်ၸဝ်ႈ ဢၼ် တႄႇ ယူႇ ၼႂ်း ၵဝ် ၼၼ်ႉ ပၼ် ဢဵၼ် ပၼ်ႁႅင်း ၵဝ် လႄႈ ႁဵတ်း ဢေႃႈ။- 11ပိူဝ်ႈ ၼႆ လႄႈ ပိၵ်ႉသမ်ႉ ပဵၼ် ၵဝ် ႁေႃးလၢတ်ႈ သေဢမ်ႇဝႃႈ၊ပဵၼ် တမၢၼ်ႇၸဝ်ႈ တၢင်ႇၵေႃႉ ႁေႃးလၢတ်ႈ သေဢမ်ႇဝႃႈ၊ႁဝ်း ႁေႃးလၢတ်ႈ ၵႂၢမ်း မိူၼ် ၵၼ် လႄႈ သူ တင်းသဵင်ႈတင်းလူင် ၵေႃႈ ယုမ်ႇမၢတ်ႈ ၸိူဝ်ႉ ၼင်ႇ ၼၼ် ဢေႃႈ။ 12ပေႃး ႁဝ်း ႁေႃးလၢတ်ႈ တြႃး ၸဝ်ႈ လွင်ႈ ၸဝ်ႈ ၶရိၸ်ႈ၊လုၵ်ႉ ၵႃႈ တၢင်းတၢႆ ၶိုၼ်းလိပ်း မႃး ၼၼ်ႉ ၸိုင်၊ႁဵတ်းသင် လႄႈ ၼႂ်း သူ ၵမ်ႈၽွင်ႈ သမ်ႉ ဝႃႈ၊ၵူၼ်းတၢႆ ဢမ်ႇ ၸၢင်ႈ လုၵ်ႉ ၶိုၼ်းလိပ်း မႃး လႆႈ၊ဝႃႈ ၼင်ႇ ၼႆ ၸိူဝ်ႉ ၼင်ႇ ႁိုဝ်။- 13ပေႃး တေ ပဵၼ် ၸိူဝ်ႉ ၼင်ႇ ဢၼ် ၶဝ် ဝႃႈ ၼၼ်ႉ ၸိုင်၊ၸဝ်ႈ ၶရိၸ်ႈ၊ဢမ်ႇ ၸၢင်ႈ လုၵ်ႉ ၶိုၼ်းလိပ်း မႃး လႆႈ ယဝ်ႉ ဢေႃႈ။- 14ပေႃး ၸဝ်ႈ ၶရိၸ်ႈ၊ယင်း ဢမ်ႇ လႆႈ လုၵ်ႉ ၶိုၼ်းလိပ်း မႃး ၸိုင်၊တၢင်း ဢၼ် ႁဝ်း ႁေႃးလၢတ်ႈ ၼႆႉ ဢမ်ႇ မီး ဢၵျူဝ်း။ တၢင်း ဢၼ် သူ ယုမ်ႇမၢတ်ႈ ၵေႃႈ ဢမ်ႇ မီး ဢၵျူဝ်း။- 15လိူဝ် သေ ၼၼ်ႉ ဢမ်ႇၵႃး၊ပေႃး ၵူၼ်းတၢႆ ဢမ်ႇ ၸၢင်ႈ လုၵ်ႉ ၶိုၼ်းလိပ်း မႃး လႆႈ ၸႂ်ႈ တႄႉ လႄႈ ၽြႃးပဵၼ်ၸဝ်ႈ ၵေႃႈ ဢမ်ႇ လႆႈ ဢဝ် ၸဝ်ႈ ၶရိၸ်ႈ၊လုၵ်ႉ ၶိုၼ်းလိပ်း မႃး ၸိုင်၊တၢင်း ဢၼ် ႁဝ်း ႁေႃးလၢတ်ႈ ၼႆႉ၊ပဵၼ် တၢင်း ဢၼ် ႁဝ်း ပႅတ်ႉလႅၼ် ပိူၼ်ႈ လွင်ႈ ၽြႃးပဵၼ်ၸဝ်ႈ၊ၵွပ်ႈပိူဝ်ႈ ႁဝ်း ႁေႃးလၢတ်ႈ ဝႃႈ၊ၽြႃးပဵၼ်ၸဝ်ႈ လႆႈ ဢဝ် ၸဝ်ႈ ၶရိၸ်ႈ၊လုၵ်ႉ ၶိုၼ်းလိပ်း မႃး ၼၼ်ႉ ဢေႃႈ။- 16ပေႃး ၵူၼ်းတၢႆ ဢမ်ႇ ၸၢင်ႈ လုၵ်ႉ ၶိုၼ်းလိပ်း မႃး ၸိုင်၊ၸဝ်ႈ ၶရိၸ်ႈ၊ၵေႃႈ ဢမ်ႇ လႆႈ လုၵ်ႉ ၶိုၼ်းလိပ်း မႃး ယဝ်ႉ ဢေႃႈ။- 17ပေႃး ၸဝ်ႈ ၶရိၸ်ႈ၊ယင်း ဢမ်ႇ လုၵ်ႉ ၶိုၼ်းလိပ်း မႃး ၸိုင်၊တၢင်းယုမ်ႇမၢတ်ႈ သူ ၼၼ်ႉ ၵေႃႈ ဢမ်ႇ ပွင်ႇလွင်ႈ ၵႃႈသင် ယဝ်ႉ လႄႈ သူ ၵေႃႈ ယင်း မီး ဢပျတ်ႈ တုၸရိူၵ်ႈ ယူႇ ၵူၺ်းဢမ်ႇၵႃး၊- 18ၶဝ် ၸိူဝ်း ဢၼ် ယုမ်ႇမၢတ်ႈ ၸဝ်ႈ ၶရိၸ်ႈ၊သေ၊ၼွၼ်းလပ်း ၼႂ်း တၢင်းတၢႆ ၵႂႃႇ ၸိူဝ်း ၼၼ်ႉ ၵေႃႈ လႆႈ လု သုမ်း ၵႂႃႇ ယဝ်ႉ ဢေႃႈ။- 19ပေႃး ႁဝ်း ဢိင် ၸဝ်ႈ ၶရိၸ်ႈ၊လႄႈ ၸၢင်ႈ မုင်ႈမွင်း ပုၼ်ႈတႃႇ ၸူဝ်ႈ ၼႆႉ ၸၢတ်ႈၼႆႉ ၵူၺ်း ၸိုင်၊ႁဝ်း ၸိူဝ်း ၼႆႉ ပဵၼ် ၵူၼ်း ဢၼ် လီ ဢဵတ်းလူ ၼႃႇ သေ ၵူၼ်းလေႃးၵီႇ ၵႃႈမီး တင်းသဵင်ႈတင်းလူင် ယဝ်ႉ ဢေႃႈ။ 20ၵူၺ်းၵႃႈ၊လွင်ႈ တႄႉ မၼ်း ၸမ်ႉ၊ၸဝ်ႈ ၶရိၸ်ႈ၊လႆႈ ၶၢမ်ႇ တၢင်း ဢၼ် ၽြႃးပဵၼ်ၸဝ်ႈ ဢဝ် လုၵ်ႉ ၶိုၼ်းလိပ်း မႃး လႄႈ ပဵၼ် ဢႃႇမႃႉၶၢမ်ႇ ပုၼ်ႈ ၶဝ် ၸိူဝ်း ဢၼ် ၼွၼ်းလပ်း ယူႇ ၵႃႈၼႂ်း တၢင်းတၢႆ ၼၼ်ႉ တၵ်း လႆႈ ၶိုၼ်းလိပ်း မႃး ၼၼ်ႉ ဢေႃႈ။- 21လွင်ႈ မၼ်း ၸမ်ႉ၊ၸိူဝ်ႉ ၼင်ႇ ဢၼ် တၢင်းတၢႆ လႆႈ ၶဝ်ႈ မႃး ၵႃႈၼႂ်း လေႃးၵႃႉ ၼႆႉ ၵွပ်ႈ လူၺ်ႈ ၵူၼ်း ၵေႃႉ ၼိုင်ႈ ၼၼ်ႉ၊တၢင်း ဢၼ် လုၵ်ႉ ၶိုၼ်းလိပ်း မႃး သေ ၵႃႈတီႈ တၢင်းတၢႆ ၼၼ်ႉ ၵေႃႈ ပဵၼ် မႃး ၵွပ်ႈ လူၺ်ႈ ၵူၼ်း ၵေႃႉ ၼိုင်ႈ ဢေႃႈ။- 22ၸိူဝ်ႉ ၼင်ႇ ဢၼ် ၵူၼ်း တင်းသဵင်ႈတင်းလူင် ႁွတ်ႈထိုင် တၢင်းတၢႆ၊ၵွပ်ႈပိူဝ်ႈ ဢႃႇတမ်ႇ၊ၼၼ်ႉ၊ၵူၼ်း တင်းသဵင်ႈတင်းလူင် တၵ်း လႆႈ လုၵ်ႉ သေ ၵႃႈတီႈ တၢင်းတၢႆ ၶိုၼ်း မီး ဢသၢၵ်ႈ မႃး ၼၼ်ႉ၊ပဵၼ် ၵွပ်ႈပိူဝ်ႈ ၸဝ်ႈ ၶရိၸ်ႈ၊ဢေႃႈ။- 23ၼႂ်းဝႃႈၼၼ် သေၵေႃႈ ၵမ်း ၽႂ် ၵမ်း မၼ်း တၵ်း တၢမ်းၵၼ် ပဵၼ် မႃး ဢေႃႈ။ ၸဝ်ႈ ၶရိၸ်ႈ၊ၶိုၼ်း မီး ဢသၢၵ်ႈ မႃး ဢွၼ်တၢင်း ပိူၼ်ႈ သေယဝ်ႉ၊ၼႂ်း မိူဝ်ႈ ဢၼ် မၼ်းၸဝ်ႈ ၵျွ မႃး ၼၼ်ႉ ၶဝ် ၸိူဝ်း ဢၼ် ပဵၼ် ၵူၼ်း မၼ်းၸဝ်ႈ တင်းလၢႆ တၵ်း ၶိုၼ်း မီး ဢသၢၵ်ႈ မႃး ဢေႃႈ။- 24လိုၼ်း ၼၼ်ႉ ၵမ် ၽႃႇ တၵ်း သုတ်းသဵင်ႈ လႄႈ ၸဝ်ႈ ၶရိၸ်ႈ၊တၵ်း ပႄႉၼႅင်ႇ လႄႈ ယႃႉ ပဵတ်ႈ ၶုၼ်ၽီႁၢႆႉ တင်းသဵင်ႈတင်းလူင်၊ၶုၼ် ဢႃႇၼႃႇ တင်းသဵင်ႈတင်းလူင်၊ဢိၵ်ႇတင်း ၶုၼ် တၼ်းၶူဝ်း တင်းသဵင်ႈတင်းလူင် သေယဝ်ႉ၊ဢဝ် မိူင်း ၸဝ်ႈ ဢၢပ်ႈပၼ် ၵႃႈၼႂ်း မိုဝ်း ၽြႃးပဵၼ်ၸဝ်ႈ၊ပေႃႈၸဝ်ႈ ၼၼ်ႉ ဢေႃႈ။- 25လွင်ႈ မၼ်း ၸမ်ႉ၊ၸဝ်ႈ ၶရိၸ်ႈ၊တၵ်း ဢုပ်ႉပိူင်ႇ တေႃႇထိုင်ႁွတ်ႈ ၶိင်ႇ ဢၼ် ၽြႃးပဵၼ်ၸဝ်ႈ ယႃႉ ၽဵဝ်ႈ ပႅတ်ႈ ရၢၼ်ႇသူႇ တင်းလၢႆ လႄႈ ဢဝ် ဝႆႉ ၵႃႈတီႈ တႂ်ႈ တိၼ် မၼ်းၸဝ်ႈ ၼၼ်ႉ ဢေႃႈ။- 26ရၢၼ်ႇသူႇ လိုၼ်းသုတ်း ၸမ်ႉ၊ပဵၼ် ၶုၼ် မရၼႃႉ ဢေႃႈ။- 27လွင်ႈ မၼ်း ၸမ်ႉ၊မၼ်း မႅၼ်ႈ ၸွမ်း ၵႃႈၼႂ်း ၵျၢမ်းလိၵ်ႈ တႅမ်ႈ ဝႆႉ ဝႃႈ၊ "ၽြႃးပဵၼ်ၸဝ်ႈ ဢဝ် ၵႃႈမီး တင်းသဵင်ႈတင်းလူင်၊ဝႆႉ ၵႃႈတႂ်ႈ တိၼ် မၼ်းၸဝ်ႈ ဢေႃႈ၊" ဝႃႈ ၼင်ႇ ၼႆ ၼၼ်ႉ သေၵေႃႈ ႁဝ်း ႁု ပွင်ႇလႅင်း ၵႂၢမ်း ဢၼ် ဝႃႈ၊ "ၵႃႈမီး တင်းသဵင်ႈတင်းလူင်" ၼၼ်ႉ ဢမ်ႇ ပႃး တူဝ် ၽြႃးပဵၼ်ၸဝ်ႈ၊ၸဝ်ႈ ဢၼ် ဢဝ် ၵႃႈမီး တင်းသဵင်ႈတင်းလူင်၊ဝႆႉ ၵႃႈတႂ်ႈ တိၼ် ၸဝ်ႈ ၶရိၸ်ႈ၊ၼၼ်ႉ ဢေႃႈ။- 28မိူဝ်ႈ ဢၼ် ၵႃႈမီး တင်းသဵင်ႈတင်းလူင် တူၵ်း ႁွတ်ႈ ၵႃႈတႂ်ႈ တိၼ် ၸဝ်ႈ ၶရိၸ်ႈ၊ယဝ်ႉ ၼၼ်ႉ ၸိုင်၊ၸဝ်ႈ ၶရိၸ်ႈ၊ၵေႃႉ ဢၼ် ပဵၼ် လုၵ်ႈၸဝ်ႈ ၼၼ်ႉ တၵ်း ဢဝ် တူဝ်ၸဝ်ႈၵဝ်ႇ ယူႇ တႂ်ႈ ဢႃႇၼႃႇ ၽြႃးပဵၼ်ၸဝ်ႈ၊ၸဝ်ႈ ဢၼ် ဢဝ် ၵႃႈမီး တင်းသဵင်ႈတင်းလူင်၊ဝႆႉ ၵႃႈတႂ်ႈ တၢင်း ဢၼ် မၼ်းၸဝ်ႈ ဢုပ်ႉပိူင်ႇ ၼၼ်ႉ ဢေႃႈ။ မိူဝ်ႈ ၼၼ်ႉ၊ၽြႃးပဵၼ်ၸဝ်ႈ တၵ်း ဢုပ်ႉပိူင်ႇ ၵႃႈမီး တင်းသဵင်ႈတင်းလူင် ပျေႉပျေႉၸုမ်ႇၸုမ်ႇ ဢေႃႈ။ 29ထႅင်ႈ မဵဝ်း ၼိုင်ႈ ၸမ်ႉ၊မီး ၶဝ် ၸိူဝ်း ဢၼ် ၶၢမ်ႇ ဢဝ် မၢင်ႇၵလႃႇ ပပ်ႉတိၸမ်ႇ ပုၼ်ႈ ၵူၼ်း ဢၼ် တၢႆ ယဝ်ႉ ၼၼ်ႉ လူးၵွၼ်ႇ ဢေႃႈ။ လွင်ႈ ဢၼ် ၶဝ် ႁဵတ်း ၼၼ်ႉ မီး ဢၵျူဝ်း ၵႃႈသင်။ ပေႃး ၵူၼ်းတၢႆ ယဝ်ႉ၊ယင်း ဢမ်ႇ လုၵ်ႉ ၶိုၼ်း မီး ဢသၢၵ်ႈ မႃး လႆႈ၊မႅၼ်ႈ ၸွမ်းၼင်ႇ ၶဝ် ၵမ်ႈၽွင်ႈ ဝႃႈ ၼၼ်ႉ ၸိုင်၊ၶဝ် လူဝ်ႇ လႆႈ ၶၢမ်ႇ ဢဝ် မၢင်ႇၵလႃႇ ပပ်ႉတိၸမ်ႇ ပုၼ်ႈ ၶဝ် ၸိူဝ်း ဢၼ် တၢႆ ၵႂႃႇ ယဝ်ႉ ၼၼ်ႉ ႁဵတ်းသင်။- 30ႁဝ်း ၸိူဝ်း ၼႆႉ ၸမ်ႉ၊ၶၢမ်ႇ ၽေး ဢၢၼ်ႇတရေႇ ယူႇ ၵူႈၶိင်ႇ ၵူႈ ယၢမ်း ႁဵတ်းသင်။- 31ပီႈၼွင်ႉ ၶဝ်႟။ ၵဝ် ထူပ်း ၽေး တၢင်းတၢႆ ယူႇ ၵူႈဝၼ်း ဢေႃႈ။ ၵဝ် ႁတ်း လၢတ်ႈ ၸိူဝ်ႉ ၼင်ႇ ၼႆ ၵွပ်ႈပိူဝ်ႈ ၵဝ် သိူဝ်းပျေႃႇ ၼႂ်း လွင်ႈ ဢၼ် သူ တႄႇ ယူႇ ၼႂ်း ၸဝ်ႈႁဝ်း ၸဝ်ႈ ယေႇသု ၶရိၸ်ႈ၊ဢေႃႈ။- 32ပိၵ်ႉသမ်ႉ ၵဝ် တိုၵ်းတေႃး တူဝ်ထိူၼ်ႇႁၢႆႉ လူင် ၵႃႈတီႈ ၼႂ်း ဝဵင်း ဢေးၽႅတ်ႈ၊ၼႆႉ သေၵေႃႈ၊ၸွမ်းၼင်ႇ ဢလူဝ်ႇ ၵူၼ်းလေႃးၵီႇ ဝႃႈ ၸိုင်၊ၵဝ် တၵ်း မီး ဢၵျူဝ်း ၵႃႈသင်။ ပေႃး ၵူၼ်းတၢႆ ဢမ်ႇ လုၵ်ႉ ၶိုၼ်း လႄႈ မီး ဢသၢၵ်ႈ မႃး လႆႈ တႄႉ ၸိုင်၊ႁႂ်ႈ ႁဝ်း ဢွၼ်ၵၼ် ႁဵတ်း ၸွမ်း ထုင်း ၵႂၢမ်း ဢၼ် ဝႃႈ၊ "ဢွၼ်ၵၼ် ၵိၼ်၊ဢွၼ်ၵၼ် သူတ်ႉ မူၼ်ႈ မူၼ်ႈပျေႃႇ ပျေႃႇ မိူဝ်ႈလဵဝ် ၼႆႉ တႃႉ ႁဝ်း။ ပိူဝ်ႈ ဝႃႈ၊ႁဝ်း တေ တၢႆ မိူဝ်ႈၽုၵ်ႈ ႁိုဝ် ဢမ်ႇ ႁု၊" ဝႃႈ ၼင်ႇ ၼႆ ၼၼ်ႉ တႃႉ ႁဝ်း။ 33ယႃႇပေ ထွမ်ႇ ၽိတ်း သေၵမ်း။ ၵႂၢမ်း ဢၼ် ဝႃႈ၊ "ၵေႃႉသႄႈ ဢၼ် ႁၢႆႉမိူၵ်ႈ ၼၼ်ႉ ၸၢင်ႈ ယႃႉပႅတ်ႈ ဢၵျၢင်ႉ ဢၼ် လီ ဢေႃႈ၊" ဝႃႈ ၼင်ႇ ၼႆ ၼၼ်ႉ ၸႂ်ႈ တႄႉ ဢေႃႈ။- 34ၶိုၼ်း မႃး ၸွမ်း သဵၼ်ႈတၢင်း ဢၼ် သိုဝ်ႈတေႃႇ လႄႈ ယႃႇပေ ႁဵတ်း ဢပျတ်ႈ တုၸရိူၵ်ႈ။ ၼႂ်း သူ ၼႆႉ၊ယင်း မီး ၶဝ် ၸိူဝ်း ဢၼ် ဢမ်ႇ ႁု ၽြႃးပဵၼ်ၸဝ်ႈ လႄႈ ၵဝ် ဝႃႈ ၸိူဝ်ႉ ၼင်ႇ ၼႆ ႁႂ်ႈ သူ လႆႈ ဢူၵ်း လႆႈ ဢၢႆ ဢေႃႈ။ 35ၵူၼ်း ၵမ်ႈၽွင်ႈ ၸၢင်ႈ ထၢမ် လႄႈ ဝႃႈ၊ "ၶဝ် ၸိူဝ်း ဢၼ် တၢႆ ယဝ်ႉ ၼၼ်ႉ တေ ႁဵတ်း ၸိူဝ်ႉ ၼင်ႇ ႁိုဝ် လုၵ်ႉ ၶိုၼ်းလိပ်း မႃး လႆႈ။ ပေႃး ၶဝ် လုၵ်း ၶိုၼ်းလိပ်း မႃး ၸိုင်၊တူဝ် ၶၼ်ႇထႃႇ ၶဝ် တေ ပဵၼ် တူဝ် ၸိူဝ်ႉ ၼင်ႇ ႁိုဝ် ဝႆႉ၊" ဝႃႈ ၼင်ႇ ၼႆ ဢေႃႈ။- 36သူ ၸိူဝ်း ဢၼ် ၺၢၼ်ႇ တိုၼ်ႈ ၶဝ်႟။ မိူဝ်ႈ ဢၼ် သူ ဝၢၼ်ႇ မဵတ်ႉ ၽၼ်း ၵႃႈၼႂ်း လိၼ် ၼၼ်ႉ ပေႃး မၼ်း ဢမ်ႇ တၢႆ ၸိုင်၊မၼ်း တေ ႁဵတ်း ႁိုဝ် တႅၵ်ႇ ငွၵ်ႈ ဢွၵ်ႇ မႃး လႆႈ။- 37မဵတ်ႉ ၶဝ်ႈၵျုင်ႇ သေဢမ်ႇဝႃႈ၊မဵတ်ႉ ၶဝ်ႈ မဵဝ်း လႂ် သေဢမ်ႇဝႃႈ၊မဵတ်ႉ ၽၼ်း ဢၼ် သူ ဝၢၼ်ႇ ပိုၼ် ၵႃႈၼႂ်း လိၼ် ၼၼ်ႉ ပဵၼ် မဵတ်ႉ ၽၼ်း မၼ်း ၵူၺ်း ဢေႃႈ။ သူ ဢမ်ႇ ဢဝ် တူၼ်ႈ မၼ်း ၽုၵ်ႇ ဢေႃႈ။- 38ၽြႃးပဵၼ်ၸဝ်ႈ ႁဵတ်း ႁႂ်ႈ တူၼ်ႈ ဢၼ် မၼ်းၸဝ်ႈ မီး ဢလူဝ်ႇ ၼၼ်ႉ၊တႅၵ်ႇ ငွၵ်ႈ ဢွၵ်ႇ မႃး ၵႃႈတီႈ မဵတ်ႉ ၽၼ်း မဵဝ်း ၽႂ် မဵဝ်း မၼ်း၊ပဵၼ် မႃး တူၼ်ႈ မဵဝ်း လႂ် မဵဝ်း ၼၼ်ႉ ဢေႃႈ။ 39လွင်ႈ မၼ်း ၸမ်ႉ၊ၵႃႈ ဢၼ် မီး ဢသၢၵ်ႈ တင်းမူတ်း မီး ၼိူဝ်ႉ ဢၼ် ပႅၵ်ႇပိူင်ႈ ၵၼ် ႁင်း ၽႂ် ႁင်း မၼ်း ဢေႃႈ။ ၼိူဝ်ႉ ၵူၼ်းပဵၼ် ႁင်း မၼ်း မဵဝ်း ၼိုင်ႈ၊ၼိူဝ်ႉ တူဝ် သီႇ တိၼ် ပဵၼ် မဵဝ်း ၼိုင်ႈ၊ၼိူဝ်ႉ ၼူၵ်ႉ ပဵၼ် မဵဝ်း ၼိုင်ႈ၊ၼိူဝ်ႉ ပႃ ပဵၼ် မဵဝ်း ၼိုင်ႈ၊ပဵၼ် ဝႆႉ မဵဝ်း ၽႂ် မဵဝ်း မၼ်း ဢေႃႈ။ 40မိူၼ်ၼင်ႇ ၼၼ်၊မီး တူဝ် ၶၼ်ႇထႃႇ မဵဝ်း ဢၼ် ယူႇ ၵႃႈၼိူဝ် ၽႃႉၵၢင်ႁၢဝ်၊ဢိၵ်ႇတင်း တူဝ် ၶၼ်ႇထႃႇ မဵဝ်း ဢၼ် မီး ယူႇ ၵႃႈၼိူဝ် လိၼ်မိူင်း ဢေႃႈ။ ၵူၺ်းၵႃႈ၊မုၼ်သရေႇ ႁၢင်ႈၽၢင် တူဝ် ၶၼ်ႇထႃႇ မဵဝ်း ဢၼ် ယူႇ ၼႂ်း ၽႃႉၵၢင်ႁၢဝ် ဢမ်ႇ မိူၼ် မုၼ်သရေႇ ႁၢင်ႈၽၢင် တူဝ် ၶၼ်ႇထႃႇ မဵဝ်း ဢၼ် ယူႇ ၵႃႈၼိူဝ် လိၼ်မိူင်း ၼႆႉ ဢေႃႈ။- 41လႅတ်ႇ ၵၢင်ဝၼ်း မီး မုၼ်သရေႇ မဵဝ်း ၼိုင်ႈ၊လိူၼ် မီး မုၼ်သရေႇ မဵဝ်း ၼိုင်ႈ လႄႈ လၢဝ် တင်းလၢႆ သမ်ႉ မီး မုၼ်သရေႇ မဵဝ်း ၼိုင်ႈ ဢေႃႈ။ လၢဝ် တင်းလၢႆ ႁူၺ်ႇ ၼိုင်ႈ လႄႈ ႁူၺ်ႇ ၼိုင်ႈ ယင်း မီး မုၼ်သရေႇ ဢၼ် ပႅၵ်ႇပိူင်ႈ ၵၼ် ယူႇ ဢေႃႈ။ 42မိူဝ်ႈ ဢၼ် လုၵ်ႉ သေ ၵႃႈ တၢင်းတၢႆ လုၵ်ႉ ၶိုၼ်းလိပ်း မႃး ၼၼ်ႉ ၵေႃႈ မၼ်း တၵ်း ပဵၼ် ၸိူဝ်ႉ ၼင်ႇ ၼၼ် ဢေႃႈ။ တူဝ် ၶၼ်ႇထႃႇ ဢၼ် ဢဝ် ၽင် ၵႂႃႇ ၼၼ်ႉ ပဵၼ် တူဝ် ဢၼ် ၸၢင်ႈ လုလႅဝ် တူႇၼဝ်ႈ ဢေႃႈ။ မိူဝ်ႈ လုၵ်ႉ ၶိုၼ်းလိပ်း မႃး ၸမ်ႉ၊မၼ်း ဢမ်ႇ ၸၢင်ႈ လုလႅဝ် တူႇၼဝ်ႈ ဢေႃႈ။- 43တူဝ် ၶၼ်ႇထႃႇ ဢၼ် ဢဝ် ၽင် ၵႂႃႇ ၼၼ်ႉ ဢမ်ႇ မီး သရေႇ လႄႈ ဢမ်ႇလီ တူၺ်း။ မိူဝ်ႈ တူဝ် ၶၼ်ႇထႃႇ ၼၼ်ႉ လုၵ်ႉ ၶိုၼ်းလိပ်း မႃး ၼၼ်ႉ ၸမ်ႉ၊မၼ်း မီး ႁႅင်း တၼ်းၶူဝ်း၊ဢိၵ်ႇ တၢင်း မီး မုၼ်သရေႇ ဢေႃႈ။- 44တူဝ် ၶၼ်ႇထႃႇ ဢၼ် ဢဝ် ၽင် ၵႂႃႇ ၼၼ်ႉ ပဵၼ် တူဝ် ၼိူဝ်ႉလိူတ်ႈ ဢေႃႈ။ မိူဝ်ႈ တူဝ် ၶၼ်ႇထႃႇ ၼၼ်ႉ လုၵ်ႉ ၶိုၼ်းလိပ်း မႃး ၼၼ်ႉ ၸမ်ႉ၊မၼ်း ပဵၼ် တူဝ် ဝိၺိၺ်ႇ ဢေႃႈ။ ၸိူဝ်ႉ ၼင်ႇ ဢၼ် မီး တူဝ် ၶၼ်ႇထႃႇ ၼိူဝ်ႉလိူတ်ႈ ၼၼ်ႉ ပဵၼ် တူဝ် ဝိၺိၺ်ႇ ဢေႃႈ။- 45လွင်ႈ မၼ်း ၸမ်ႉ၊ၵျၢမ်းလိၵ်ႈ တႅမ်ႈ ဝႆႉ လႄႈ ဝႃႈ၊ "ဢႃႇတမ်ႇ၊ၵေႃႉ ဢၼ် ပဵၼ် မႃး ဢွၼ်တၢင်း ပိူၼ်ႈ ၼၼ်ႉ ပဵၼ် ၵူၼ်း ၼိူဝ်ႉလိူတ်ႈ ဢၼ် ဢသၢၵ်ႈလိပ်း ယူႇ ဢေႃႈ၊" ဝႃႈ ၼင်ႇ ၼႆ လႄႈ ဢႃႇတမ်ႇ၊ၵေႃႉ ဢၼ် ပဵၼ် မႃး ၵမ်းလိုၼ်း ၼၼ်ႉ ၸမ်ႉ၊ပဵၼ် ၸဝ်ႈ ဝိၺိၺ်ႇ ဢၼ် ပၼ် သၢၵ်ႈ ဢေႃႈ။- 46တူဝ် ဝိၺိၺ်ႇ မႃး ဢွၼ်တၢင်း ဢမ်ႇၸႂ်ႈ။ တူဝ် ၼိူဝ်ႉလိူတ်ႈ မႃး ဢွၼ်တၢင်း ယဝ်ႉ ၸင်ႇ၊တူဝ် ဝိၺိၺ်ႇ မႃး ဢေႃႈ။- 47ဢႃႇတမ်ႇ၊ၵေႃႉ ဢွၼ်တၢင်း ၼၼ်ႉ ၽြႃးပဵၼ်ၸဝ်ႈ ဢဝ် မုၼ်ႈလိၼ် ႁဵတ်း လႄႈ မၼ်း ပဵၼ် ၵူၼ်း ဢၼ် လုၵ်ႉ တီႈ လိၼ် မႃး ဢေႃႈ။ ဢႃႇတမ်ႇ၊ၵေႃႉ ၵမ်းလိုၼ်း ၼၼ်ႉ ၸမ်ႉ၊လုၵ်ႉ ၵႃႈတီႈ ၽႃႉၵၢင်ႁၢဝ် မႃး ဢေႃႈ။- 48ၶဝ် ၸိူဝ်း ဢၼ် ၸၢပ်ႈသႅင်ႇ ၵၼ် တင်း လိၼ်မိူင်း တင်းလၢႆ လႆႈ ပဵၼ် မိူၼ် ၵူၼ်း ဢၼ် လုၵ်ႉ ၵႃႈတီႈ လိၼ် မႃး ၼၼ်ႉ ဢေႃႈ။ ၶဝ် ၸိူဝ်း ဢၼ် ပဵၼ် ၵူၼ်းမိူင်း ၽႃႉၵၢင်ႁၢဝ် တင်းလၢႆ ၵေႃႈ၊လႆႈ ပဵၼ် မိူၼ် ၵေႃႉ ဢၼ် လုၵ်ႉ ၵႃႈတီႈ ၽႃႉၵၢင်ႁၢဝ် မႃး ၼၼ်ႉ ဢေႃႈ။- 49ၸိူဝ်ႉ ၼင်ႇ ဢၼ် ႁဝ်း မီး ႁၢင်ႈၽၢင် ၵူၼ်း ဢၼ် လုၵ်ႉ ၵႃႈတီႈ လိၼ် မႃး လႄႈ ယင်း မီး ႁၢင်ႈၽၢင် ၵူၼ်း ဢၼ် လုၵ်ႉ ၵႃႈတီႈ ၽႃႉၵၢင်ႁၢဝ် မႃး ၼၼ်ႉ ဢေႃႈ။ 50ပီႈၼွင်ႉ ၶဝ်႟။ ၵဝ် လၢတ်ႈ ဝႃႈ၊ၵူၼ်း ဢၼ် ပဵၼ် ၼိူဝ်ႉ ပဵၼ် လိူတ်ႈ ဢမ်ႇ ၸၢင်ႈ ၶၢမ်ႇ ဢဝ် ဢမူၺ်ႇ မိူင်းၽြႃးပဵၼ်ၸဝ်ႈ လႆႈ ဢေႃႈ။ မိူၼ်ၼင်ႇ ၼၼ် မဵဝ်း ဢၼ် ၸၢင်ႈ တူႇ ၸၢင်ႈ ၼဝ်ႈ ၼၼ်ႉ ၵေႃႈ ဢမ်ႇ ၸၢင်ႈ ၶၢမ်ႇ ဢဝ် ဢမူၺ်ႇ ဢၼ် ဢမ်ႇ တူႇ ဢမ်ႇ ၼဝ်ႈ ၼၼ်ႉ လႆႈ ဢေႃႈ။ 51ထွမ်ႇဢဝ် တြႃး ဢၼ် လိုၵ်ႉ ဢၼ် လမ်ႇ ၼႆႉ တႃႉ။ ႁဝ်း ၸိူဝ်း ၼႆႉ ၵူႈ ၵေႃႉ တေ လႆႈ တၢႆ ဢမ်ႇၸႂ်ႈ။- 52ၵူၺ်းၵႃႈ၊ၸူဝ်ႈ ၽႅပ်ႉ တႃ ၼိုင်ႈ ၵူၺ်း၊ႁဝ်း ၵူႈ ၵေႃႉ တၵ်း ၶၢမ်ႇ တၢင်း ဢၼ် လႅၵ်ႈလၢႆႈ ပဵၼ် ဢၼ် မႂ်ႇ မူတ်း ၼႂ်း မိူဝ်ႈ ဢၼ် မီး သဵင် ပဝ်ႇ ၼႄးၶရႃႇ လိုၼ်းလင် သုတ်း ၼၼ်ႉ ဢေႃႈ။ လွင်ႈ မၼ်း ၸမ်ႉ၊ၼႂ်း မိူဝ်ႈ ဢၼ် သဵင် ၼႄးၶရႃႇ ပေႃႇမႃး ၼၼ်ႉ ၸိုင်၊ၶဝ် ၸိူဝ်း ဢၼ် တၢႆ ယဝ်ႉ ၼၼ်ႉ တၵ်း လုၵ်ႉ ၶိုၼ်းလိပ်း မႃး တႄႇ ယူႇ ၼႂ်း တၢင်း ဢၼ် ဢမ်ႇ တူႇ ဢမ်ႇ ၼဝ်ႈ လႄႈ ႁဝ်း ၵူႈ ၵေႃႉ ၵေႃႈ တၵ်း ၶၢမ်ႇ တၢင်း ဢၼ် လႅၵ်ႈလၢႆႈ ၵႂႃႇ ဢေႃႈ။- 53လွင်ႈ မၼ်း ၸမ်ႉ၊တၢင်း ဢၼ် ၸၢင်ႈ တူႇ ၸၢင်ႈ ၼဝ်ႈ ၼႆႉ တၵ်း လႅၵ်ႈလၢႆႈ ပဵၼ် တၢင်း ဢၼ် ဢမ်ႇ ၸၢင်ႈ တူႇ ၸၢင်ႈ ၼဝ်ႈ ၵႂႃႇ ၼၼ်ႉ လႄႈ ၵူၼ်း ၼိူဝ်ႉလိူတ်ႈ ဢၼ် ၸၢင်ႈ တၢႆ ၼႆႉ ၵေႃႈ တၵ်း လႅၵ်ႈလၢႆႈ ပဵၼ် ၵူၼ်း ဢၼ် ဢမ်ႇ ၸၢင်ႈ တၢႆ ဢေႃႈ။- 54ပိူဝ်ႈ ၼႆ လႄႈ မိူဝ်ႈ ဢၼ် တၢင်း ဢၼ် ၸၢင်ႈ တူႇ ၸၢင်ႈ ၼဝ်ႈ လႆႈ လႅၵ်ႈလၢႆႈ ၵႂႃႇ ပဵၼ် တၢင်း ဢၼ် ဢမ်ႇ ၸၢင်ႈ တူႇ ၸၢင်ႈ ၼဝ်ႈ ၼၼ်ႉ သေယဝ်ႉ၊ၵူၼ်း ၼိူဝ်ႉလိူတ်ႈ ဢၼ် ၸၢင်ႈ တၢႆ ၵေႃႈ လႆႈ လႅၵ်ႈလၢႆႈ ပဵၼ် ၵူၼ်း ဢၼ် ဢမ်ႇ ၸၢင်ႈ တၢႆ ယဝ်ႉ ၼၼ်ႉ ၸိုင်၊တၵ်း မႅၼ်ႈ ၸွမ်း ၵႃႈၼႂ်း ၵျၢမ်းလိၵ်ႈ ဢၼ် တႅမ်ႈ ဝႆႉ ဝႃႈ၊ "မရၼႃႉ လႆႈ လု သုမ်း ယဝ်ႉ လႄႈ လႆႈ ၶမ်ႇ တၢင်း ဢၼ် ပႄႉၼႅင်ႇ ယဝ်ႉ၊" ဝႃႈ ၼင်ႇ ၼႆ လႄႈ သမ်ႉ တႅမ်ႈ ဝႆႉ ထႅင်ႈ ဝႃႈ။ 55"ၶုၼ် မရၼႃႉ႟။ တၢင်း ဢၼ် မႂ်း ပႄႉၼႅင်ႇ ၼၼ်ႉ၊ဢမ်ႇ မီး ၵႃႈ လႂ် ယဝ်ႉ။ ၶုၼ် မရၼႃႉ႟။ ၵွင်ႉ ႁႅၼ်ႇ မႂ်း ၼၼ်ႉ မီး ၵႃႈတီႈလႂ် ယဝ်ႉ၊" ဝႃႈ ၼင်ႇ ၼႆ ၼၼ်ႉ ဢေႃႈ။ 56ၵွင်ႉ ႁႅၼ်ႇ ၶုၼ် မရၼႃႉ ၼၼ်ႉ ပဵၼ် ဢပျတ်ႈ ဢေႃႈ။ တၼ်းၶူဝ်း ဢပျတ်ႈ ၸမ်ႉ၊ပဵၼ် ပိင်းၺၢပ်ႈတြႃး ဢေႃႈ။- 57ၵူၺ်းၵႃႈ၊ၵျေးၸူး ၽြႃးပဵၼ်ၸဝ်ႈ ဢၼ် ပၼ် ဢၶႂၢင်ႉ ႁႂ်ႈ ႁဝ်း လႆႈ ပႄႉၼႅင်ႇ ၵွပ်ႈပိူဝ်ႈ ၸဝ်ႈႁဝ်း ၸဝ်ႈ ယေႇသု ၶရိၸ်ႈ၊ၼၼ်ႉ ယႂ်ႇ ၼႃႇ လူင်လၢင် ဢေႃႈ။ 58ပိူဝ်ႈ ၼႆ လႄႈ၊ပီႈၼွင်ႉ ဢၼ် ၵဝ် ႁၵ်ႉ ၶဝ်႟။ တႄႇ ယူႇ ၼႂ်း တၢင်းယုမ်ႇမၢတ်ႈ မၼ်ႈ မၼ်ႈၶိူင်ႇ ၶိူင်ႇ လႄႈ ယႃႇပေ ႁႂ်ႈလႆႈ ၸၢႆႉ ၵႂႃႇ ပိူင်ႈ ၵႂႃႇ တႃႉ။ ၸွမ်းၼင်ႇ သူ ႁု ဝႃႈ၊ၵၢၼ်ငၢၼ်း ၸဝ်ႈ ယေႇသု၊ဢၼ် သူ ပွင်ႁဵတ်း ၼၼ်ႉ မၼ်း ဢမ်ႇ သုမ်း ဢၵျူဝ်း လႄႈ ဢွၼ်ၵၼ် ၶတ်းၸႂ် ၶတ်း ၶေႃး ပွင် ႁဵတ်းၵၢၼ် မၼ်းၸဝ်ႈ တႃႇသေႇ ဢမ်ႇထၢတ်ႇ တႃႉ။
Copyright
Learn More


text:
1ၵူၺ်းၵႃႈ၊ၵူၼ်း ၵေႃႉ ၼိုင်ႈ ဢၼ် လႆႈ ၸိုဝ်ႈ ဢႃႇၼၼိ၊တင်း မေး မၼ်း သပ်ႉၽိရေႇ၊ၸမ်ႉ၊ၶၢႆ ဢုၵ်ႉၸႃႇ ၶဝ် ၵမ်ႈၽွင်ႈ သေယဝ်ႉ၊- 2ၶဝ် ၽူဝ်မေး ၽွမ်ႉၵၼ် ဢဝ် ငိုၼ်း ဢၼ် လႆႈ ၼၼ်ႉ၊သိမ်း ဝႆႉ ပုၼ်ႈ ၼိုင်ႈ သေလႄႈ ဢဝ် ပုၼ်ႈ ၼိုင်ႈ ၵူၺ်း ၵႂႃႇ ဢၢပ်ႈပၼ် တီႈ တမၢၼ်ႇၸဝ်ႈ တင်းလၢႆ ဢေႃႈ။- 3ပေႇတရု၊ၵေႃႈ လၢတ်ႈ တီႈ မၼ်း လႄႈ ဝႃႈ၊ "ဢႃႇၼၼိ၊႟။ ႁဵတ်းသင် လႄႈ မႂ်း ႁႂ်ႈ ၸႃႇတၢၼ်ႇ၊ဢုပ်ႉပိူင်ႇ ႁူဝ်ၸႂ် မႂ်း၊ႁႂ်ႈ မႂ်း လႆႈ ပႅတ်ႉလႅၼ် ဝိၺိၺ်ႇ မူတ်းၸၢင်ႇ ၸဝ်ႈ လႄႈ ဢဝ် ငိုၼ်း ဢၼ် မႂ်း ၶၢႆ လႆႈ မႃး ပုၼ်ႈ ၵႃႈၶၼ် ဢုၵ်ႉၸႃႇ မႂ်း ၼၼ်ႉ၊သိမ်း ဝႆႉ ပုၼ်ႈ ၼိုင်ႈ ၼင်ႇ ႁိုဝ်။- 4မိူဝ်ႈ ဢၼ် ဢမ်ႇ ပႆႇ ၶၢႆ ၼၼ်ႉ ဢုၵ်ႉၸႃႇ ၼၼ်ႉ၊ပဵၼ် ၶွင် မႂ်း ဢမ်ႇၸႂ်ႈ ႁိုဝ်။ ၶၢႆ ယဝ်ႉ လႄႈ ငိုၼ်း ဢၼ် လႆႈ မႃး ၼၼ်ႉ ပဵၼ် ငိုၼ်း မႂ်း ဢေႃႈ။ ၵွပ်ႈ လွင်ႈ ၼႆႉ လႄႈ ႁဵတ်းသင် မႂ်း တႅပ်းတတ်းၸႂ် ႁဵတ်း ၸိူဝ်ႉ ၼင်ႇ ၼႆ။ မႂ်း ပႅတ်ႉလႅၼ် ၵူၼ်း ၵူၺ်း ဢမ်ႇၸႂ်ႈ။ မႂ်း ပႅတ်ႉလႅၼ် ၽြႃးပဵၼ်ၸဝ်ႈ ယဝ်ႉ၊" ဝႃႈ ၼင်ႇ ၼႆ ဢေႃႈ။- 5မိူဝ်ႈ ဢၼ် ဢႃႇၼၼိ၊ငိၼ်း ၵႂၢမ်း ၼၼ်ႉ ၸိုင်၊မၼ်း လူမ်ႉ တၢႆ ၵႂႃႇ ဢေႃႈ။ ၵူၼ်း ဢၼ် လႆႈ ငိၼ်း လွင်ႈတၢင်း ၼၼ်ႉ တင်းသဵင်ႈတင်းလူင်၊မီး ၸႂ် ဢၼ် ၵူဝ်ႁႄ ၼႃႇ လူင်လၢင် ဢေႃႈ။- 6ၵူၼ်းၼုမ်ႇ ၶဝ် မႃး လႄႈ ဢဝ် ၶူဝ်းလဵင်း ပူၵ်ႉႁေႃႇ ယဝ်ႉ ၸင်ႇ ႁၢမ် ၵႂႃႇ သၢင်းၵျူဝ်ႇ သေ ဢေႃႈ။ 7လိုၼ်းၼၼ်ႉ၊ႁိုင် သေ သၢမ် မွင်း ၸမ် ၸမ်၊မေး မၼ်း ယင်း ဢမ်ႇ ပႆႇ ႁု လွင်ႈ ဢၼ် ပဵၼ် ယဝ်ႉ ၼၼ်ႉ လႄႈ ၶဝ်ႈ မႃး ဢေႃႈ။- 8ပေႇတရု၊ၵေႃႈ ထၢမ် မၼ်း လႄႈ ဝႃႈ၊ "သူ ၽူဝ်မေး ၶၢႆ သူၼ် လႄႈ လႆႈ ထၼ်ႇ ၼႆႉ ၵူၺ်း ႁိုဝ်း။ လၢတ်ႈ ၵဝ် လူး၊" ဝႃႈ ၼင်ႇ ၼႆ လႄႈ၊ "ၸႂ်ႈ ၶႃႈ ဢေႃႈ။ လႆႈ ထၼ်ႇ ၼႆႉ ၵူၺ်း ၶႃႈ ဢေႃႈ၊" ဝႃႈ ၼင်ႇ ၼႆ မၼ်း ၶိုၼ်း လၢတ်ႈ ဢေႃႈ။ 9ပိူဝ်ႈ ၼႆ လႄႈ ပေႇတရု၊သမ်ႉ လၢတ်ႈ တီႈ မၼ်း လႄႈ ဝႃႈ၊ "ႁဵတ်းသင် သူ ၽူဝ်မေး တႅပ်းတတ်းၸႂ် သူ သေလႄႈ၊ၸၢမ်းတူၺ်း ဝိၺိၺ်ႇ ၸဝ်ႈၽြႃး ၸိူဝ်ႉ ၼင်ႇ ၼႆ။ တူၺ်း လူး။ ၵူၼ်း ၸိူဝ်း ဢၼ် ၵႂႃႇ သၢင်းၵျူဝ်ႇ ၽူဝ် မႂ်း ၼၼ်ႉ၊ႁွတ်ႈမႃး ၵႃႈႁိမ်း ၽၵ်းတူ ယဝ်ႉ။ ၶဝ် သမ်ႉ တၵ်း တေ ႁၢမ် မႂ်း လူးၵွၼ်ႇ ဢေႃႈ၊" ဝႃႈ ၼင်ႇ ၼႆ သေယဝ်ႉ၊- 10ယၢမ်း ၼၼ်ႉ ၵမ်းလဵဝ်၊မၼ်း လူမ်ႉ တၢႆ ၵႃႈႁိမ်း တိၼ် ပေႇတရု၊ၵႂႃႇ ဢေႃႈ။ ၵူၼ်းၼုမ်ႇ ၸိူဝ်း ၼၼ်ႉ ၶဝ်ႈ မႃး လႄႈ မိူဝ်ႈ ဢၼ် ထူပ်း ႁၼ် မၼ်း တၢႆ ယဝ်ႉ ၸိုင်၊ၶဝ် ႁၢမ် ၵႂႃႇ ၽင် ဝႆႉ ႁိမ်း ၽူဝ် မၼ်း သေ ဢေႃႈ။- 11ၵူၼ်း ၶဝ်ႈ ၸိူဝ်းၸဝ်ႈ တင်းလၢႆ၊ဢိၵ်ႇတင်း ၵူၼ်း တၢင်ႇၵေႃႉ တၢင်ႇ ၵူၼ်း တင်းလၢႆ၊လႆႈ ငိၼ်း လွင်ႈ ဢၼ် ပဵၼ် မႃး ၼၼ်ႉ လႄႈ ၵူဝ်ႁႄ ၼႃႇ လူင်လၢင် ဢေႃႈ။ 12တမၢၼ်ႇၸဝ်ႈ တင်းလၢႆ ၵေႃႈ ႁဵတ်း ၼိမိၵ်ႈ လၢၵ်ႈၶၼႃႇ လႄႈ တၢင်း ဢၼ် လီဢၢမ်း ၼမ်ၼႃႇ ၵႃႈတီႈ ၽၢႆႇၼႃႈ ၵူၼ်း တင်းလၢႆ ဢေႃႈ။ ၵူၼ်း ၸိူဝ်း ဢၼ် ယုမ်ႇမၢတ်ႈ တင်းသဵင်ႈတင်းလူင်၊ၸုတုမ် ၵၼ် ၵႃႈတီႈ ၸၢၼ်း သေႃးလမုၼ်ႇ၊ဢေႃႈ။- 13ၵူၼ်း ပႃႈ ၼွၵ်ႈ မူႇ ၸုမ်း ၶဝ် ၸိူဝ်း ၼၼ်ႉ၊ၽူႈလႂ် ၵေႃႈ ဢမ်ႇ ႁတ်း ႁဵတ်းၵေႃႉႁဵတ်းသႄႈ ၶဝ် သေၵေႃႉသေၵူၼ်း။ ၵူၺ်းၵႃႈ၊ၵူၼ်း ၸိူဝ်း ၼၼ်ႉ ယွင်ႈယေႃး ၶဝ် ဢေႃႈ။- 14ၼႂ်းဝႃႈၼၼ် သေၵေႃႈ ၸဵမ် ယိင်း ၸဵမ် ၸၢႆး ၼမ်ၼႃႇ ယင်း ယုမ်ႇမၢတ်ႈ ၸဝ်ႈၽြႃး လႄႈ ဢွၼ်ၵၼ် ယဵင်ႈၶႅၼ်း ၶဝ်ႈ မႃး ၼႂ်း မူႇ ၸုမ်း ၶဝ် ယူႇ ၶိူဝ်းၶိူဝ်း ဢေႃႈ။- 15ပိူၼ်ႈ ဢွၼ်ၵၼ် ႁၢမ် ဢဝ်၊ၵူၼ်းၶႆႈၵူၼ်းပဵၼ် ၶဝ် ဢွၵ်ႇ ဝႆႉ ႁိမ်း တၢင်း၊တၢင်ႇ ဝႆႉ ၼိူဝ် ၵူႇ၊ၼိူဝ် သၢတ်ႇ တင်းလၢႆ ပုၼ်ႈ လွင်ႈ ၼင်ႇ ႁိုဝ် ၼႂ်း မိူဝ်ႈ ဢၼ် ပေႇတရု၊ပႆ ၸွမ်း တၢင်း ၵႂႃႇ ယူႇ ၼၼ်ႉ၊ၵွင်ႉငဝ်း ပေႇတရု၊တၵ်း ႁူမ်ႇ မႅၼ်ႈ ၶဝ် ၵူၺ်း လႄႈ ၶဝ် တၵ်း ႁၢႆ လီ ဢေႃႈ။- 16ၵူၼ်းဝၢၼ်ႈ ၵူၼ်း ဝဵင်း ႁိမ်းႁွမ်း ဝဵင်း ယေႇရုသလႅမ်ႇ၊ၸိူဝ်း ၼၼ်ႉ၊ႁၢမ် ဢဝ် ၵူၼ်းၶႆႈၵူၼ်းပဵၼ်၊ဢိၵ်ႇတင်း ၵူၼ်း ၽီ ၶဝ်ႈ တင်းလၢႆ မႃး ၸူး လႄႈ ၶဝ် တင်းသဵင်ႈတင်းလူင် ၵေႃႈ၊လႆႈ ၸိုၼ်ႈ ႁၢႆ ၵႂႃႇ ၵူႈၵေႃႉၵူႈၵူၼ်း ဢေႃႈ။ 17မိူဝ်ႈ ၼၼ်ႉ ၶုၼ် ယဵၸ်ႈပရေႃးႁဵၵ်ႈ၊ဢိၵ်ႇတင်း ၵူၼ်း မၼ်း တင်းလၢႆ၊ဢၼ် ပဵၼ် ၵူၼ်း ၵိူင်း ၸတ်ႉတုၵႄး၊ၸိူဝ်း ၼၼ်ႉ၊ၸႂ်မႆႈ ၶႂ်ႈၸႃႉ တေႃႇ တမၢၼ်ႇၸဝ်ႈ တင်းလၢႆ ၼႃႇ လူင်လၢင် လႄႈ ၶဝ် တႅပ်းတတ်း ႁႂ်ႈလႆႈ ႁဵတ်း ဢမု ၵႃႈၼိူဝ် တမၢၼ်ႇၸဝ်ႈ ၸိူဝ်း ၼၼ်ႉ ဢေႃႈ။- 18ပိူဝ်ႈ ၼႆ လႄႈ ၶဝ် တိဢဝ် တမၢၼ်ႇၸဝ်ႈ ၸိူဝ်း ၼၼ်ႉ သေလႄႈ ၶင် ဝႆႉ ၼႂ်း ထွင်ႇ သေ ဢေႃႈ။- 19ၵူၺ်းၵႃႈ၊ၼႂ်း ၶိုၼ်း ၼၼ်ႉ တမၢၼ်ႇၵၢင်ႁၢဝ် ၸဝ်ႈၽြႃး ၽုၺ်ႇ ၽၵ်းတူ ထွင်ႇ ယဝ်ႉ ၸင်ႇ၊ဢွၼ် တမၢၼ်ႇၸဝ်ႈ ၸိူဝ်း ၼၼ်ႉ ဢွၵ်ႇ ၵႂႃႇ သေလႄႈ သင်ႇ လၢတ်ႈ ဝႃႈ၊- 20"ၵႂႃႇ ၸုၵ်း ယူႇ ၵႃႈၼႂ်း ၵျွင်း ပိၵ်ႈမၢၼ်ႇ ၸဝ်ႈ လႄႈ ႁေႃးလၢတ်ႈ တြႃး လွင်ႈ ဢသၢၵ်ႈ တၢၼ်း ဢၼ် မႂ်ႇ ၼႆႉ၊တီႈ ၵူၼ်း တင်းလၢႆ တႃႉ၊" ဝႃႈ ၼင်ႇ ၼႆ ဢေႃႈ။- 21တမၢၼ်ႇၸဝ်ႈ ၸိူဝ်း ၼၼ်ႉ၊ထွမ်ႇဢဝ် ဢမိင်ႉ ၼၼ်ႉ သေလႄႈ ၶိင်ႇၵၢင်ၼႂ် ၸဝ်ႉ ၸဝ်ႉ ၶဝ်ႈ ၵႃႈၼႂ်း ၵျွင်း ပိၵ်ႈမၢၼ်ႇ ၸဝ်ႈ ၵႂႃႇ သင်ႇ သွၼ်ပၼ် ယူႇ ဢေႃႈ။ ၶုၼ် ယဵၸ်ႈပရေႃးႁဵၵ်ႈ၊ဢိၵ်ႇတင်း ၵူၼ်း မၼ်း တင်းလၢႆ၊ႁွင်ႉ ဢဝ် ၵူၼ်း ဢၼ် ပဵၼ် ၵႄႇ ပဵၼ် ႁူဝ် မဵဝ်း ၵျူး၊ၶဝ်၊တင်းသဵင်ႈတင်းလူင် မႃး ၸုတုမ် လႄႈ ႁဵတ်း ပၢင်ၵုမ် လူင် သေယဝ်ႉ၊ပွႆႇၸႂ်ႉ ၵူၼ်း ၵႂႃႇ ၵႃႈတီႈ ထွင်ႇ၊ႁႂ်ႈလႆႈ ႁွင်ႉ ဢဝ် တမၢၼ်ႇၸဝ်ႈ ၸိူဝ်း ၼၼ်ႉ မႃး ဢေႃႈ။- 22မိူဝ်ႈ ဢၼ် ၵူၼ်း ၶဝ် ၸိူဝ်း ၼၼ်ႉ ႁွတ်ႈထိုင် ၵႃႈတီႈ ထွင်ႇ ၸိုင်၊ၶဝ် ဢမ်ႇ ႁၼ် တမၢၼ်ႇၸဝ်ႈ ၸိူဝ်း ၼၼ်ႉ ၵႃႈၼႂ်း ထွင်ႇ ယဝ်ႉ ၸင်ႇ၊ၶိုၼ်း မႃး သေလႄႈ၊- 23လဝ်ႈလၢတ်ႈ ဝႃႈ၊ "မိူဝ်ႈ ဢၼ် ႁဝ်းၶႃႈ ႁွတ်ႈထိုင် ၵႃႈတီႈ ထွင်ႇ ၼၼ်ႉ၊ႁဝ်းၶႃႈ ထူပ်း ႁၼ် ၽၵ်းတူ ထွင်ႇ ဢိုတ်း ဝႆႉ၊သေႇၶျႃႇ လီ ငၢမ်း လႄႈ ၵူၼ်း ပႂ်ႉ ၵူႈ ၵေႃႉ ၵေႃႈ ၸုၵ်း ပႂ်ႉ ၽၵ်းတူ ဝႆႉ ယူႇ လီ လီ ဢေႃႈ။ ၵူၺ်းၵႃႈ၊မိူဝ်ႈ ဢၼ် ႁဝ်းၶႃႈ ၽုၺ်ႇ ၽၵ်းတူ တူၺ်း ၼၼ်ႉ၊ဢမ်ႇ ထူပ်း ဢမ်ႇ ႁၼ် သေၵေႃႉသေၵူၼ်း ၵႃႈၼႂ်း ၼၼ်ႉ ၶႃႈ၊" ဝႃႈ ၼင်ႇ ၼႆ ဢေႃႈ။- 24ႁူဝ်ၼႃႈ ၵူၼ်းသိုၵ်း ပႂ်ႉ ၵျွင်း ပိၵ်ႈမၢၼ်ႇ ၸဝ်ႈ တင်း ယဵၸ်ႈပရေႃးႁဵၵ်ႈလူင် ၶဝ် ၸိူဝ်း ၼၼ်ႉ၊လႆႈ ငိၼ်း လႄႈ ဢၢမ်း လွင်ႈတၢင်း ဢၼ် ပဵၼ် မႃး ၵႃႈတီႈ တမၢၼ်ႇၸဝ်ႈ ၸိူဝ်း ၼၼ်ႉ ဢေႃႈ။- 25မိူဝ်ႈ ယၢမ်း ၼၼ်ႉ ၵူၼ်း ၵေႃႉ ၼိုင်ႈ ၶဝ်ႈ မႃး လဝ်ႈလၢတ်ႈ လႄႈ ဝႃႈ၊ "ထွမ်ႇ ၶႃႈ လူး။ ၵူၼ်း ဢၼ် သူ ၶင် ဝႆႉ ၼႂ်း ထွင်ႇ ၸိူဝ်း ၼၼ်ႉ၊သမ်ႉ ပေႃး မီး ယူႇ ၵႃႈၼႂ်း ၵျွင်း ပိၵ်ႈမၢၼ်ႇ ၸဝ်ႈ လႄႈ သင်ႇ သွၼ်ပၼ် ၵူၼ်း တင်းလၢႆ ယူႇ ၶႃႈ ယဝ်ႉ၊" ဝႃႈ ၼင်ႇ ၼႆ ဢေႃႈ။- 26ႁူဝ်ၼႃႈ လုၵ်ႈသိုၵ်း ပႂ်ႉ ၵျွင်း ပိၵ်ႈမၢၼ်ႇ ၸဝ်ႈ ၼၼ်ႉ၊ဢွၵ်ႇ ၵႂႃႇ လူၺ်ႈ ၵၼ် တင်း ၵူၼ်းဢွၼ်ႇ မၼ်း တင်းလၢႆ သေယဝ်ႉ၊ယင်း ဢမ်ႇ ႁဵတ်း ဢထမ်ႇမႃႉ လႄႈ ႁွင်ႉ ဢဝ် တမၢၼ်ႇၸဝ်ႈ ၸိူဝ်း ၼၼ်ႉ ၶိုၼ်း မႃး၊ၵွပ်ႈပိူဝ်ႈ ၶဝ် ၵူဝ် ၵူၼ်း တင်းလၢႆ တၵ်း ဢဝ် မၢၵ်ႇႁိၼ် ပိုဝ်ႈ သႂ်ႇ ၶဝ် ၼၼ်ႉ ဢေႃႈ။ 27ၶဝ် ဢဝ် တမၢၼ်ႇၸဝ်ႈ ၸိူဝ်း ၼၼ်ႉ မႃး လႄႈ ႁႂ်ႈ ၸုၵ်း ယူႇ ၽၢႆႇၼႃႈ ပၢင်ၵုမ် လူင် ယဝ်ႉ ၸင်ႇ၊ၶုၼ် ယဵၸ်ႈပရေႃးႁဵၵ်ႈ ၼၼ်ႉ ထၢမ် လႄႈ၊- 28လၢတ်ႈ ဝႃႈ၊ "လွင်ႈ ၼင်ႇ ႁိုဝ် သူ တၵ်း ဢမ်ႇ ဢိင်ပိုင်ႈ ၸိုဝ်ႈသဵင် ၵေႃႉ ၼၼ်ႉ သေလႄႈ ႁေႃးလၢတ်ႈ သင်ႇ သွၼ် ပိူၼ်ႈ ၸိုင်၊ႁဝ်း ႁၢမ်ႈတၢပ်ႈ သူ ဝႆႉ လီ လီ ယဝ်ႉ ဢမ်ႇၸႂ်ႈ ႁိုဝ်း။ ၵူၺ်းၵႃႈ၊တူၺ်း ဢၼ် သူ ႁဵတ်း ၼႆႉ လူး။ သူ ႁဵတ်း ႁႂ်ႈ ၵႂၢမ်းသင်ႇ သွၼ် သူ ၸွတ်ႇတူဝ်ႈ ၵႂႃႇ ၵႃႈတီႈ ၼႂ်း ဝဵင်း ယေႇရုသလႅမ်ႇ၊ၵူႈ ၸွၵ်ႉ ၵူႈ ၸဵင်ႇ ယဝ်ႉ လႄႈ ဢၢင်ႈ ၶႂ်ႈႁႂ်ႈ လိူတ်ႈ ၵေႃႉ ၼၼ်ႉ၊တူၵ်း ႁွတ်ႈ ၵႃႈၼိူဝ် ႁဝ်း ယဝ်ႉ၊" ဝႃႈ ၼင်ႇ ၼႆ ဢေႃႈ။ 29ၵူၺ်းၵႃႈ၊ပေႇတရု၊တင်း တမၢၼ်ႇၸဝ်ႈ တၢင်ႇၵေႃႉ ၸိူဝ်း ၼၼ်ႉ ၶိုၼ်း လၢတ်ႈ လႄႈ ဝႃႈ၊ "ႁဝ်းၶႃႈ ထုၵ်ႇလီ ထွမ်ႇဢဝ် ၵႂၢမ်း ၽြႃးပဵၼ်ၸဝ်ႈ ၼႃႇ သေ ၵႂၢမ်း ၵူၼ်း ဢေႃႈ။- 30ၽြႃး ပူႇမွၼ်ႇ ႁဝ်း ၼၼ်ႉ၊ႁဵတ်း ႁႂ်ႈ ၸဝ်ႈ ယေႇသု၊ဢၼ် သူ တွၵ်ႇ တၢႆ ၵႃႈၼိူဝ် သဝ်မႆႉ ၼၼ်ႉ၊လုၵ်ႉ ၶိုၼ်းလိပ်း မႃး ဢေႃႈ။- 31ၽြႃးပဵၼ်ၸဝ်ႈ ယုၵ်ႉယွင်ႈ မၼ်းၸဝ်ႈ ဝႆႉ၊ၽၢႆႇ ၶႂႃ မိုဝ်း ၸဝ်ႈ ၵႃႈၼႂ်း ဢရႃႇ ၸဝ်ႈ ဢၼ် ဢုပ်ႉပိူင်ႇ၊ဢိၵ်ႇတင်း ဢရႃႇ ၸဝ်ႈ ဢၼ် ၵႄႇၶျွတ်ႈ၊ႁႂ်ႈလႆႈ ပၼ် ဢၶႂၢင်ႉ ႁႂ်ႈ ၵူၼ်း ဢိသရေး၊တင်းလၢႆ၊လႆႈ ၶုၵ်းၸႂ်လႆႈ မႆႈၸႂ် ဢပျတ်ႈ လႄႈ ပိၼ်ႇၸႂ် မႃး ၶၢမ်ႇ ဢဝ် တၢင်း ဢၼ် ပွႆႇလွတ်ႈ ဢပျတ်ႈ ၼၼ်ႉ ဢေႃႈ။- 32ႁဝ်းၶႃႈ ပဵၼ် ၵေႃႉ ဢၼ် ၶၢမ်ႇသၢၵ်ႈသေႇ လွင်ႈတၢင်း ၸိူဝ်း ၼႆႉ ၶႃႈ ဢေႃႈ။ ဝိၺိၺ်ႇ မူတ်းၸၢင်ႇ ၸဝ်ႈ ဢၼ် ၽြႃးပဵၼ်ၸဝ်ႈ ပၼ် သူး တီႈ ၶဝ် ၸိူဝ်း ဢၼ် ထွမ်ႇဢဝ် ၵႂၢမ်း မၼ်းၸဝ်ႈ ၼၼ်ႉ ၵေႃႈ ၶၢမ်ႇသၢၵ်ႈသေႇ ၼင်ႇၵဝ်ႇ ဢေႃႈ၊" ဝႃႈ ၼင်ႇ ၼႆ ဢေႃႈ။ 33မိူဝ်ႈ ဢၼ် ၶဝ် ၸိူဝ်း ဢၼ် ၶဝ်ႈပႃး ၼႂ်း ပၢင်ၵုမ် လူင် ၼၼ်ႉ တင်းလၢႆ၊လႆႈ ငိၼ်း ၵႂၢမ်း ၼၼ်ႉ ၸိုင်၊တေႃးသႃႉ တႅၵ်ႇ ၸႂ်လမ်သႆႈၵမ်ႇ ၼႃႇ လူင်လၢင် သမ်ႉ ပေႃး ၶႂ်ႈ ဢဝ် တမၢၼ်ႇၸဝ်ႈ ၸိူဝ်း ၼၼ်ႉ တၢႆ ဢေႃႈ။- 34ၵူၺ်းၵႃႈ၊ၼႂ်း ၶဝ် ၼၼ်ႉ ၵေႃႉ ၼိုင်ႈ၊ၵူၼ်း ၵိူင်း ၽႃႇရိသႄး၊ဢၼ် လႆႈ ၸိုဝ်ႈ ၵႃႇမလျေးလႃႉ၊ပဵၼ် သြႃႇ ဢၼ် သွၼ်ပၼ် တြႃး ၸဝ်ႈ လႄႈ ၵူၼ်း တင်းလၢႆ ရူဝ်ႇသေႇ ၵူဝ်ယမ် ၼၼ်ႉ၊လုၵ်ႉၸုၵ်း ၵႃႈၼႂ်း ပၢင်ၵုမ် လူင် သေယဝ်ႉ၊မီး ဢမိင်ႉ ႁႂ်ႈ တမၢၼ်ႇၸဝ်ႈ ၸိူဝ်း ၼၼ်ႉ၊ဢွၵ်ႇ ၵႂႃႇ ၵႃႈ ၼွၵ်ႈ ၵမ်းၼိုင်ႈ ယဝ်ႉ၊- 35ၸင်ႇ လၢတ်ႈ လႄႈ ဝႃႈ၊ "ၵူၼ်း ဢိသရေး၊ၶဝ်႟။ လွင်ႈ ဢၼ် သူ တၵ်း ႁဵတ်း တီႈ ၵူၼ်း ၸိူဝ်း ၼႆႉ ၼၼ်ႉ ဝႆႉ သတိ တႃႉ။- 36ၸွင်ႇ သူ ၶုၵ်းၸႂ်လႆႈ ၵူၼ်း ဢၼ် လႆႈ ၸိုဝ်ႈ ထတႃႉ၊ပေႃႇမႃး မိူဝ်ႈ ၶိင်ႇ ပူၼ်ႉမႃး ၼၼ်ႉ လႄႈ လၢတ်ႈ ဝႃႈ၊မၼ်း ပဵၼ် ၵူၼ်းထွတ်ႈ ၵူၼ်းမျၢတ်ႈ ၵေႃႉ ၼိုင်ႈ ဝႃႈၼႆ သေယဝ်ႉ၊ၵူၼ်း သီႇ ပၢၵ်ႇ ၸမ် ၸမ် ပဵၼ် ၵူၼ်း မၼ်း ၵႂႃႇ ၼၼ်ႉ ႁိုဝ်း။ ဝၢႆးသေ ပိူၼ်ႈ ဢဝ် မၼ်း တၢႆ ၸိုင်၊တပႄး မၼ်း တင်းလၢႆ ၽၢတ်ႇၽႄ လႄႈ ႁၢႆလၢႆ ၵႂႃႇ ဢမ်ႇၸႂ်ႈ ႁိုဝ်း။- 37ဝၢႆးသေ ၵေႃႉ ၼၼ်ႉ၊ၵူၼ်း ၵႃႇလိလႄး၊ၵေႃႉ ၼိုင်ႈ၊ဢၼ် လႆႈ ၸိုဝ်ႈ ယုတႃႉ၊ၵေႃႈ၊ပေႃႇမႃး ၼႂ်း ၶိင်ႇ ဢၼ် ႁဵတ်း တၢင်း ဢၼ် ၵဵပ်း ၸရၢင်း ၵူၼ်းမိူင်း ၼၼ်ႉ၊တိုၵ်းယူင်း ၸူဝ်း ဢဝ် လႆႈ ၵူၼ်း ၼမ် တၢၼ်ႇတၢၼ်ႇ၊ပဵၼ် တပႄး မၼ်း ယဝ်ႉ သေၵေႃႈ၊ဝၢႆးသေ မၼ်း လႆႈ ၶၢမ်ႇ တၢင်း ဢၼ် ဢဝ်တၢႆ ယဝ်ႉ ၸိုင်၊တပႄး မၼ်း တင်းလၢႆ ၽၢတ်ႇၽႄ ၵႂႃႇ ၵူၺ်း ဢေႃႈ။- 38လွင်ႈ ၼႆႉ ၵေႃႈ ၵဝ် ဝႃႈ တီႈ သူ ၸမ်ႉ၊ယႃႇပေ ၵႂႃႇ ၵဝ်း ၶဝ်။ ပွႆႇ ၶဝ် ဝႆႉ လူးၵွၼ်ႇ တႃႉ။ တၢင်း ဢၼ် ၶဝ် ၶိုင် ႁၢင်ႈ သၢင်ႈ ပွင် ၼႆႉ၊သင် ဝႃႈ ပဵၼ် ဢလူဝ်ႇ ၵူၼ်း ၸိုင်၊တၵ်း တေ လု ႁၢႆ ၵႂႃႇ ဢေႃႈ။- 39ၵူၺ်းၵႃႈ၊ပေႃး ပဵၼ် ဢလူဝ်ႇ ၽြႃးပဵၼ်ၸဝ်ႈ ၸိုင်၊ဢမ်ႇ ယႃႉပႅတ်ႈ လႆႈ ဢမၢၼ်ႇၶၼ်ပဵၼ် ဢေႃႈ။ ၵူဝ် သူ တၵ်း ပဵၼ် ၵေႃႉ ဢၼ် တိုၵ်းတေႃး ၵၼ် တင်း ၽြႃးပဵၼ်ၸဝ်ႈ ဢေႃႈ၊" ဝႃႈ ၼင်ႇ ၼႆ ဢေႃႈ။ ၶဝ် ၸိူဝ်း ဢၼ် ၶဝ်ႈပႃး ၼႂ်း ပၢင်ၵုမ် လူင် ၼၼ်ႉ တင်းလၢႆ၊ထွမ်ႇဢဝ် ၵႂၢမ်း သြႃႇ ၵႃႇမလျေးလႃႉ၊သေယဝ်ႉ၊- 40ၶဝ် ၶိုၼ်း ႁွင်ႉ ဢဝ် တမၢၼ်ႇၸဝ်ႈ ၸိူဝ်း ၼၼ်ႉ ၶဝ်ႈ မႃး လႄႈ ပေႃႉ ယႅၼ်ႉ ၶဝ် ယဝ်ႉ ၸင်ႇ၊ၼင်ႇ ႁိုဝ် ၶဝ် တၵ်း ဢမ်ႇ ႁေႃးလၢတ်ႈ ၵႃႈၼႂ်း ၸိုဝ်ႈသဵင် ၸဝ်ႈ ယေႇသု၊ထႅင်ႈ ၸိုင်၊ႁၢမ်ႈတၢပ်ႈႁႄႉၶႅၼ် လႄႈ ပွႆႇ ၶဝ် ၵႂႃႇ သေ ဢေႃႈ။- 41ယၢမ်း မိူဝ်ႈ ဢၼ် တမၢၼ်ႇၸဝ်ႈ ၸိူဝ်း ၼၼ်ႉ၊ဢွၵ်ႇ ပၢင်ၵုမ် လူင် ၵႂႃႇ ယူႇ ၼၼ်ႉ ၸိုင်၊ၵွပ်ႈပိူဝ်ႈ ၽြႃးပဵၼ်ၸဝ်ႈ မၢတ်ႈ ၶဝ် ပဵၼ်၊ၸိူဝ်း ဢၼ် ထိူၵ်ႈၶၢမ်ႇ တၢင်း ဢၼ် လီ ဢူၵ်း လီဢၢႆ ၽၢႆႇၼႃႈ ပိူၼ်ႈ၊ပုၼ်ႈ ၸိုဝ်ႈသဵင် ၸဝ်ႈ ယေႇသု၊ၼၼ်ႉ လႄႈ ၶဝ် ၸူမ်းသိူဝ်း ၼႃႇ ဢေႃႈ။- 42ၶဝ် သင်ႇ သွၼ်ပၼ် ယူႇ လႄႈ ႁေႃးလၢတ်ႈ ၶၢဝ်ႇ တြႃး သိူဝ်းပျေႃႇ၊ၵႃႈၼႂ်း ၵျွင်း ပိၵ်ႈမၢၼ်ႇ ၸဝ်ႈ၊ဢိၵ်ႇတင်း ၵႃႈၼႂ်း ႁိူၼ်း ပိူၼ်ႈ လွင်ႈ ၸဝ်ႈ ယေႇသု၊ပဵၼ် ၸဝ်ႈ ၶရိၸ်ႈ၊ၼၼ်ႉ ၵူႈ မိုဝ်ႉ ၵူႈဝၼ်း ဢေႃႈ။
Copyright
Learn More


text:
1လိူဝ် သေ ၼၼ်ႉ ပီႈၼွင်ႉ ၶဝ်႟။ ႁဝ်း ဢိင် ၸဝ်ႈ ၽြႃး ယေႇသု၊လႄႈ တွင်းပၢၼ်ႇ တိုၵ်းယူင်း သူ ၸမ်ႉ၊ၵႃႈ ၼင်ႇ ဢၼ် သူ လႆႈ သွၼ် ဢဝ် တီႈ ႁဝ်း လွင်ႈ ဢၼ် သူ တၵ်း လႆႈ ၵမ်ၵျၢင်ႉ ၸိူဝ်ႉ ၼင်ႇ ႁိုဝ်၊တၵ်း လႆႈ ထုၵ်ႇၸႂ် ၽြႃးပဵၼ်ၸဝ်ႈ ၸိူဝ်ႉ ၼင်ႇ ႁိုဝ် ၼၼ်ႉ တေႃႈလဵဝ် သူ ၵမ်ၵျၢင်ႉ ၸွမ်း ယူႇ ယဝ်ႉ။ ဢွၼ်ၵၼ် ယဵင်ႈၶႅၼ်း ၶတ်းၸႂ် ၵမ်ၵျၢင်ႉ ယူႇ တိၵ်းတိၵ်း တႃႉ။- 2သူ ႁု လွင်ႈ ဢၼ် ႁဝ်း ဢဝ် ဢၶႂၢင်ႉ ဢႃႇၼႃႇ တီႈ ၸဝ်ႈ ၽြႃး ယေႇသု၊လႄႈ သင်ႇ လၢတ်ႈ တီႈ သူ ၸိူဝ်ႉ ၼင်ႇ ႁိုဝ် ၼၼ်ႉ ယူႇ ဢေႃႈ။- 3လွင်ႈ မၼ်း ၸမ်ႉ၊ၽြႃးပဵၼ်ၸဝ်ႈ မီး ဢလူဝ်ႇ ၸမ်ႉ၊မၼ်းၸဝ်ႈ ၶႂ်ႈႁႂ်ႈ သူ မူတ်းၸၢင်ႇ ယူႇ လႄႈ ၵၢင်းလွတ်ႈ တင်း တၢင်း ဢၼ် ၽိတ်း ၵႃႇမေႇသု ဢေႃႈ။- 4သူ ၵူႈ ၵေႃႉ ထုၵ်ႇလီ ႁု လွင်ႈ ဢၼ် တေ လႆႈ ႁဵတ်း ၸိူဝ်ႉႁိုဝ် တႄႇ ၼႃႈႁိူၼ်း လႄႈ သိူၵ်ႈသမ်ႇ ၵၼ် တင်း မေး တူဝ်ၸဝ်ႈၵဝ်ႇ ၼႂ်း တၢင်း ဢၼ် မူတ်းၸၢင်ႇ လႄႈ မီး ၵုင်ႇသရေႇ ယူႇ ၼၼ်ႉ၊- 5ဢိၵ်ႇတင်း ယင်း ဢမ်ႇ မီး ၸႂ် ၵိလေႇသႃႇ ဢၼ် ၸပ်းၸွႆး မိူၼ် ၸိူဝ်ႉ ၼင်ႇ ၵူၼ်း ၼွၵ်ႈ သႃႇသၼႃႇ ၸိူဝ်း ဢၼ် ဢမ်ႇ ႁုၸၵ်း ၽြႃးပဵၼ်ၸဝ်ႈ ၼၼ်ႉ ဢေႃႈ။- 6ၵွပ်ႈၼႆ လႄႈ လွင်ႈ ဢၼ် ၼႆႉ ၽူႈလႂ် သေၵေႃႉသေၵူၼ်း တၵ်း တေ ဢမ်ႇ လႆႈ ႁဵတ်း ဢၼ် ၽိတ်း ဢၼ် ပိူင်ႈ၊ဢိၵ်ႇတင်း တၢင်း ဢၼ် ယႃႉ ၵဝ်း ၼႃႈႁိူၼ်း ပီႈၼွင်ႉ ၼင်ႇ ၵၼ် ၵၼ် ၼၼ်ႉ။ ၶဝ် ၸိူဝ်း ဢၼ် ၽိတ်းပိူင်ႈ ၸိူဝ်ႉ ၼင်ႇ ၼႆ ၼၼ်ႉ ၸဝ်ႈၽြႃး တၵ်း ၸီႇယၢင်ႇ တြႃး တီႈ ၶဝ် ဢေႃႈ၊ဝႃႈၼႆ ႁဝ်း ႁေႃးလၢတ်ႈ ပၼ် သတိ သူ ဝႆႉ လီ လီ၊ၸဵမ်မိူဝ်ႈ ဢွၼ်တၢင်း ၼၼ်ႉ ယဝ်ႉ ဢေႃႈ။- 7ၽြႃးပဵၼ်ၸဝ်ႈ ႁွင်ႉ ဢဝ် ႁဝ်း၊ႁႂ်ႈ ႁွတ်ႈထိုင် တၢင်း ဢၼ် ၵူဝ်ႈၵိူၵ်ႇ ဢမ်ႇၸႂ်ႈ။ ႁႂ်ႈလႆႈ ႁွတ်ႈထိုင် တၢင်း ဢၼ် မူတ်းၸၢင်ႇ ဢေႃႈ။- 8ပိူဝ်ႈ ၼႆ လႄႈ ၵေႃႉ ဢၼ် ထဵင် ပႅတ်ႈ ၼၼ်ႉ၊ထဵင် ပႅတ်ႈ ၵူၼ်း ဢမ်ႇၸႂ်ႈ။ ထဵင် ပႅတ်ႈ ၽြႃးပဵၼ်ၸဝ်ႈ ဢၼ် ပၼ် ဝိၺိၺ်ႇ မူတ်းၸၢင်ႇ မၼ်းၸဝ်ႈ တီႈ သူ ၼၼ်ႉ ဢေႃႈ။ 9လွင်ႈတၢင်း ဢၼ် သူ ပီႈၼွင်ႉ ၼင်ႇ ၵၼ် တၵ်း လႆႈ ႁၵ်ႉပႅင်း ၵၼ် ၸိုင်၊ဢမ်ႇ မီး တီႈ တၵ်း တႅမ်ႈ ပၼ် ၵႂႃႇ တီႈ သူ ယဝ်ႉ။ ၵွပ်ႈပိူဝ်ႈ ၼင်ႇ ႁိုဝ် ဝႃႈၼႆ ၸမ်ႉ၊သူ ပဵၼ် ၵေႃႉ ဢၼ် ၽြႃးပဵၼ်ၸဝ်ႈ သင်ႇ သွၼ်ပၼ် ႁႂ်ႈ ၵေႃႉ ၼိုင်ႈ လႄႈ ၵေႃႈ ၼိုင်ႈ ႁၵ်ႉပႅင်း ၵၼ် ဢေႃႈ။- 10လိူဝ် သေ ၼၼ်ႉ ဢမ်ႇၵႃး၊သူ ႁဵတ်း ၸိူဝ်ႉ ၼင်ႇ ၼၼ် ႁၵ်ႉပႅင်း ပီႈၼွင်ႉ မိူင်း မႃႇၵေႇတေႃးၼိ၊ၶဝ် ၵူႈတီႈၵူႈလႅၼ် ၸိူဝ်း ၼၼ်ႉ ယူႇ ဢေႃႈ။ ၼႂ်းဝႃႈၼၼ် သေၵေႃႈ၊ပီႈၼွင်ႉ ၶဝ်႟။ ႁဝ်း တိုၵ်းယူင်း တွင်းပၢၼ်ႇ ႁႂ်ႈ သူ တၵ်း ယဵင်ႈၶႅၼ်း ႁဵတ်း ၸိူဝ်ႉ ၼင်ႇ ၼၼ် ယူႇ တိၵ်းတိၵ်း၊- 11ဢိၵ်ႇတင်း ႁႂ်ႈ မီး ၸႂ် ဢၼ် ယူႇ ၼိမ် ၼိမ် လီ လီ လႄႈ ပွင်ႁဵတ်း ၼႃႈၵၢၼ် တူဝ်ၸဝ်ႈၵဝ်ႇ ယူႇ၊ႁဵတ်းလဵင်ႉ တွင်ႉ တူဝ်ၸဝ်ႈၵဝ်ႇ ယူႇ၊ၸွမ်း ၵႃႈ ၼင်ႇ ဢၼ် ႁဝ်း သင်ႇ လၢတ်ႈ တီႈ သူ ဝႆႉ၊ၸဵမ်မိူဝ်ႈ ဢွၼ် ၼႆႉ ၼၼ်ႉ ဢေႃႈ။- 12ၵွပ်ႈပိူဝ်ႈ သူ ႁဵတ်း ၸိူဝ်ႉ ၼင်ႇ ၼႆ လႄႈ သူ တၵ်း လႆႈ ၶၢမ်ႇ ဢဝ် တၢင်း ဢၼ် ၶဝ် ၸိူဝ်း ဢၼ် ဢမ်ႇ ယုမ်ႇမၢတ်ႈ တင်းလၢႆ ရူဝ်ႇသေႇ ၵူဝ်ယမ် သူ၊ဢိၵ်ႇတင်း လွင်ႈ ဢၼ် ဢမ်ႇ လူဝ်ႇ ဢိင်ပိုင်ႈ ပိူၼ်ႈ ပုၼ်ႈ တၢင်း ဢၼ် သူ လူဝ်ႇ တင်းသဵင်ႈတင်းလူင် ၼၼ်ႉ ဢေႃႈ။ 13ပီႈၼွင်ႉ ၶဝ်႟။ ႁဝ်း ဢမ်ႇ မီး ၸႂ် ဢၼ် ၶႂ်ႈႁႂ်ႈ သူ ဢမ်ႇ ႁုၸၵ်း သမ်ႇမႃႇ တြႃး၊ဢၼ် ၸၢပ်ႈသႅင်ႇ လွင်ႈ ၶဝ် ၸိူဝ်း ဢၼ် ၼွၼ်းလပ်း ယဝ်ႉ ၼၼ်ႉ၊ သူ ဢမ်ႇ လူဝ်ႇ ၼႅင်ၸႂ် မိူၼ် ပိူၼ်ႈ ၸိူဝ်း ဢၼ် ဢမ်ႇ မီး တၢင်း ဢၼ် မုင်ႈထႃႈ မွင်းထႃႈ တင်းလၢႆ ၼႅင်ၸႂ် ၼၼ်ႉ ဢေႃႈ။- 14လွင်ႈ မၼ်း ၸမ်ႉ၊ၸိူဝ်ႉ ၼင်ႇ ဢၼ် ႁဝ်း ယုမ်ႇမၢတ်ႈ ဝႃႈ၊ၸဝ်ႈ ယေႇသု၊တၢႆ ယဝ်ႉ သမ်ႉ လုၵ်ႉ ၶိုၼ်း ယဝ်ႉ ၼၼ်ႉ၊မိူၼ် ၸိူဝ်ႉ ၼင်ႇ ၼၼ် ၶဝ် ၸိူဝ်း ဢၼ် ၼွၼ်းလပ်း ၼႂ်း ၸဝ်ႈ ယေႇသု၊ယဝ်ႉ ၼၼ်ႉ ၵေႃႈ၊ၽြႃးပဵၼ်ၸဝ်ႈ တၵ်း ဢဝ် ၶဝ် မႃး ၶိုၼ်း လူၺ်ႈ ၵၼ် တင်း မၼ်းၸဝ်ႈ ၼၼ်ႉ ဢေႃႈ။ 15ႁဝ်း သမ်ႉ ဢဝ် တင်း ၼုၵ်ႈၵပၢတ်ႈ တြႃး ၸဝ်ႈၽြႃး လႄႈ သင်ႇ လၢတ်ႈ တီႈ သူ ၸမ်ႉ၊ႁဝ်း ၸိူဝ်း ဢၼ် ဢသၢၵ်ႈလိပ်း လႄႈ ၵိုတ်းၵျၢၼ်ႇ ယူႇ ၼႂ်း ဝၼ်း ၸဝ်ႈၽြႃး မႃး ၼၼ်ႉ တၵ်း လႆႈ ႁွတ်ႈထိုင် ၵႂႃႇ ဢွၼ်တၢင်း ၶဝ် ၸိူဝ်း ဢၼ် ၼွၼ်းလပ်း ယဝ်ႉ ၼၼ်ႉ ဢမ်ႇၸႂ်ႈ။- 16လွင်ႈ မၼ်း ၸမ်ႉ၊တူဝ် ၸဝ်ႈၽြႃး တၵ်း လုၵ်ႉ ၵႃႈၼိူဝ် ၵၢင်ႁၢဝ် ၵျွ လူင်း မႃး၊ပႃး တင်း တၢင်း ဢၼ် ပၢဝ်ႇသေႃႇ၊တၢင်း ဢၼ် ၶုၼ် တမၢၼ်ႇၵၢင်ႁၢဝ် ႁွင်ႉ ပၢဝ်ႇ၊ဢိၵ်ႇတင်း သဵင် ၼႄးၶရႃႇ ၽြႃးပဵၼ်ၸဝ်ႈ လင် မေႃး ပၼ်း ၵႂႃႇ ၸိူဝ်း ၼၼ်ႉ၊ၶဝ် ၸိူဝ်း ဢၼ် တၢႆ ၼႂ်း ၸဝ်ႈ ၶရိၸ်ႈ၊ၵႂႃႇ ၼၼ်ႉ၊တၵ်း လႆႈ လုၵ်ႉ ၶိုၼ်း ဢွၼ်တၢင်း ဢေႃႈ။- 17မိူဝ်ႈ ၼၼ်ႉ၊ႁဝ်း ၸိူဝ်း ဢၼ် ဢသၢၵ်ႈလိပ်း လႄႈ ၵိုတ်းၵျၢၼ်ႇ ယူႇ ၼႆႉ၊တၵ်း လႆႈ ၶၢမ်ႇ တၢင်း ဢၼ် ယွင်ႈ ဢုမ်ႈ ၶိုၼ်ႈ ၵႂႃႇ လူၺ်ႈ ၵၼ် တင်း ၶဝ် ၵႃႈၼႂ်း မွၵ်ႇၵုမ်ႈ ႁႂ်ႈလႆႈ ထူပ်း ႁၼ် ၸဝ်ႈ ၽြႃး၊ၼႂ်း ဢႃႇၵႃႇသႃႉ ၵၢင်ႁၢဝ် ၼၼ်ႉ လႄႈ ယူႇ လူၺ်ႈ ၵၼ် တင်း ၸဝ်ႈၽြႃး ယူႇ တႃႇသေႇ ဢမ်ႇထၢတ်ႇ ဢေႃႈ။- 18ၵွပ်ႈပိူဝ်ႈ လွင်ႈတၢင်း ၼႆႉ လႄႈ ၵေႃႉ ၼိုင်ႈ လႄႈ ၵေႃႉ ၼိုင်ႈ ဢဝ် တင်း ၵႂၢမ်း ၸိူဝ်း ၼႆႉ သေလႄႈ ပၼ်ႁႅင်း တီႈ ၵၼ် တႃႉ။
Copyright
Learn More


text:
1ပီႈၼွင်ႉ ၵဝ် တင်းလၢႆ ၶဝ်႟။ ၵဝ် မီး ၸႂ် ၸေႇတၼႃႇ လႄႈ သူးတွင်း ၽြႃးပဵၼ်ၸဝ်ႈ ႁႂ်ႈ ၵူၼ်း မဵဝ်း ၵဝ် တင်းလၢႆ ႁွတ်ႈထိုင် တၢင်း ဢၼ် ၵႄႇၶျွတ်ႈ ဢဝ် တႄႉတႄႉ ဢေႃႈ။- 2ၵဝ် ၶၢမ်ႇသၢၵ်ႈသေႇ ၽၢႆႇ ၶဝ် လွင်ႈ ဢၼ် ၶဝ် ၸႂ် ႁႅင်း ယႂ်ႇ ၼႂ်း ၽြႃးပဵၼ်ၸဝ်ႈ ၼၼ်ႉ ဢေႃႈ။ ၵူၺ်းၵႃႈ၊ၶဝ် ဢမ်ႇ ပွင်ႇၸႂ် ၼႂ်း ၽြႃးပဵၼ်ၸဝ်ႈ လီ လီ ဢေႃႈ။- 3ပိူဝ်ႈ ဢၼ် ၶဝ် ဢမ်ႇ ပွင်ႇၸႂ် လွင်ႈတၢင်း ဢၼ် တြႃး တၢင်း သိုဝ်ႈတေႃႇ ပဵၼ် မႃး ၵႃႈတီႈ ၽြႃးပဵၼ်ၸဝ်ႈ ၼၼ်ႉ လႄႈ ၶဝ် ၵျၢမ်ႇ ႁဵတ်း ဢဝ် ၵူၺ်း ၶဝ် ၸင်ႇ ၶဝ် ဢမ်ႇ ႁပ်ႉ ဢဝ် တြႃး တၢင်း သိုဝ်ႈတေႃႇ ၽြႃးပဵၼ်ၸဝ်ႈ လႄႈ ယူႇ ဢေႃႈ။- 4လွင်ႈ မၼ်း ၸမ်ႉ၊ၸဝ်ႈ ၶရိၸ်ႈ၊ပဵၼ် တီႈသုတ်း တီႈ ၵွႆ ပိင်းၺၢပ်ႈတြႃး ပုၼ်ႈ လွင်ႈ ၼင်ႇ ႁိုဝ် ၶဝ် ၸိူဝ်း ဢၼ် ယုမ်ႇမၢတ်ႈ မၼ်းၸဝ်ႈ ၵူႈ ၵေႃႉ လႆႈ ထိုင် ပဵၼ် ၵူၼ်း သိုဝ်ႈတေႃႇ ဢေႃႈ။ 5ၼႆႉ ၸမ်ႉ၊ပဵၼ် ၵႂၢမ်း ဢၼ် သြႃႇ မူဝ်းသေႇ၊တႅမ်ႈ ဝႆႉ လွင်ႈ ဢၼ် ၵူၼ်း လႆႈ ပဵၼ် ၵူၼ်း သိုဝ်ႈတေႃႇ မႃး ၵွပ်ႈပိူဝ်ႈ တၢင်း ဢၼ် ၵမ်ၵျၢင်ႉ ၸွမ်း ပိင်းၺၢပ်ႈတြႃး ၼၼ်ႉ လႄႈ ဝႃႈ၊ "ၵေႃႉ ဢၼ် ၵမ်ၵျၢင်ႉ ၸွမ်း ပိင်းၺၢပ်ႈတြႃး ၼၼ်ႉ ဢသၢၵ်ႈ မၼ်း တၵ်း လိပ်း ၵွပ်ႈပိူဝ်ႈ တြႃး ၼၼ်ႉ ဢေႃႈ၊" ဝႃႈ ၼင်ႇ ၼႆ ဢေႃႈ။- 6ၼႂ်းဝႃႈၼၼ် သေၵေႃႈ မၼ်း သမ်ႉ တႅမ်ႈ ဝႆႉ လွင်ႈတၢင်း ဢၼ် လႆႈ ပဵၼ် ၵူၼ်း သိုဝ်ႈတေႃႇ ၵွပ်ႈပိူဝ်ႈ တၢင်း ဢၼ် ယုမ်ႇမၢတ်ႈ ၼၼ်ႉ လႄႈ ဝႃႈ၊ "ယႃႇပေ ထၢင်ႇ ၼႂ်း ၸႂ် လႄႈ ဝႃႈ၊ 'ၽူႈလႂ် တၵ်း ၶိုၼ်ႈ ၵႂႃႇ ၵႃႈၼိူဝ် ၵၢင်ႁၢဝ်၊"' (ၶႂ်ႈဝႃႈ ၵႂႃႇ ဢဝ် ၸဝ်ႈ ၶရိၸ်ႈ၊လူင်း မႃး ဢေႃႈ။) ဝႃႈ ၼင်ႇ ၼႆ၊- 7ဢမ်ႇၼၼ် ၵေႃႈ "ယႃႇပေ ဝႃႈ၊ 'ၽူႈလႂ် တၵ်း လူင်း ၵႂႃႇ မိူင်း ၶူင်းတႂ်ႈ၊' (ၶႂ်ႈဝႃႈ ၵႂႃႇ ဢဝ် ၸဝ်ႈ ၶရိၸ်ႈ၊လုၵ်ႉ ၶိုၼ်ႈ မႃး သေ ၵႃႈတီႈ တၢင်းတၢႆ ဢေႃႈ။) ဝႃႈ ၼင်ႇ ၼႆ၊" ဝႃႈ ၼင်ႈ ၼႆ တႅမ်ႈ ဝႆႉ ဢေႃႈ။- 8ၼႂ်း ၵျၢမ်းလိၵ်ႈ တႅမ်ႈ ဝႆႉ မီး ထႅင်ႈ ဝႃႈ၊ "တြႃး ၸဝ်ႈ မီး ၸမ် ၵၼ် တင်း မႂ်း၊ၵႃႈတီႈ ၼႂ်း သူပ်း ဢိၵ်ႇတင်း ၼႂ်း ႁူဝ်ၸႂ် မႂ်း ဢေႃႈ၊" ဝႃႈ ၼင်ႇ ၼႆ ဢေႃႈ။ တြႃး ၸဝ်ႈ ၼႆႉ ပဵၼ် တြႃး တၢင်း ဢၼ် ယုမ်ႇမၢတ်ႈ ဢၼ် ႁဝ်း ႁေႃးလၢတ်ႈ ယူႇ ၼႆႉ ဢေႃႈ။- 9ပေႃး မႂ်း ဢဝ် တင်း သူပ်း မႂ်း ႁပ်ႉတုင်း ဢဝ် လွင်ႈ "ၸဝ်ႈ ယေႇသု၊ပဵၼ် ၸဝ်ႈ ၽြႃး" လႄႈ ယုမ်ႇ ၼႂ်း ႁူဝ်ၸႂ် မႂ်း လွင်ႈ ဢၼ် ၽြႃးပဵၼ်ၸဝ်ႈ ဢဝ် မၼ်းၸဝ်ႈ လုၵ်ႉ သေ ၵႃႈ တၢင်းတၢႆ ၶိုၼ်းလိပ်း မႃး ၸိုင်၊မႂ်း တၵ်း လႆႈ ၶၢမ်ႇ တၢင်း ဢၼ် ၽြႃးပဵၼ်ၸဝ်ႈ ၵႄႇၶျွတ်ႈ ဢဝ် ဢေႃႈ။- 10လွင်ႈ မၼ်း ၸမ်ႉ၊ၵူၼ်း ၸိုင် ဢဝ် တင်း ႁူဝ်ၸႂ် ယုမ်ႇမၢတ်ႈ ၸင်ႇ လႆႈ ထိုင် ပဵၼ် ၵူၼ်း သိုဝ်ႈတေႃႇ ဢေႃႈ။ ဢဝ် တင်း သူပ်း ႁပ်ႉတုင်း ဢဝ် လႄႈ လႆႈ ၶၢမ်ႇ တၢင်း ဢၼ် ၵႄႇၶျွတ်ႈ ဢဝ် ဢေႃႈ။- 11ၵျၢမ်းလိၵ်ႈ တႅမ်ႈ ဝႆႉ မီး ယူႇ လႄႈ ဝႃႈ၊ "ၵူၼ်း ၵေႃႉ ဢၼ် ယုမ်ႇမၢတ်ႈ မၼ်းၸဝ်ႈ ၵူႈ ၵေႃႉ တၵ်း ဢမ်ႇ လႆႈ ဢူၵ်း လႆႈ ဢၢႆ ပိူၼ်ႈ၊" ဝႃႈ ၼင်ႇ ၼႆ ဢေႃႈ။- 12ၽြႃးပဵၼ်ၸဝ်ႈ ပဵၼ် သူႇလဵဝ် ၽြႃး တီႈ ၵူၼ်း တင်းသဵင်ႈတင်းလူင် လႄႈ မၼ်းၸဝ်ႈ ဢမ်ႇ လိူၵ်ႈ ဢမ်ႇ ၶႂၢႆး ၵူၼ်း မဵဝ်း ၵျူး၊လႂ် တင်း ၵူၼ်း မဵဝ်း တၢင်ႇၸိူဝ်ႉတၢင်ႇၶိူဝ်း ၶဝ် သေလႄႈ ပၼ် မၢင်ႇၵလႃႇ တၢင်းလီ တီႈ ၶဝ် ၸိူဝ်း ဢၼ် ၵၢဝ်ႇႁႃ မၼ်းၸဝ်ႈ ၼၼ်ႉ ၵူႈၵေႃႉၵူႈၵူၼ်း ဢေႃႈ။- 13မၼ်း မႅၼ်ႈ ၸွမ်းၼင်ႇ ဢၼ် ၼႂ်း ၵျၢမ်းလိၵ်ႈ တႅမ်ႈ ဝႆႉ လႄႈ ဝႃႈ၊ "ၵူၼ်း ၵေႃႉ ဢၼ် ၵၢဝ်ႇႁႃ ဢေႁႃ ၼႃႇမႃႉ ၸိုဝ်ႈသဵင် ၸဝ်ႈၽြႃး ၵူႈ ၵေႃႉ တၵ်း လႆႈ ၶၢမ်ႇ တၢင်း ဢၼ် ၽြႃးပဵၼ်ၸဝ်ႈ ၵႄႇၶျွတ်ႈ ဢဝ် ဢေႃႈ၊" ဝႃႈ ၼင်ႇ ၼႆ ၼၼ်ႉ ဢေႃႈ။ 14ၵူၺ်းၵႃႈ၊ယင်း ဢမ်ႇ ပႆႇ ယုမ်ႇမၢတ်ႈ ၸိုင်၊ၶဝ် တၵ်း ႁဵတ်း ၸိူဝ်ႉႁိုဝ် ၵၢဝ်ႇႁႃ ဢေႁႃ မၼ်းၸဝ်ႈ လႆႈ။ လိူဝ် သေ ၼၼ်ႉ ပေႃး ယင်း ဢမ်ႇ ပႆႇ ငိၼ်း တြႃး ၸဝ်ႈ ၸိုင်၊ၶဝ် တၵ်း ႁဵတ်း ၸိူဝ်ႉႁိုဝ် ယုမ်ႇမၢတ်ႈ လႆႈ။ ပေႃး ယင်း ဢမ်ႇ ႁေႃး ဢမ်ႇ လၢတ်ႈ ၸိုင်၊သမ်ႉ တၵ်း ႁဵတ်း ၸိူဝ်ႉႁိုဝ် လႆႈ ငိၼ်း။- 15ပေႃး ၽူႈလႂ် ဢမ်ႇ ပွႆႇၸႂ်ႉ ၵူၼ်း ၵႂႃႇ ႁေႃးလၢတ်ႈ ၸိုင်၊ၶၢဝ်ႇ တြႃး ၸဝ်ႈ ၼၼ်ႉ တၵ်း ႁဵတ်း ၸိူဝ်ႉႁိုဝ် ႁေႃးလၢတ်ႈ လႆႈ။ မၼ်း မႅၼ်ႈ ၸွမ်းၼင်ႇ ဢၼ် ၼႂ်း ၵျၢမ်းလိၵ်ႈ တႅမ်ႈ ဝႆႉ လႄႈ ဝႃႈ၊ "လွင်ႈ ဢၼ် မီး ၵူၼ်း မႃး ႁေႃးလၢတ်ႈ ၶၢဝ်ႇတြႃးသိူဝ်းပျေႃႇ ၸဝ်ႈ ၼၼ်ႉ ပဵၼ် လွင်ႈ ဢၼ် မျၢတ်ႈ လီ ၼႃႇ ဢေႃႈ၊" ဝႃႈ ၼင်ႇ ၼႆ ၼၼ်ႉ ဢေႃႈ။- 16ၵူၺ်းၵႃႈ၊ၶဝ် ၵူႈ ၵေႃႉ ဢမ်ႇ ႁပ်ႉတုင်း ဢဝ် ၶၢဝ်ႇတြႃးသိူဝ်းပျေႃႇ ၼၼ်ႉ။ ပိူဝ်ႈ ၼႆ လႄႈ သြႃႇ ဢိသႃႇယႃႉ၊လၢတ်ႈ လႄႈ ဝႃႈ၊ "ၸဝ်ႈႁဝ်း တီႈၶႃႈ။ ၽူႈလႂ် ယုမ်ႇမၢတ်ႈ တြႃး ၸဝ်ႈ ဢၼ် ႁဝ်း ႁေႃး ၼၼ်ႉ တီႈၶႃႈ၊" ဝႃႈ ၼင်ႇ ၼႆ ဢေႃႈ။- 17ပိူဝ်ႈ ၼႆ လႄႈ တၢင်း ဢၼ် လႆႈ ယုမ်ႇမၢတ်ႈ ၼၼ်ႉ ပဵၼ် မႃး ၵွပ်ႈပိူဝ်ႈ လႆႈ ထွမ်ႇ လႆႈ ငိၼ်း ၶၢဝ်ႇတြႃးသိူဝ်းပျေႃႇ ၸဝ်ႈ ဢေႃႈ။ ၶၢဝ်ႇတြႃးသိူဝ်းပျေႃႇ ၸဝ်ႈ ၼၼ်ႉ ပဵၼ် မႃး ၵွပ်ႈပိူဝ်ႈ ႁေႃးလၢတ်ႈ လွင်ႈ ၸဝ်ႈ ၶရိၸ်ႈ၊ဢေႃႈ။ 18ၵူၺ်းၵႃႈ၊ၵဝ် ၶႂ်ႈ ထၢမ် လႄႈ ဝႃႈ၊ၶဝ် ဢမ်ႇ ပႆႇ လႆႈ ငိၼ်း ၶၢဝ်ႇတြႃးသိူဝ်းပျေႃႇ ၸဝ်ႈ ဢၼ် ဝႃႈ ၼၼ်ႉ ၸႂ်ႈ တႄႉ ႁိုဝ်း။ ၶဝ် လႆႈ ငိၼ်း ယဝ်ႉ ဢမၢၼ်ႇ ဢေႃႈ။ ၼႂ်း ၵျၢမ်းလိၵ်ႈ တႅမ်ႈ ဝႆႉ လႄႈ ဝႃႈ၊ "သဵင် ၶဝ် ႁေႃးလၢတ်ႈ တြႃး ၸဝ်ႈ ၼၼ်ႉ ၸွတ်ႇတူဝ်ႈ ၵႂႃႇ ၵႃႈၼိူဝ် လိၼ်မိူင်း ယဝ်ႉ။ ၶေႃႈၵႂၢမ်း ၶဝ် ၽႅဝ် ၵႂႃႇ တီႈ ႁိမ်း လႅၼ် သုတ်း လိၼ်မိူင်း ပုၼ်ႉ ယဝ်ႉ ဢေႃႈ၊" ဝႃႈ ၼင်ႇ ၼႆ ဢေႃႈ။- 19ၵဝ် သမ်ႉ ၶႂ်ႈ ထၢမ် ထႅင်ႈ ဝႃႈ၊ၵူၼ်း မဵဝ်း ဢိသရေး၊ၶဝ် ဢမ်ႇ ႁု ပွင်ႇၸႂ် ႁိုဝ်း။ သြႃႇ မူဝ်းသေႇ၊ပဵၼ် ၵေႃႉ ဢၼ် ၶိုၼ်း တွပ်ႇ ၶေႃႈ ထၢမ် ၼႆႉ ဢွၼ်တၢင်း ပိူၼ်ႈ လႄႈ ဝႃႈ၊ "ၸဝ်ႈၽြႃး လၢတ်ႈ ဝႃႈ၊ 'ၵဝ် တၵ်း ႁဵတ်း ႁႂ်ႈ သူ ၶွႆ ၵူၼ်း မဵဝ်း ဢၼ် ဢမ်ႇ မီး မိူင်း ၼၼ်ႉ ဢေႃႈ။ ၵဝ် တၵ်း ႁဵတ်း ႁႂ်ႈ သူ ဢွၵ်ႇ တေႃးသႃႉ ၶႂ်ႈၸႃႉ ၵူၼ်း မဵဝ်း ဢၼ် ငိူဝ်ႈငႃႉ ၼၼ်ႉ ဢေႃႈ၊"' ဝႃႈ ၼင်ႇ ၼႆ ဢေႃႈ။- 20သြႃႇ ဢိသႃႇယႃႉ၊သမ်ႉ ယဵင်ႈၶႅၼ်း ႁတ်း လၢတ်ႈ သိုဝ်ႈ သိုဝ်ႈ လႄႈ ဝႃႈ၊ "ၸဝ်ႈၽြႃး လၢတ်ႈ ဝႃႈ၊ 'ၶဝ် ၸိူဝ်း ဢၼ် ဢမ်ႇ သွၵ်ႈႁႃ ၵဝ် ၼၼ်ႉ ထူပ်း ႁၼ် ၵဝ် ယဝ်ႉ။ ၵဝ် လႆႈ ၼႄပျႃး တူဝ် ၵဝ် ၵႃႈတီႈ ၶဝ် ၸိူဝ်း ဢၼ် ဢမ်ႇ ထၢမ်ႁႃ ၵဝ် ၼၼ်ႉ ယဝ်ႉ၊"' ဝႃႈ ၼင်ႇ ၼႆ ၼၼ်ႉ ဢေႃႈ။ 21ၵူၺ်းၵႃႈ၊ၸၢပ်ႈသႅင်ႇ လူၺ်ႈ လွင်ႈ ၵူၼ်း မဵဝ်း ဢိသရေး၊ၶဝ် ၼၼ်ႉ မၼ်း သမ်ႉ လၢတ်ႈ လႄႈ ဝႃႈ၊ "ၸဝ်ႈၽြႃး လၢတ်ႈ ဝႃႈ၊ 'ၵဝ် ယိုၼ်း မိုဝ်း ၵဝ် တင်းဝၼ်း ပႂ်ႉ ႁပ်ႉ ၶဝ် ၸိူဝ်း ဢၼ် ဢမ်ႇ ထွမ်ႇ ၵႂၢမ်း ၵဝ် သေ သၢၼ် ၶတ်း ၵဝ် ၸိူဝ်း ၼၼ်ႉ ဢေႃႈ၊"' ဝႃႈ ၼင်ႇ ၼႆ ဢေႃႈ။
Copyright
Learn More


text:
1ပုၼ်ႈ လွင်ႈ ၼင်ႇ ႁိုဝ် ၼႃႇမႃႉ ၸိုဝ်ႈသဵင် ၽြႃးပဵၼ်ၸဝ်ႈ၊ဢိၵ်ႇတင်း တြႃး ၸဝ်ႈ တၵ်း ၵၢင်းလွတ်ႈ တၢင်း ဢၼ် ပိူၼ်ႈ သႄႉသွမ်း ၼၼ်ႉ ၸိုင်၊ႁႂ်ႈ ၶဝ် ၸိူဝ်း ဢၼ် ၶၢမ်ႇ ပဵၼ် ၶႃႈ ယူႇ ၼၼ်ႉ မၢတ်ႈ ၸဝ်ႈ ၶဝ် ပဵၼ် ၵေႃႉ ဢၼ် ထိူၵ်ႈၶၢမ်ႇ တၢင်း ဢၼ် ရူဝ်ႇသေႇ ၵူဝ်ယမ် တႃႉ။- 2ၶႃႈ ၵေႃႉ ဢၼ် ၸဝ်ႈ မၼ်း ပဵၼ် ၵူၼ်း ယုမ်ႇမၢတ်ႈ ၼၼ်ႉ တၵ်း ဢမ်ႇ လႆႈ ႁဵတ်း တၢင်း ဢၼ် ဢမ်ႇ သၢင်း ၵိၼ် ၸဝ်ႈ မၼ်း ပိူဝ်ႈ ဝႃႈ ၶဝ် ပဵၼ် ပီႈၼွင်ႉ ၵၼ် ၼႂ်း ၸဝ်ႈၽြႃး ၼၼ်ႉ ဢေႃႈ။ ၶဝ် ယင်း လူဝ်ႇ ယဵင်ႈၶႅၼ်း ပွင် ႁဵတ်းၵၢၼ် ၶဝ် လီ လီ ၵွပ်ႈပိူဝ်ႈ ၶဝ် ၸိူဝ်း ဢၼ် လႆႈ ၶၢမ်ႇ ဢဝ် ဢၵျူဝ်း ၵၢၼ် ၶဝ် ၼၼ်ႉ ပဵၼ် ပီႈၼွင်ႉ ၼႂ်း တၢင်းယုမ်ႇမၢတ်ႈ ဢၼ် ၶဝ် ႁၵ်ႉပႅင်း ၼၼ်ႉ ဢေႃႈ။ ၶႅၼ်းတေႃႈ သင်ႇ သွၼ် သုင်းမႃႉ လႄႈ တိုၵ်းယူင်း လွင်ႈ တႃႇဝုၼ်ႇ ၼႃႈၵၢၼ် ၸိူဝ်း ၼႆႉ တႃႉ။- 3ပေႃး သေၵေႃႉသေၵူၼ်း သင်ႇ သွၼ် ပႅၵ်ႇပိူင်ႈ ၵၼ် တင်း ႁဝ်း လႄႈ ဢမ်ႇ မႅၼ်ႈ ၵၼ် တင်း တြႃး ဢၼ် မၢၼ်ႇ ဢၼ် မႅၼ်ႈ ၸဝ်ႈၽြႃး ႁဝ်း ၸဝ်ႈ ယေႇသု ၶရိၸ်ႈ၊ဢိၵ်ႇတင်း ဢမ်ႇ မႅၼ်ႈ ၵၼ် တင်း ၵႂၢမ်း သွၼ် ဢၼ် ထုၵ်ႇမႅၼ်ႈ တၢင်း ဢၼ် ၼပ်ႉယမ် ၽြႃး တြႃး ၼၼ်ႉ ၸိုင်၊- 4မၼ်း မဝ်း တူဝ်ၸဝ်ႈၵဝ်ႇ လူၺ်ႈ ႁူဝ်ၸႂ်ၽႅၼ်သုင် လႄႈ ဢမ်ႇ ႁု ၵႃႈသင် လႃးလႃး ယဝ်ႉ ဢေႃႈ။ မၼ်း ၸၢင်ႈ မီး ဢလူဝ်ႇ ၵၢင်ၸႂ် ဢၼ် တွပ်ႇထဵင် ပိူၼ်ႈ ႁႂ်ႈ ၵႂၢမ်း မၼ်း ပႄႉၼႅင်ႇ၊ဢၼ် ၸၢင်ႈ ႁဵတ်း ႁႂ်ႈ ပေႃႇ ပဵၼ် မႃး တၢင်း ဢၼ် ၶွႆ ၵၼ်၊ၽိတ်း ၵၼ်၊ယႃႉသရေႇ ၵၼ်၊ထၢင်ႇ ၽိတ်း ၼိူဝ် ၵၼ်၊- 5ဢိၵ်ႇတင်း တၢင်း ဢၼ် မေႃး ၵၼ် ထဵင် ၵၼ် ၼႂ်း ၶဝ် ၸိူဝ်း ဢၼ် မီး ႁူဝ်ၸႂ် ၵူဝ်ႈၵိူၵ်ႇ လႄႈ ဢမ်ႇ မီး သဵတ်ႈၸႃႇ တြႃး ဢေႃႈ။ ၶဝ် ထၢင်ႇ ဝႃႈ ပေႃး ၶဝ် ၼပ်ႉယမ် ၽြႃး တြႃး ၸိုင်၊ၶဝ် တၵ်း လႆႈ ဢၵျူဝ်း ဢၼ် မၢၵ်ႈမီး ဢေႃႈ။ 6ၸႂ်ႈ တႄႉ ဢေႃႈ။ ပေႃး မီး တၢင်း ဢၼ် ပျေႇၸႂ် ၼႂ်း လွင်ႈတၢင်း ဢၼ် တူဝ်ၸဝ်ႈၵဝ်ႇ မီး ၼၼ်ႉ ၸိုင်၊တၢင်း ဢၼ် ၼပ်ႉယမ် ၽြႃး တြႃး ၼၼ်ႉ၊ပဵၼ် ဢၵျူဝ်း မၢၵ်ႈမီး ဢၼ် ယႂ်ႇ ၼႃႇ ဢေႃႈ။- 7လွင်ႈ မၼ်း ၸမ်ႉ၊ႁဝ်း ဢမ်ႇ ပႃး ၵႃႈသင် မႃး ၼႂ်း လေႃးၵႃႉ ၼႆႉ လႄႈ ႁဝ်း ဢမ်ႇ ၸၢင်ႈ ဢဝ် ၵႃႈသင် ဢွၵ်ႇ သေ လေႃးၵႃႉ ၼႆႉ ၵႂႃႇ ဢေႃႈ။- 8ပေႃး ပဵၼ် ၸိူဝ်ႉ ၼင်ႇ ၼႆ ၸိုင်၊ပေႃး ႁဝ်း မီး ၶဝ်ႈ ၼမ်ႉ တၢင်းၵိၼ် တင်း ၶူဝ်းၼုင်ႈၶူဝ်းမႆ ၸိုင်၊ပေႃးၵုမ်ႇ ပုၼ်ႈ ႁဝ်း ယဝ်ႉ ဢေႃႈ။- 9ၵူၺ်းၵႃႈ၊ၶဝ် ၸိူဝ်း ဢၼ် ၶႂ်ႈ မၢၵ်ႈ ၶႂ်ႈ မီး ၼၼ်ႉ ၸမ်ႉ၊ၸၢင်ႈ ၺႃး တၢင်း ဢၼ် ဢပျတ်ႈ ၸူဝ်း ဢဝ်၊ၸၢင်ႈ လႆႈ ၶမ် တူင်ႇႁႅဝ်ႉ တူင်ႇၶိုမ်း ၸႂ် ၵိလေႇသႃႇ ဢၼ် ႁၢႆႉမိူၵ်ႈ၊ဢၼ် တိုတ်ႉၸၼ် ၵူၼ်း တင်းလၢႆ တူၵ်း ၸူမ် ၼႂ်း တၢင်း ဢၼ် လုလႅဝ် ၵႂႃႇ မူတ်း မူတ်း ၼၼ်ႉ ဢေႃႈ။- 10လွင်ႈ မၼ်း ၸမ်ႉ၊ႁူဝ်ၸႂ် ဢၼ် ၸပ်းၸွႆး ငိုၼ်း ၼၼ်ႉ၊ပဵၼ် ငဝ်ႈႁၢၵ်ႈ လွင်ႈတၢင်း ဢၼ် ႁၢႆႉမိူၵ်ႈ ၵူႈ သမ်ႇ ၵူႈ ပိူင် ဢေႃႈ။ ၵူၼ်း ၵမ်ႈၽွင်ႈ ၸႂ်ၸပ်း ၸႂ်ၸွႆး ၼင်ႇ ၼၼ် လႄႈ ဝႄႈ ဢွၵ်ႇ သေ တြႃး တၢင်းယုမ်ႇမၢတ်ႈ ၵႂႃႇ သေယဝ်ႉ၊ႁူဝ်ၸႂ် ၶဝ် တႅၵ်ႇ လႅဝ် ၵႂႃႇ ၵွပ်ႈပိူဝ်ႈ တၢင်းမႆႈ တၢင်း ၶီ ၼမ်ၼႃႇ ၼၼ်ႉ ဢေႃႈ။ 11ၵူၺ်းၵႃႈ၊မႂ်း ဢၼ် ပဵၼ် ၵူၼ်း ၽြႃးပဵၼ်ၸဝ်ႈ ၼႆႉ႟။ ဝႄႈ ပႅတ်ႈ ဢပျတ်ႈ ၸိူဝ်း ၼႆႉ တႃႉ။ လိုပ်ႈ ၸွမ်း ႁႂ်ႈ ၶိုတ်း တၢင်း ဢၼ် ၵမ်ၵျၢင်ႉ ဢၼ် သိုဝ်ႈတေႃႇ၊တၢင်း ဢၼ် ၼပ်ႉယမ် ၽြႃး တြႃး၊တၢင်း ဢၼ် ယုမ်ႇမၢတ်ႈ၊တၢင်း ဢၼ် ႁၵ်ႉပႅင်း၊တၢင်း ဢၼ် ယိူၼ်ႉၶၢမ်ႇ၊ဢိၵ်ႇတင်း တၢင်း ဢၼ် ၸႂ် ၼိမ် ဢူၼ်ႈဢွၼ်ႇ ၼၼ်ႉ တႃႉ။- 12ၶတ်းၸႂ် ၸိုၼ်ႈ ဢဝ် ႁႅင်း လႅၼ်ႈ ၸွမ်း တၢင်းယုမ်ႇမၢတ်ႈ မႂ်း၊ႁႂ်ႈလႆႈ ထိုင် သဝ်လၵ်း လႄႈ ႁပ်ႉ ဢဝ် ဢသၢၵ်ႈ ထႃႇဝရႃႉ၊ပုၼ်ႈ တူဝ်ၸဝ်ႈၵဝ်ႇ တႃႉ။ ၼင်ႇ ႁိုဝ် တေ လႆႈ ဢသၢၵ်ႈ ၼၼ်ႉ ၸိုင်၊ၸဝ်ႈၽြႃး ႁွင်ႉ ဢဝ် မႂ်း၊ၼႂ်း မိူဝ်ႈ မႂ်း ႁပ်ႉတုင်း ဢဝ် မၼ်းၸဝ်ႈ ၽၢႆႇၼႃႈ ၵူၼ်း ၼမ်ၼႃႇ ဢၼ် ပဵၼ် သၢၵ်ႈသေႇ ၼၼ်ႉ ဢေႃႈ။- 13ၵႃႈတီႈ ၽၢႆႇၼႃႈ ၽြႃးပဵၼ်ၸဝ်ႈ ဢၼ် ပၼ် ဢသၢၵ်ႈ ၵႃႈၼိူဝ် ၵူႈၸိူဝ်ႉၵူႈပိူင်၊ဢိၵ်ႇတင်း ၽၢႆႇၼႃႈ ၸဝ်ႈ ယေႇသု ၶရိၸ်ႈ၊ဢၼ် ၶၢမ်ႇသၢၵ်ႈသေႇ မၼ်ႈ မၼ်ႈၶိူင်ႇ ၶိူင်ႇ ၽၢႆႇၼႃႈ ၶုၼ် ပွၼ်ႇတိပိလတ်ႉ၊ၼၼ်ႉ ၵဝ် သင်ႇ လၢတ်ႈ တီႈ မႂ်း လႄႈ ဝႃႈ ၸမ်ႉ၊- 14ထွမ်ႇဢဝ် ပိင်းၺၢပ်ႈတြႃး ၸဝ်ႈ လႄႈ မီး သဵတ်ႈၸႃႇ ပႂ်ႉၵမ် ပႂ်ႉ ၸွမ်း ႁႂ်ႈလႆႈ ၵၢင်းလွတ်ႈ တင်း တၢင်း ဢၼ် ၽိတ်းပိူင်ႈ တေႃႇထိုင်ႁွတ်ႈ ဝၼ်း ဢၼ် ၸဝ်ႈၽြႃး ႁဝ်း ၸဝ်ႈ ယေႇသု ၶရိၸ်ႈ၊ၵျွ မႃး ၼၼ်ႉ တႃႉ။- 15တၢင်း ဢၼ် မၼ်းၸဝ်ႈ ၵျွ မႃး ၼၼ်ႉ၊ၽြႃးပဵၼ်ၸဝ်ႈ တၵ်း ႁႂ်ႈ ထၢင်ႇသႃး မႃး ၼႂ်း ဢၶိင်ႇ ဢၼ် သၢင်ႇထုၵ်ႇ ၼၼ်ႉ ဢေႃႈ။ ၽြႃးပဵၼ်ၸဝ်ႈ ၼၼ်ႉ မီး မၢင်ႇၵလႃႇ လႄႈ ပဵၼ် သူႇလဵဝ် ပႃးလဵဝ် ၵူၺ်း လႄႈ ပဵၼ် ၸဝ်ႈ ဢၼ် ဢုပ်ႉပိူင်ႇ ၸၵျႃႇဝလႃႇ တင်းသဵင်ႈတင်းလူင်၊ပဵၼ် ၶုၼ်ႁေႃၶမ်း ၵႃႈၼိူဝ် ၶုၼ်ႁေႃၶမ်း တင်းသဵင်ႈတင်းမူတ်း၊ဢိၵ်ႇတင်း ၸဝ်ႈ ၼိူဝ် ၸဝ်ႈ တင်းသဵင်ႈတင်းမူတ်း ဢေႃႈ။- 16မၼ်းၸဝ်ႈ သူႇလဵဝ် ၵူၺ်း၊ပဵၼ် ၸဝ်ႈ ဢၼ် ၵၢင်းလွတ်ႈ မရၼႃႉ တၢင်းတၢႆ လႄႈ မၼ်းၸဝ်ႈ ယူႇ ၵႃႈၼႂ်း ဢၼ်လႅင်း ဢမ်ႇ မီး ၽူႈလႂ် ၶဝ်ႈ ၸမ် လႆႈ၊ဢမ်ႇ မီး ၽူႈလႂ် တွၼ်ႉ ႁၼ်၊ဢၼ် ၽူႈလႂ် ဢမ်ႇ ႁၼ် လႆႈ ၼၼ်ႉ ဢေႃႈ။ ႁႂ်ႈ မၼ်းၸဝ်ႈ ၼၼ်ႉ၊လႆႈ ႁပ်ႉ ဢဝ် တၢင်း ဢၼ် ရူဝ်ႇသေႇ ၵူဝ်ယမ်၊ဢိၵ်ႇတင်း မုၼ်သရေႇ လႄႈ ၽုင်း တၼ်းၶူဝ်း ဢၼ် ဢုပ်ႉပိူင်ႇ ထႃႇဝရႃႉ ၼၼ်ႉ သေၵမ်း လူၺ်ႈ။ ဢႃမိၼ်ႈ။ 17တီႈ ၶဝ် ၸိူဝ်း ဢၼ် မၢၵ်ႈမီး ၸေးၸိမ်ႇ လေႃးၵႃႉ ၼၼ်ႉ ၸိုင်၊ပိင်းၺၢပ်ႈ ၶဝ် ယႃႇ ႁႂ်ႈ ၶဝ် မီး ၸႂ်ၽႅၼ်သုင် လႄႈ ယႃႇ ႁႂ်ႈ ၶဝ် ဢိင်ပိုင်ႈ ၸေးၸိမ်ႇ ဢၼ် ဢမ်ႇ မၼ်ႈၶိူင်ႇ၊ႁႂ်ႈ ၶဝ် ဢိင်ပိုင်ႈ ၽြႃးပဵၼ်ၸဝ်ႈ၊ၸဝ်ႈ ဢၼ် ပၼ် ၵူႈၸိူဝ်ႉၵူႈပိူင် လိူင်ႇ လိူင်ႇ ၼမ် ၼမ်၊ပုၼ်ႈတႃႇ ႁဝ်း တၵ်း ၸၢမ်ႇၸႃး ၼၼ်ႉ တႃႉ။- 18ႁႂ်ႈ ၶဝ် ႁဵတ်း တၢင်းလီ၊ႁႂ်ႈ ၶဝ် မၢၵ်ႈမီး ၼႂ်း တၢင်း ဢၼ် ၵမ်ၵျၢင်ႉ ဢၼ် လီ ဢၼ် ငၢမ်း၊ႁႂ်ႈ ၶဝ် မီး ၸႂ် ၸေႇတၼႃႇ ဢၼ် ၸၢင်ႈ ၽေးၸွၼ်း ယိုၼ်ႈ မႅင်ႇ တီႈ ပိူၼ်ႈ ၼမ် ၼမ် တႃႉ။- 19ပေႃး ၶဝ် ႁဵတ်း ၸိူဝ်ႉ ၼင်ႇ ၼၼ် ၸိုင်၊ၶဝ် သိမ်းပႅင်း ပုၼ်ႈ တူဝ်ၸဝ်ႈၵဝ်ႇ၊တၵ်း ပဵၼ် ငဝ်ႈႁၢၵ်ႈ ပုၼ်ႈ ၸူဝ်ႈ တႃႇ ဢသၢၵ်ႈ ၶဝ် ၼႂ်း ဝၼ်း မိူဝ်းၼႃႈ သေလႄႈ ၶဝ် တၵ်း လႆႈ ၸၢမ်ႇၸႃး ဢသၢၵ်ႈ ဢၼ် ၸႅတ်ႈ ဢၼ် မၢၼ်ႇ ၼၼ်ႉ ဢေႃႈ။ 20တိမေႃးသေႇ၊႟။ ပႂ်ႉထိင်း လွင်ႈတၢင်း ဢၼ် ၵဝ် လႆႈ ဢၢပ်ႈ ဝႆႉ တီႈ မႂ်း ၼၼ်ႉ တႃႉ။ ဝႄႈ ပႅတ်ႈ ၵႂၢမ်း ဢၼ် ဢမ်ႇ ၼပ်ႉယမ် ၽြႃး တြႃး၊တင်း ၵႂၢမ်း ဢၼ် ဢမ်ႇ ပွင်ႇလွင်ႈ ၵႃႈသင်၊ဢိၵ်ႇတင်း ၵႂၢမ်း ဢၼ် တွပ်ႇထဵင် ၵၼ် ဢၼ် ၵူၼ်း ႁွင်ႉ ၽိတ်း ဝႃႈ၊ဢတၢတ်ႈ ပိင်ႇၺႃႇ ၼၼ်ႉ တႃႉ။- 21လွင်ႈ မၼ်း ၸမ်ႉ၊ၵူၼ်း ၵမ်ႈၽွင်ႈ လႆႈ ဢတၢတ်ႈ ပိင်ႇၺႃႇ ၸိူဝ်ႉ ၼင်ႇ ၼၼ် ၼၼ်ႉ လႄႈ ဝႄႈ ဢွၵ်ႇ ပႅတ်ႈ သေ သဵၼ်ႈတၢင်း တြႃး တၢင်း ဢၼ် ယုမ်ႇမၢတ်ႈ ၵႂႃႇ ယဝ်ႉ ဢေႃႈ။ ႁႂ်ႈ ၵျေးၸူး ၸဝ်ႈ မီး ယူႇ လူၺ်ႈ ၵၼ် တင်း သူ တင်းသဵင်ႈ သေၵမ်း လူၺ်ႈ။
Copyright
Learn More


text:
1မိူဝ်ႈ ဢၼ် ႁဝ်း လွတ်ႈၽေး ယဝ်ႉ ၼၼ်ႉ ၸိုင်၊ႁဝ်း လႆႈ ႁု လွင်ႈ ဢၼ် ၵုၼ် ၼၼ်ႉ၊ပဵၼ် ၵုၼ် ဢၼ် မီး ၸိုဝ်ႈ ႁွင်ႉဝႃႈ၊ၵုၼ် မေႃႇတႃႇ၊ၼၼ်ႉ ဢေႃႈ။- 2ၵူၼ်း ဢၼ် ယူႇ ၵႃႈၼႂ်း ၵုၼ် ၸိူဝ်း ၼၼ်ႉ၊ဢဵတ်းလူ ႁဝ်း ပိူဝ်ႈ ဢၼ် ၽူၼ်တူၵ်း လႄႈ ၵတ်း ၼႃႇ လူင်လၢင် ၼၼ်ႉ၊ၶဝ် သုမ်ၽႆး ပၼ် သေယဝ်ႉ၊ႁပ်ႉတွၼ်ႈ ႁဝ်း တင်းသဵင်ႈတင်းမူတ်း ဢေႃႈ။- 3မိူဝ်ႈ ဢၼ် သြႃႇ ပေႃးလု၊ႁွပ်ႇ ၽိုၼ်း သႂ်ႇ ၽႆး ယူႇ ၼၼ်ႉ၊ငူးႁၢႆႉ တူဝ် ၼိုင်ႈ လႆႈ ဢၢႆ ၽႆး လႄႈ ဢွၵ်ႇ မႃး ၵၢပ်ႈ ႁွႆႈ ၸပ်း မိုဝ်း မၼ်း ယူႇ ဢေႃႈ။- 4ၵူၼ်း ၵုၼ် ၸိူဝ်း ၼၼ်ႉ ႁၼ် သေယဝ်ႉ၊ၼင်ႇ ၵၼ် ၵၼ် လၢတ်ႈ တီႈ ၵၼ် လႄႈ ဝႃႈ၊ "ၵူၼ်း ၵေႃႉ ၼႆႉ ႁဵတ်း ႁိုဝ် ၵေႃႈ၊ပဵၼ် ၵူၼ်း ဢၼ် လႆႈ ဢဝ် ဢသၢၵ်ႈ ပိူၼ်ႈ တၢႆ ဢမၢၼ်ႇၶၼ်ပဵၼ် ယဝ်ႉ။ ပိၵ်ႉသမ်ႉ၊လွတ်ႈၽေး ပၢင်ႇလၢႆႇ သေၵေႃႈ၊တြႃး တၢင်း ဢၼ် သိုဝ်ႈတေႃႇ ယင်း ဢမ်ႇ ပၼ် ဢၶႂၢင်ႉ ႁႂ်ႈ ဢသၢၵ်ႈ မၼ်း လႆႈ လိပ်း ယူႇ၊" ဝႃႈ ၼင်ႇ ၼႆ ဢေႃႈ။- 5ၵူၺ်းၵႃႈ၊သြႃႇ ပေႃးလု၊သၼ်ႇ ၽႅတ်း ပႅတ်ႈ ငူး ၼၼ်ႉ၊တူၵ်း ၵႃႈၼႂ်း ၽႆး လႄႈ ဢမ်ႇ ပဵၼ် ၽေး ၵႃႈသင် သေ ဢိတ်း။- 6ၶဝ် ပႂ်ႉ တူၺ်း မိုဝ်း မၼ်း တၵ်း ၵႂ်ႈ မႃး၊ဢမ်ႇၼၼ် ၵေႃႈ မၼ်း တၵ်း တၢႆ လႄႈ လူမ်ႉ ၵႂႃႇ ၵမ်းလဵဝ် ၼၼ်ႉ ဢေႃႈ။ ၵူၺ်းၵႃႈ၊ၶဝ် ပႂ်ႉ တူၺ်း ႁိုင် ၼႃႇ သေၵေႃႈ မိူဝ်ႈ ဢၼ် ဢမ်ႇ ႁၼ် မၼ်း ပႅၵ်ႇပိူင်ႈ မႃး သေ ၸိူဝ်ႉ သေ ပိူင် ၼၼ်ႉ ၸိုင်၊ၸႂ် ၶဝ် လႅၵ်ႈလၢႆႈ သေလႄႈ လၢတ်ႈ ဝႃႈ၊ "ၵေႃႉ ၼႆႉ ပဵၼ် ၽြႃး ဢေႃႈ၊" ဝႃႈ ၼင်ႇ ၼႆ ဢေႃႈ။- 7ၵႃႈတီႈ ႁိမ်း ၼၼ်ႉ မီး လိၼ် လွၵ်း ၼိုင်ႈ ဢၼ် ၸဝ်ႈ မၼ်း မီး ၸိုဝ်ႈ ဝႃႈ၊ပုပိလိ၊ၵေႃႉ ပဵၼ် ပူႇ ၵႄႇ ၵုၼ် ၼၼ်ႉ ဢေႃႈ။ မၼ်း ႁပ်ႉတွၼ်ႈ ဢဝ် ႁဝ်း လႄႈ ႁဵတ်းဝၢတ်ႈ ၶႅၵ်ႇ တီႈ ႁဝ်း လီ လီ ငၢမ်း ငၢမ်း သၢမ် ဝၼ်း ဢေႃႈ။- 8ပေႃႈ ပူႇ ၵႄႇ ပုပိလိ၊ၼၼ်ႉ ၼၢဝ် ယူႇ၊ဢိၵ်ႇတင်း တွင်ႉ ၵႂႃႇ ပႃး လိူတ်ႈ လႄႈ ၼွၼ်း ယူႇ ဢေႃႈ။ သြႃႇ ပေႃးလု၊ၵႂႃႇလႄႇ မၼ်း လႄႈ သူးတွင်း သေယဝ်ႉ၊ဢဝ် မိုဝ်း တၢင်ႇ ၵႃႈၼိူဝ် မၼ်း ႁဵတ်း ႁႂ်ႈ တၢင်းၶႆႈတၢင်းပဵၼ် မၼ်း ၸိုၼ်ႈ ႁၢႆ မႃး ဢေႃႈ။- 9ပိူဝ်ႈ ဢၼ် ပဵၼ် ၸိူဝ်ႉ ၼင်ႇ ၼၼ် လႄႈ တၢင်ႇၵေႃႉ တၢင်ႇ ၵူၼ်း ဢၼ် မီး တၢင်းၶႆႈတၢင်းပဵၼ် တင်းလၢႆ ၼႂ်း ၵုၼ် ၼၼ်ႉ၊ဢွၼ်ၵၼ် မႃး ၸူး မၼ်း လႄႈ လႆႈ ၸိုၼ်ႈ ႁၢႆ ၵႂႃႇ ဢေႃႈ။- 10ၶဝ် ပၼ် ၶွင်ၽၢၵ်ႇ လၢၵ်ႈသွင်ႇ ၼမ်ၼႃႇ လႄႈ မိူဝ်ႈ ဢၼ် ႁဝ်း ၶီႇ ႁိူဝ်းသၢင်းၽေႃး ဢွၵ်ႇ ၵႂႃႇ ၼၼ်ႉ ၸိုင်၊ၶဝ် ဢဝ် ၶိူင်ႈပိူင် ဢၼ် ႁဝ်း လူဝ်ႇ ၵူႈၸိူဝ်ႉၵူႈပိူင် သႂ်ႇ ပၼ် ပုၼ်ႈ ႁဝ်း ၵႃႈၼႂ်း ႁိူဝ်းသၢင်းၽေႃး ဢေႃႈ။ 11ဝၢႆးသေ ႁဝ်း ယူႇ ၵႃႈတီႈ ၵုၼ် ၼၼ်ႉ သၢမ် လိူၼ်၊ႁဝ်း သမ်ႉ လႆႈ ၶီႇ ႁိူဝ်းသၢင်းၽေႃး ဢၼ် လုၵ်ႉ သေ ၵႃႈတီႈ ဝဵင်း ဢႃႇလေႇၸၼ်ႇတရီးယႃး၊မႃး ၼၼ်ႉ သေယဝ်ႉ၊သမ်ႉ ၵိုတ်း သွၼ်ႈ ယူႇ ၵႃႈတီႈ ၵုၼ် ၼၼ်ႉ ၼႂ်း ၶၢဝ်း ၶိင်ႇၵတ်း ၼၼ်ႉ ဢေႃႈ။ ႁိူဝ်း ၼၼ်ႉ၊မီး ႁုၼ်ႇႁၢင်ႈသၢင်းထု ၽြႃး ၽႃၽႄ ဢၼ် ၸပ်း ဝႆႉ ၵႃႈတီႈ ႁူဝ်ႁိူဝ်း မၼ်း ဢေႃႈ။- 12ႁဝ်း ႁွတ်ႈထိုင် တီႈ ဝဵင်း သုရၵုတ်ႉ၊လႄႈ ယူႇသဝ်း တီႈ ၼၼ်ႈ သၢမ် ဝၼ်း ဢေႃႈ။- 13လုၵ်ႉ သေ ၵႃႈတီႈ ၼၼ်ႈ သိုပ်ႇ ၶီႇ ႁိူဝ်းသၢင်းၽေႃး ၵႂႃႇ ထိုင် ဝဵင်း ရေႇၵျုၼ်ႇ၊လႄႈ ထိုင် ဝၼ်း မိူဝ်ႈၽုၵ်ႈ လူမ်း ၽၢႆႇ တၢင်းၸၢၼ်း ထူဝ်း ပတ်ႉ မႃး လႄႈ ၼႂ်း သွင် ဝၼ်း ၵူၺ်း ႁဝ်း လႆႈ ႁွတ်ႈထိုင် တီႈ ဝဵင်း ပေႃႇတယေႃႇလိ၊ဢေႃႈ။- 14ၵႃႈတီႈ ဝဵင်း ၼၼ်ႉ၊ႁဝ်း ထူပ်း ႁၼ် တပႄးၸဝ်ႈ လႂ် လႄႈ ၶဝ် တွင်းပၢၼ်ႇ ႁႂ်ႈ ႁဝ်း ယူႇ ၵႃႈတီႈ ၼၼ်ႈ ၸဵတ်း ဝၼ်း လႄႈ ယူႇ ၸွမ်း ၶဝ် ယဝ်ႉ ၸင်ႇ ပႆ တၢင်း ၵႂႃႇၸူး ဝဵင်း ရူဝ်းမႃႉ၊ဢေႃႈ။- 15ၵူၼ်း ဝဵင်း ရူဝ်းမႃႉ၊ၸိူဝ်း ဢၼ် ယုမ်ႇမၢတ်ႈ ၼၼ်ႉ၊မိူဝ်ႈ ဢၼ် ႁု ငိၼ်း လွင်ႈ ဢၼ် ႁဝ်း မႃး ၼၼ်ႉ ၸိုင်၊ၶဝ် ဢွၼ်ၵၼ် ဢွၵ်ႇ မႃး ႁပ်ႉ ႁူဝ် တၢင်း ႁဝ်း၊ၵမ်ႈၽွင်ႈ ထိုင် ၸဵမ် ဝဵင်း ၵၢတ်ႇဢပ်ႉပိ၊ၵမ်ႈၽွင်ႈ တေႃႇထိုင်ႁွတ်ႈ ၸရွပ်ႈ သၢမ် လင်၊ဢေႃႈ။ မိူဝ်ႈ ဢၼ် သြႃႇ ပေႃးလု၊ႁၼ် ၶဝ် ၼၼ်ႉ ၸိုင်၊ယွင်ႈယေႃး ၵျေးၸူး ၽြႃးပဵၼ်ၸဝ်ႈ လႄႈ မီး ႁႅင်းၸႂ် ဢၼ် ယႂ်ႇမႃး ၼႃႇ လူင်လၢင် ဢေႃႈ။ 16မိူဝ်ႈ ဢၼ် ႁဝ်း ႁွတ်ႈထိုင် ၵႃႈတီႈ ဝဵင်း ရူဝ်းမႃႉ၊ၼၼ်ႉ ၸိုင်၊သြႃႇ ပေႃးလု၊ၸမ်ႉ၊လႆႈ ဢၶႂၢင်ႉ ဢၼ် ယူႇ ႁင်း ၵူၺ်း မၼ်း လႄႈ ၵူၼ်းသိုၵ်း ၵေႃႉ ၼိုင်ႈ ၵူၺ်း ပႂ်ႉ မၼ်း ဝႆႉ ဢေႃႈ။ 17ဝၢႆးသေ ၼၼ်ႉ၊သၢမ် ဝၼ်း ၸင်ႇ သြႃႇ ပေႃးလု၊ႁွင်ႉ ဢဝ် ၵူၼ်းၵႄႇ ၵူၼ်း ႁူဝ် ၵူၼ်း မဵဝ်း ၵျူး၊ၶဝ် တင်းလၢႆ၊မႃး ၸုတုမ် ၵၼ် သေယဝ်ႉ၊လၢတ်ႈ တီႈ ၶဝ် လႄႈ ဝႃႈ၊ "ပီႈၼွင်ႉ ၶဝ်႟၊ပိၵ်ႉသမ်ႉ ၵဝ် ဢမ်ႇ ၽိတ်း ဢမ်ႇ ပိူင်ႈ ၵူၼ်း မဵဝ်း ႁဝ်း၊ဢိၵ်ႇတင်း ထုင်း ၽိင်ႈ ပူႇမွၼ်ႇ ႁဝ်း ၵမ်ၵျၢင်ႉ ၸိူဝ်း ၼၼ်ႉ သေၵေႃႈ ၵူၼ်း ဝဵင်း ယေႇရုသလႅမ်ႇ၊ၶဝ်၊ဢဝ် ၵဝ်ၶႃႈ တူၵ်းၵႅၼ်း လႄႈ ဢၢပ်ႈပၼ် ၵႃႈၼႂ်း မိုဝ်း ၵူၼ်း ရူဝ်းမႃႉ၊တင်းလၢႆ ယဝ်ႉ။- 18ၶဝ် ၸႅတ်ႈထၢမ် ၸႅတ်ႈ တူၺ်း ၵဝ်ၶႃႈ သေယဝ်ႉ၊ပိူဝ်ႈ ဢၼ် ဢမ်ႇ ထူပ်း ဢပျတ်ႈ ဢၼ် ထိူၵ်ႈ တေ လႆႈ ၶၢမ်ႇတၢႆ သေ ၸိူဝ်ႉ သေ ပိူင် လႄႈ ၵူၼ်း မဵဝ်း ရူဝ်းမႃႉ၊ၶဝ် ၶႂ်ႈ ပွႆႇလွတ်ႈ ယူႇ ဢေႃႈ။- 19ၵူၺ်းၵႃႈ၊ၵူၼ်း မဵဝ်း ၵျူး၊တင်းလၢႆ ႁႄႉၶႅၼ် လွင်ႈ ဢၼ် တၵ်း ပွႆႇ ၵဝ်ၶႃႈ လွတ်ႈ ၼၼ်ႉ လႄႈ ၵဝ်ၶႃႈ ၸင်ႇ လႆႈ ယွၼ်း ႁႂ်ႈလႆႈ ၶၢမ်ႇ ၸႅတ်ႈ သေး ၵႃႈတီႈ ၸဝ်ႈ မုၼ် ယႂ်ႇ ၶုၼ်ႁေႃၶမ်း ၵေႇသႃႇ၊ဢေႃႈ။ ၼႂ်းဝႃႈၼၼ် သေၵေႃႈ၊ၵဝ်ၶႃႈ ဢမ်ႇ မီး ၸႂ် ဢၼ် တၢင်ႇ ဢပျတ်ႈ ၵႃႈၼိူဝ် ၵူၼ်း မဵဝ်း တူဝ်ၸဝ်ႈၵဝ်ႇ။- 20ၵွပ်ႈၼႆ လႄႈ ၵဝ်ၶႃႈ ယွၼ်း ႁႂ်ႈလႆႈ ထူပ်း ႁၼ် သူ လႄႈ လၢတ်ႈ တေႃႇ သူ ဢေႃႈ။ ၵွပ်ႈပိူဝ်ႈ လွင်ႈတၢင်း ၼႆႉ လႄႈ ၵဝ်ၶႃႈ လႆႈ ၶၢမ်ႇ တၢင်း ဢၼ် ၸိူၵ်ႈလဵၵ်း မတ်ႉ ဝႆႉ ၸိူဝ်ႉ ၼင်ႇ ၼႆ ပဵၼ် ပုၼ်ႈ ၸဝ်ႈ ဢၼ် ၵူၼ်း မဵဝ်း ဢိသရေး၊မုင်ႈထႃႈ မွင်းထႃႈ ၼၼ်ႉ ဢေႃႈ၊" ဝႃႈ ၼင်ႇ ၼႆ ဢေႃႈ။ 21ၶဝ် ၵေႃႈ လၢတ်ႈ လႄႈ ဝႃႈ၊ "ႁဝ်းၶႃႈ ဢမ်ႇ လႆႈ လိၵ်ႈ ၵႃႈတီႈ မိူင်း ယုတႃႉ၊ဢၼ် တႅမ်ႈ လွင်ႈ သူ ၸဝ်ႈ၊ၼႂ်း ပီႈၼွင်ႉ ဢၼ် လုၵ်ႉ သေ ၵႃႈတီႈ မိူင်း ၼၼ်ႉ၊မႃး ၸိူဝ်း ၼၼ်ႉ ၵေႃႈ ၽူႈလႂ် သေၵေႃႉသေၵူၼ်း ဢမ်ႇ လၢတ်ႈ ဢမ်ႇ ဝႃႈ၊လွင်ႈ ဢၼ် တၢင်ႇ ဢပျတ်ႈ တီႈ ၸဝ်ႈ။- 22ၼႂ်းဝႃႈၼၼ် သေၵေႃႈ ႁဝ်းၶႃႈ ၶႂ်ႈ ထွမ်ႇ ၶႂ်ႈ ငိၼ်း ဢလူဝ်ႇ ၵၢင်ၸႂ် ၸဝ်ႈ၊ပိူဝ်ႈ ဢၼ် ႁဝ်းၶႃႈ ႁု လွင်ႈ ဢၼ်၊မုၵ်ႉၸုမ်း သူ ၸဝ်ႈ ၼႆႉ၊ပဵၼ် မုၵ်ႉၸုမ်း ဢၼ် ပိူၼ်ႈ သႄႉသွမ်း တၢင်ႇ ဢပျတ်ႈ ၼၼ်ႉ ယူႇ ၶႃႈ ဢေႃႈ၊" ဝႃႈ ၼင်ႇ ၼႆ ဢေႃႈ။ 23ၼင်ႇ ၼၼ်ႉ လႄႈ ၶဝ် ၶဵၼ်း မိုဝ်ႉ ၶဵၼ်း ဝၼ်း ဝႆႉ သေယဝ်ႉ၊ၼႂ်း ဝၼ်း ၶဵၼ်း ၼၼ်ႉ ၶဝ် ၼမ်ၼႃႇ ဢွၼ်ၵၼ် မႃး ၵႃႈတီႈ ဢၼ် သြႃႇ ပေႃးလု၊ယူႇသဝ်း ၼၼ်ႉ ဢေႃႈ။ မၼ်း ၵေႃႈ တႄႇၸႃႉ ႁူဝ် ၼႂ် တေႃႇထိုင် ၶိင်ႇ ၵၢင်ၶမ်ႈ ၽုၺ်ႇဢွၵ်ႇ ႁေႃးလၢတ်ႈ လွင်ႈ မိူင်းၽြႃးပဵၼ်ၸဝ်ႈ လႄႈ ၼင်ႇ ႁိုဝ် ၶဝ် တၵ်း ယုမ်ႇမၢတ်ႈ ၸဝ်ႈ ယေႇသု၊ၸိုင်၊ဢဝ် တင်း ၵျၢမ်း တြႃး မူဝ်းသေႇ၊ဢိၵ်ႇတင်း ၵျၢမ်း တြႃး ပရေႃးၽႅတ်ႈ တင်းလၢႆ ႁေႃးလၢတ်ႈ ဢေႃႈ။- 24ၵမ်ႈၽွင်ႈ ငိၼ်း လႄႈ ယုမ်ႇမၢတ်ႈ ဢေႃႈ။ ၵမ်ႈၽွင်ႈ ၵေႃႈ ဢမ်ႇ ယုမ်ႇမၢတ်ႈ။- 25ပိူဝ်ႈ ၼႆ လႄႈ ၶဝ် ၼင်ႇ ၵၼ် ၵၼ် သၽေႃး ပိူင်ႈ ၵၼ်၊တွပ်ႇထဵင် ၵၼ် လႄႈ ဢွၵ်ႇ ၵႂႃႇ၊ဝၢႆးသေ သြႃႇ ပေႃးလု၊လၢတ်ႈ ၵႂၢမ်း ၶေႃႈ ၼိုင်ႈ ဢၼ် ဝႃႈ၊ "ဝိၺိၺ်ႇ ဢၼ် မူတ်းၸၢင်ႇ ၸဝ်ႈ ဢဝ် တင်း ပရေႃးၽႅတ်ႈ ဢိသႃႇယႃႉ၊လၢတ်ႈ တီႈ ပူႇမွၼ်ႇ သူ ၼၼ်ႉ ဝႆႉ သေႇၶျႃႇ လီ ငၢမ်း လႄႈ ဝႃႈ၊- 26"'ၵႂႃႇ မွၵ်ႇလၢတ်ႈ တီႈ ၵူၼ်း မဵဝ်း ၼႆႉ လႄႈ ဝႃႈ၊ သူ တၵ်း ငိၼ်း ယူႇ၊ငိၼ်း ယူႇ သေၵေႃႈ၊တၵ်း ဢမ်ႇ ႁု ထွမ်ႇ ပွင်ႇလႅင်း။ သူ တၵ်း တူၺ်း ယူႇ၊တူၺ်း ယူႇ သေၵေႃႈ တၵ်း ဢမ်ႇ ႁၼ်။ 27ပိူဝ်ႈ ဢၼ် ၵူၼ်း မဵဝ်း ၼႆႉ ႁူဝ်ၸႂ် ၶဝ် ၼူၵ်ႇတၼ် ၼႃႇ လႄႈ ၶဝ် ဢိုတ်း ႁူ ၶဝ် ယူႇ၊လပ်းတႃ ၶဝ် ဝႆႉ ယူႇ ဢေႃႈ။ ပေႃး ဢမ်ႇၼၼ် တႃ ၶဝ် တၵ်း ႁၼ်၊ႁူ ၶဝ် တၵ်း လႆႈ ငိၼ်း၊ႁူဝ်ၸႂ် ၶဝ် ၸၢင်ႈ ပွင်ႇ ၸၢင်ႈ လႅင်း သေလႄႈ၊ ၶဝ် တၵ်း ဝၢႆႇ ႁူဝ် ၶဝ် ၸူး တီႈ ၵဝ် လႄႈ၊ၵဝ် တၵ်း ႁႂ်ႈ တၢင်းၶႆႈတၢင်းပဵၼ် ၶဝ်၊ ၸိုၼ်ႈ ႁၢႆ ဢေႃႈ၊' ၽြႃးပဵၼ်ၸဝ်ႈ လၢတ်ႈ ဝႃႈ ၸိူဝ်ႉ ၼင်ႇ ၼႆ ယဝ်ႉ။" 28သြႃႇ ပေႃးလု၊သမ်ႉ လၢတ်ႈ ထႅင်ႈ လႄႈ ဝႃႈ၊ "ပိူဝ်ႈ ၼႆ လႄႈ သူ ၸဝ်ႈ ထုၵ်ႇလီ ႁု လွင်ႈ ဢၼ် တြႃး ၽြႃးပဵၼ်ၸဝ်ႈ ဢၼ် ဝႃႈ၊တြႃး တၢင်း ဢၼ် ၵႄႇၶျွတ်ႈ ဢဝ် ၼၼ်ႉ၊လႆႈ သူင်ႇ ပၼ် ၵႂႃႇ ၵႃႈတီႈ ၵူၼ်း မဵဝ်း တၢင်ႇၸိူဝ်ႉတၢင်ႇၶိူဝ်း ယဝ်ႉ လႄႈ ၶဝ် ၵေႃႈ တၵ်း ထွမ်ႇဢဝ် ဢေႃႈ၊" ဝႃႈ ၼင်ႇ ၼႆ ဢေႃႈ။- 29(ဝၢႆးသေ သြႃႇ ပေႃးလု၊လၢတ်ႈ ၸိူဝ်ႉ ၼင်ႇ ၼႆ ယဝ်ႉ ၼၼ်ႉ ၸိုင်၊ၵူၼ်း မဵဝ်း ၵျူး၊ၸိူဝ်း ၼၼ်ႉ၊ဢွၵ်ႇ ၵႂႃႇ လႄႈ မီး တၢင်း ဢၼ် တွပ်ႇထဵင် ၵၼ် ႁႅင်း ၼႃႇ ဢေႃႈ။) 30သြႃႇ ပေႃးလု၊ၵေႃႈ ယူႇ ၵႃႈၼႂ်း ႁိူၼ်း ဢၼ် မၼ်း ၶၢတ်ႈ ယူႇ ၼၼ်ႉ၊သွင် ပီ တဵမ်တဵမ် လႄႈ ၶၢမ်ႇၶႅၵ်ႇ တီႈ ၵူၼ်း ၸိူဝ်း ဢၼ် မႃး တီႈ မၼ်း တင်းသဵင်ႈတင်းလူင် ၼၼ်ႉ ဢေႃႈ။- 31မၼ်း ႁေႃးလၢတ်ႈ တြႃး မိူင်းၽြႃးပဵၼ်ၸဝ်ႈ၊ဢိၵ်ႇတင်း သင်ႇ သွၼ် ၼႄပျႃး လွင်ႈ ၽြႃး ၸဝ်ႈ ယေႇသု ၶရိၸ်ႈ၊ယူႇ ႁတ်း ႁတ်းႁၢၼ် ႁၢၼ် လွတ်ႈ လွတ်ႈ လႅဝ်း လႅဝ်း ဢေႃႈ။
Copyright
Learn More


text:
1ယုတႃႉ၊ဢၼ် ပဵၼ် ၶႃႈ ၸဝ်ႈ ယေႇသု ၶရိၸ်ႈ၊ဢၼ် ပဵၼ် ၼွင်ႉၸၢႆး ယႃႇၵုပ်ႈ၊တႅမ်ႈလိၵ်ႈ ပၼ် ၵႂႃႇ တီႈ သူ ၸိူဝ်း ဢၼ် ၽြႃးပဵၼ်ၸဝ်ႈ ႁွင်ႉ ဢဝ် ဝႆႉ လႄႈ သူ လႆႈ ဢသၢၵ်ႈလိပ်း ယူႇ ၼႂ်း တၢင်းႁၵ်ႉ ၽြႃး ပေႃႈၸဝ်ႈ၊ဢိၵ်ႇတင်း ၼႂ်း တၢင်း ဢၼ် ၸဝ်ႈ ယေႇသု ၶရိၸ်ႈ၊ပႂ်ႉ လူ ပႂ်ႉ တူၺ်း ဝႆႉ ၼၼ်ႉ ဢေႃႈ။ 2ႁႂ်ႈ ၵရုၼႃႇ ၸဝ်ႈ၊ဢိၵ်ႇတင်း တၢင်းၼိမ်၊ဢိၵ်ႇတင်း တၢင်းႁၵ်ႉ ၼမ် ၵိုၼ်း ၼႃႇ တီႈ သူ သေၵမ်း လူၺ်ႈ။ 3ၵေႃႉသႄႈ ဢၼ် ၵဝ် ႁၵ်ႉ ၶဝ်႟။ ၼႂ်း မိူဝ်ႈ ဢၼ် ၵဝ် ယင်း တိုၵ်ႉ ဢၢင်ႈ တၵ်း တႅမ်ႈလိၵ်ႈ ပၼ် ၵႂႃႇ တီႈ သူ လွင်ႈ တြႃး တၢင်း ဢၼ် ၵႄႇၶျွတ်ႈ ဢၼ် ႁဝ်း လႆႈ ၶၢမ်ႇ ဢဝ် မိူၼ် မိူၼ် ၵၼ် ၼၼ်ႉ ယူႇ ၸိုင်၊ၵဝ် ႁုႁၼ် ဝႃႈ၊မီး လွင်ႈ ဢၼ် ၵဝ် လီ တႅမ်ႈ ၵမ်းလဵဝ် ႁႂ်ႈလႆႈ တိုၵ်းယူင်း ပၼ် ဢဵၼ် ပၼ်ႁႅင်း သူ ပုၼ်ႈ လွင်ႈ ၼင်ႇ ႁိုဝ် သူ တၵ်း ယဵင်ႈၶႅၼ်း ယုၵ်ႉယွင်ႈ တြႃး တၢင်း ဢၼ် ယုမ်ႇမၢတ်ႈ၊ဢၼ် ၽြႃးပဵၼ်ၸဝ်ႈ ပၼ် တီႈ ၵူၼ်း မူတ်းၸၢင်ႇ မၼ်းၸဝ်ႈ တင်းလၢႆ ပွၵ်ႈလဵဝ် လႄႈ ၸုၼ်း ၵႂႃႇ တႃႇသေႇ ၼၼ်ႉ ဢေႃႈ။- 4ၵွပ်ႈပိူဝ်ႈ ၸိူဝ်ႉႁိုဝ် လႄႈ ဝႃႈ ၸမ်ႉ၊ၵူၼ်း ဢၼ် ဢမ်ႇ မီး ၽြႃး တြႃး ၵမ်ႈၽွင်ႈ လၵ်ႉ လွမ် ၶဝ်ႈ မႃး ၵႃႈၼႂ်း ၵႄႈ ႁဝ်း သေယဝ်ႉ၊ၶဝ် ၸိူဝ်း ၼၼ်ႉ၊ၸၢင်ႈ ၶွမ်ႈ ပိၼ်ႈ ပႅတ်ႈ ၶၢဝ်ႇငၢဝ်း တြႃး လွင်ႈ ၵျေးၸူး ၽြႃးပဵၼ်ၸဝ်ႈ၊ႁႂ်ႈလႆႈ ပိၼ်ႇ ပဵၼ် ၵိလေႇသႃႇ တၢင်း ဢၼ် ၵူဝ်ႈၵိူၵ်ႇ ယူႇ၊ဢိၵ်ႇတင်း ၸၢင်ႈ ထဵင် ပႅတ်ႈ ၸဝ်ႈႁဝ်း ယေႇသု ၶရိၸ်ႈ၊ဢၼ် ပဵၼ် ၶုၼ် ႁဝ်း၊ၸဝ်ႈၽြႃး ႁဝ်း သူႇလဵဝ် ပႃးလဵဝ် ၵူၺ်း ၼၼ်ႉ၊ၵႃႈၼႂ်း ၵျၢမ်းလိၵ်ႈ လၢတ်ႈ ဝႆႉ ႁိုင် ၼႃႇ ယဝ်ႉ ဝႃႈ၊ၶဝ် ၸိူဝ်း ဢၼ် ဢမ်ႇတြႃး ၼၼ်ႉ တၵ်း လႆႈ ၶၢမ်ႇ တၢင်း ဢၼ် ၸီႇယၢင်ႇ ဢပျတ်ႈ ဢေႃႈ။ 5တေႃႈလဵဝ် ၼႆႉ၊ပိၵ်ႉသမ်ႉ ပေႃး လႆႈ ႁု လွင်ႈတၢင်း ၸိူဝ်း ၼႆႉ ဝႆႉ ယဝ်ႉ သေၵေႃႈ၊ၵဝ် ၶႂ်ႈ ပၼ် သတိ သူ လွင်ႈ ဢၼ် ၸဝ်ႈၽြႃး ၵႄႇသႄႇ ဢဝ် ၵူၼ်း မဵဝ်း ဢိသရေး၊ၶဝ် ဢွၵ်ႇ မိူင်း ဢေးၵျိပ်ႉ၊မႃး သေယဝ်ႉ၊ၵမ်းလိုၼ်း သမ်ႉ ယႃႉပႅတ်ႈ ၶဝ် ၸိူဝ်း ဢၼ် ဢမ်ႇ ယုမ်ႇမၢတ်ႈ ၼၼ်ႉ ဢေႃႈ။- 6တမၢၼ်ႇၵၢင်ႁၢဝ် ၸိူဝ်း ဢၼ် ဢမ်ႇ ပႂ်ႉထိင်း ဢၶႂၢင်ႉ ဢႃႇၼႃႇ ၶဝ် လီ လီ သေလႄႈ ၸုၼ်ႉပႅတ်ႈ တီႈ ယူႇ တူဝ်ၸဝ်ႈၵဝ်ႇ တင်းလၢႆ ၵေႃႈ၊ယင်း လႆႈ ၶၢမ်ႇ တၢင်း ဢၼ် မၼ်းၸဝ်ႈ ဢဝ် ၸိူၵ်ႈလဵၵ်း မတ်ႉၽုၵ်ႇ ဝႆႉ တႃႇသေႇ ဢမ်ႇထၢတ်ႇ ၼၼ်ႉ၊ၶင် ဝႆႉ ၵႃႈၼႂ်း လပ်းသိင်ႇ ပုၼ်ႈ ဢၼ် ၽြႃးပဵၼ်ၸဝ်ႈ တၵ်း ၸီႇယၢင်ႇ ပၼ်တၢမ်ႇ ၼႂ်း မိုဝ်ႉ ဝၼ်း ဢၼ် ယႂ်ႇ ၼႃႇ ပုၼ်ႉ ဢေႃႈ။- 7ၶုၵ်းၸႂ်လႆႈ ၶႆႈၸႂ်ထူပ်း ဝဵင်း သေႃးတုမ်ႇ၊ဢိၵ်ႇတင်း ဝဵင်း ၵေႃးမေႃးရႃႉ၊ဢိၵ်ႇတင်း ဝဵင်း ဢၼ် မီး ႁိမ်းႁွမ်း ၸိူဝ်း ၼၼ်ႉ တႃႉ။ ၵူၼ်း ဝဵင်း ၸိူဝ်း ၼၼ်ႉ ၽိတ်း ပိူင်ႇ ၵႃႇမေႇသု ၵၼ်၊ၵူၼ်းၸၢႆး ၼင်ႇ ၵၼ် ႁဵတ်း လွင်ႈ ၵႃႇမၵုင်ႇ လူၺ်ႈ ၵၼ် လႄႈ ၵမ်ၵျၢင်ႉ ၸိူဝ်ႉ ၼင်ႇ တမၢၼ်ႇၵၢင်ႁၢဝ် ၸိူဝ်း ၼၼ်ႉ လႄႈ ၶဝ် ၵေႃႈ လႆႈ ၶၢမ်ႇတၢမ်ႇ ၽႆး ထႃႇဝရႃႉ မႆႈ ၶႅမ်ႈ ပႅတ်ႈ၊ႁႂ်ႈလႆႈ ပဵၼ် တၢင်း ဢၼ် ပၼ် သတိ ထၢင်ႇထၢင်ႇသႃးသႃး တီႈ ၵူၼ်း တင်းလၢႆ ဢေႃႈ။ 8မိူၼ် ၸိူဝ်ႉ ၼင်ႇ ၼၼ်၊ၵူၼ်း ၸိူဝ်း ၼၼ်ႉ ၸၢင်ႈ ၶႆႈၸႂ် ၸဵၼ်းၸႃး ၼႂ်း ၽၼ် လႄႈ ႁဵတ်း ႁႂ်ႈ တူဝ် ၶဝ် ၵူဝ်ႈၵိူၵ်ႇ ဢပျတ်ႈ ယူႇ၊လူလၢႆ ဢႃႇၼႃႇ ၶုၼ် ယူႇ၊ဢိၵ်ႇတင်း သႄႉသွမ်း ၸဝ်ႈ ဢၼ် တၼ်းၶူဝ်း ယႂ်ႇ ၼႃႇ ၼၼ်ႉ ယူႇ ဢေႃႈ။- 9တမၢၼ်ႇၵၢင်ႁၢဝ် မိၵ်ႉၶေႇလႃႉ၊ဢၼ် ပဵၼ် ၶုၼ်လူင် တမၢၼ်ႇၵၢင်ႁၢဝ် တင်းလၢႆ ၼၼ်ႉ တေႃႈယင်း ဢမ်ႇ ႁဵတ်း ၸိူဝ်ႉ ၼင်ႇ ၼၼ်။ ၼႂ်း တၢင်း ဢၼ် မၼ်း ၽိတ်း ၵၼ် တင်း မႃႇၼၢတ်ႈ၊မိူဝ်ႈ ဢၼ် ၶဝ် တွပ်ႇထဵင် ၵၼ် လူၺ်ႈ လွင်ႈ ၽူႈလႂ် တၵ်း လႆႈ ဢဝ် တူဝ်ၵႃႇယႃႉ မူဝ်းသေႇ၊ၼၼ်ႉ ၸိုင်၊မိၵ်ႉၶေႇလႃႉ၊ဢမ်ႇ ႁတ်း ဢဝ် တင်း ၵႂၢမ်း ဢၼ် သႄႉသွမ်း တၢင်ႇ ဢပျတ်ႈ မႃႇၼၢတ်ႈ လႄႈ ၵူၺ်း လၢတ်ႈ ဝႃႈ၊ "ႁႂ်ႈ ထႃႇဝရႃႉ ၽြႃး ၸီႇယၢင်ႇ မႂ်း တႃႉ၊" ဝႃႈ ၼင်ႇ ၼႆ ဢေႃႈ။- 10ၵူၼ်း ၸိူဝ်း ၼၼ်ႉ ၸမ်ႉ၊ၸၢင်ႈ သႄႉသွမ်း တၢင်ႇ ဢပျတ်ႈ လွင်ႈတၢင်း ဢၼ် ၶဝ် ဢမ်ႇ ပွင်ႇၸႂ် ၼၼ်ႉ သေလႄႈ၊ၶဝ် ၸၢင်ႈ ဢဝ် လွင်ႈတၢင်း ဢၼ် တူဝ်ၸဝ်ႈၵဝ်ႇ ႁု ၸွမ်းၼင်ႇ ၺၢၼ်ႇ ၸႃႇတိ၊ဢၼ် မိူၼ် သတ်း ဢၼ် ဢမ်ႇ မေႃ ၶႆႈၸႂ် ၸဵၼ်းၸႃး ၼၼ်ႉ၊ပဵၼ် လွင်ႈတၢင်း ဢၼ် ယႃႉ တူဝ်ၸဝ်ႈၵဝ်ႇ လုလႅဝ် ဢေႃႈ။- 11ၶဝ် မီး ဢႃႉမၢင်ႇၵလႃႇ ယဝ်ႉ ဢေႃႈ။ လွင်ႈ မၼ်း ၸမ်ႉ၊ၶဝ် ၸွမ်း သဵၼ်ႈတၢင်း ၵႃႇဢိၼႃႉ၊ဢေႃႈ။ ၶဝ် ၸႂ်ၸပ်း ငိုၼ်း တွင်း ထၢၼ်ႈပေႃး ဢဝ် တူဝ်ၸဝ်ႈၵဝ်ႇ ဢၢပ်ႈ ၼႂ်း သဵၼ်ႈတၢင်း ပႃႇလၢမ်ႇ၊ဢၼ် ၽိတ်း ဢေႃႈ။ ၶဝ် လုၵ်ႉၽိုၼ်ႉ မိူၼ် ၸိူဝ်ႉ ၼင်ႇ ၵေႃးရႃႉ၊လႄႈ လႆႈ ႁွတ်ႈထိုင် တၢင်း လုလႅဝ် ဢေႃႈ။- 12ၶဝ် ပဵၼ် မဵဝ်း ဢၼ် ၵူဝ်ႈၵိူၵ်ႇ ၵႃႈၼႂ်း ပွႆး မႅတ်ႈတႃႇ သူ မိူဝ်ႈ ဢၼ် ၵိၼ် ပျေႃႇ လူၺ်ႈ ၵၼ် ယူႇ၊ဢမ်ႇ မီး တၢင်း ၵူဝ် တၢင်း ဢၢႆ လႄႈ တူၺ်း ပုၼ်ႈ တွင်ႉ တူဝ်ၸဝ်ႈၵဝ်ႇ ၵူၺ်း၊ၶဝ် ပဵၼ် မိူၼ် ၸိူဝ်ႉ ၼင်ႇ မွၵ်ႇၵုမ်ႈ ဢၼ် ဢမ်ႇ ပႃး ၼမ်ႉၽူၼ် လႄႈ လူမ်းထူဝ်း လႄႈ ပိဝ် ၵႂႃႇ၊မိူၼ် တူၼ်ႈ ဢၼ် ဢမ်ႇ မၢၵ်ႇ ၼႂ်း ၶိင်ႇ မၼ်း ၼၼ်ႉ ၵူၺ်းဢမ်ႇၵႃး၊မိူၼ် တူၼ်ႈ ဢၼ် ႁႅင်ႈ တၢႆ ၵႂႃႇ မိူဝ်ႈ ၶိင်ႇမႆႈ လႄႈ ၶၢမ်ႇ တၢင်း ဢၼ် ထူၺ်ႈ ပႃး ႁၢၵ်ႈ မၼ်း ပႅတ်ႈ လႄႈ၊- 13မိူၼ် လႅင်းၼမ်ႉ ပိူပ်ႈၼမ်ႉ ဢၼ် ၵျၢမ်း ၼႃႇ ဢၼ် ၸၢင်ႈ ႁႂ်ႈ တၢင်းလီ ဢူၵ်း လီဢၢႆ ၶဝ် ၶွၼ်ႈ ပဵၼ် ပူၵ်ႉ ၼမ်ႉ မႃး ၼၼ်ႉ ယူႇ၊လၢဝ် ပုင်ႈ သၢဝ်း ဢၼ် ၽြႃးပဵၼ်ၸဝ်ႈ ၸတ်း ဝႆႉ၊တီႈ ယူႇ ပုၼ်ႈ မၼ်း ၵႃႈၼႂ်း လပ်းသိင်ႇ ထႃႇဝရႃႉ၊ဢၼ် လိုၵ်ႉ လမ်ႇ ၼႃႇ ၼၼ်ႉ ယူႇ ဢေႃႈ။ 14ပုၼ်ႈ ၵူၼ်း ၸိူဝ်ႉ ၼင်ႇ ၼၼ် ၸိူဝ်း ၼၼ်ႉ၊ဢေးၼွၵ်ႉ၊ၵေႃႉ ဢၼ် သိုပ်ႇ လူင်း တီႈ ဢႃႇတမ်ႇ၊မႃး လႆႈ၊ၸဵတ်း သိုပ်ႇ ၼၼ်ႉ ႁေႃးလၢတ်ႈ ဝႆႉ လႄႈ ဝႃႈ၊ "တူၺ်း လူး။ ထႃႇဝရႃႉ ၽြႃး ပႃး ဢဝ် တင်း ၵူၼ်း မူတ်းၸၢင်ႇ မၼ်းၸဝ်ႈ ပဵၼ် မိုၼ်ႇ ပဵၼ် သႅၼ်၊- 15မႃး ႁႂ်ႈလႆႈ ၸီႇယၢင်ႇ ၵူၼ်း ၵႃႈမီး တင်းသဵင်ႈတင်းလူင်၊ႁႂ်ႈလႆႈ ပၼ်တၢမ်ႇ ၶဝ် ၵႃႈ ဢၼ် ၶဝ် ႁဵတ်း ၸွမ်းၼင်ႇ ဢၼ် ၶဝ် ပဵၼ် ၵေႃႉ ဢၼ် ဢမ်ႇ မီး ၽြႃး တြႃး၊ဢိၵ်ႇတင်း ၵႂၢမ်း ဢၼ် လိူင်း ၵျၢမ်း ဢၼ် ၵူၼ်း မီး ဢပျတ်ႈ ဢၼ် ဢမ်ႇ ႁု ၽြႃး တြႃး၊လၢတ်ႈ ၶတ်းၵၼ် တင်း ၽြႃးပဵၼ်ၸဝ်ႈ ၸိူဝ်း ၼၼ်ႉ ဢေႃႈ၊" ဝႃႈ ၼင်ႇ ၼႆ ဢေႃႈ။ 16ၶဝ် ၸိူဝ်း ၼၼ်ႉ ပဵၼ် ၵူၼ်း ဢၼ် ၸၢင်ႈ ပွင်ႉ မိုၼ်ႇ၊ၸၢင်ႈ တၢင်ႇ ဢပျတ်ႈ ပိူၼ်ႈ၊ၸၢင်ႈ ၵမ်ၵျၢင်ႉ ၸွမ်း ဢလူဝ်ႇ ၵၢင်ၸႂ် တူဝ်ၸဝ်ႈၵဝ်ႇ၊ၸၢင်ႈ လၢတ်ႈ ၵႂၢမ်း ဢၼ် ဢုပ်ႇ ဝၢဝ်း ၽႅၼ်သုင် လူၺ်ႈ တူဝ်ၸဝ်ႈၵဝ်ႇ၊ၸၢင်ႈ ၶျေႃး ၵိၼ် ဝွၼ်း ၵိၼ် ပိူၼ်ႈ၊ပုၼ်ႈ ဢၵျူဝ်း တူဝ်ၸဝ်ႈၵဝ်ႇ ဢေႃႈ။ 17ၵေႃႉ ဢၼ် ၵဝ် ႁၵ်ႉ ၶဝ်႟။ ဢွၼ်ၵၼ် ၶုၵ်းၸႂ်လႆႈ ၶႆႈၸႂ်ထူပ်း ၵႂၢမ်း တမၢၼ်ႇၸဝ်ႈ၊ၸဝ်ႈ ႁဝ်း ယေႇသု ၶရိၸ်ႈ၊တႃႇ။ ၶဝ် ၼၼ်ႉ ႁေႃးလၢတ်ႈ ဝႆႉ၊တီႈ သူ ၸဵမ်မိူဝ်ႈ ဢွၼ်တၢင်း ၼၼ်ႉ လႄႈ ဝႃႈ၊- 18"ၼႂ်း မိုဝ်ႉ ဝၼ်း လိုၼ်းသုတ်း ပုၼ်ႉ ၼၼ်ႉ၊ၶဝ် ၸိူဝ်း ဢၼ် ၸွမ်း ဢလူဝ်ႇ ၵၢင်ၸႂ် တူဝ်ၸဝ်ႈၵဝ်ႇ ဢၼ် ဢမ်ႇတြႃး ၼၼ်ႉ၊တၵ်း ပေႃႇမႃး လႄႈ ႁဵတ်းပျၢၵ်ႈ ၶူဝ် သူ ဢေႃႈ၊" ဝႃႈ ၼင်ႇ ၼႆ ၼၼ်ႉ ဢေႃႈ။- 19ၶဝ် ၼၼ်ႉ ပဵၼ် ၵေႃႉ ဢၼ် ၽႄ ၵိူင်း ၶႂၢႆး ၵိူင်း၊ပဵၼ် ၵူၼ်း ဢၼ် ၵမ်ၵျၢင်ႉ သၽေႃး လေႃးၵီႇ လႄႈ ဢမ်ႇ မီး ဝိၺိၺ်ႇ ၸဝ်ႈ ဢေႃႈ။- 20သူ ၸိူဝ်း ဢၼ် ၵဝ် ႁၵ်ႉ ၶဝ်႟။ ဢွၼ်ၵၼ် တႄႇႁဵတ်း ႁႂ်ႈ တူဝ်ၸဝ်ႈၵဝ်ႇ မၼ်ႈၶိူင်ႇ ၼႂ်း တၢင်းယုမ်ႇမၢတ်ႈ ဢၼ် မူတ်းၸၢင်ႇ ၼႃႇ သေပိူၼ်ႈ ၼၼ်ႉ ယူႇ လႄႈ ႁဵတ်း သူးတွင်း ပထၼႃႇ ၼႂ်း ဝိၺိၺ်ႇ မူတ်းၸၢင်ႇ ၸဝ်ႈ ယူႇ၊- 21ပႂ်ႉထိင်း တူဝ် ၸဝ်ႈ ၵဝ် ၼႂ်း တၢင်းႁၵ်ႉ မႅတ်ႈတႃႇ ၼႂ်း ၽြႃးပဵၼ်ၸဝ်ႈ ယူႇ၊မုင်ႈမွင်း ပႂ်ႉထႃႈ ၵရုၼႃႇ ၸဝ်ႈႁဝ်း ယေႇသု ၶရိၸ်ႈ၊ဢၼ် ပၼ် ဢသၢၵ်ႈ ထႃႇဝရႃႉ ယူႇ တႃႉ။ 22တီႈ ၵူၼ်း ၵမ်ႈၽွင်ႈ ဢၼ် မီး ၸႂ် ဢၼ် ယုမ်ႇ ၶိုင်ႈၼိုင်ႈ ဢမ်ႇ ယုမ်ႇ ၶိုင်ႈၼိုင်ႈ ၼၼ်ႉ တိုၵ်းယူင်း ႁႂ်ႈ ၶဝ် ယုမ်ႇ တႃႉ။- 23တီႈ ၵမ်ႈၽွင်ႈ ၵေႃႈ၊ၸၵ်ႉ ဢဝ် ၶဝ် ဢွၵ်ႇ သေ ၵႃႈတီႈ ၽႆး တႃႉ။ တီႈ ၵမ်ႈၽွင်ႈ ၸမ်ႉ၊ဢဵတ်းလူ ၶဝ် လူၺ်ႈ ၸႂ် ဢၼ် ၵူဝ် ၼႃႇ လူင်လၢင် တႃႉ။ ၵူၺ်းၵႃႈ၊လီႁင်ႈ ဢဵတ်ႇသဵတ်ႇ ၶူဝ်းလဵင်း ၶဝ် ဢၼ် မီး ၵႂၢၵ်ႈ ဢၼ် ၵူဝ်ႈၵိူၵ်ႇ ဢပျတ်ႈ ၼိူဝ်ႉလိူတ်ႈ ၶဝ် ၼၼ်ႉ တႃႉ။ 24ၶႅၼ်းတေႃႈ၊ႁႂ်ႈ ၸဝ်ႈ ဢၼ် တၢတ်ႈၼိူင်ႇ ႁႂ်ႈလႆႈ ၵမ်ႉထွၵ်ႈ သူ သေ ၵႃႈတီႈ တၢင်း ဢၼ် ၶွင်ႈ လူမ်ႉ၊ၸဝ်ႈ ဢၼ် ႁႂ်ႈ သူ ၵၢင်းလွတ်ႈ ဢပျတ်ႈ လႄႈ ႁႂ်ႈ သူ ပျေႉၸုမ်ႇ ၼႂ်း တၢင်း ဢၼ် သိူဝ်းပျေႃႇ ၽၢႆႇၼႃႈ မုၼ်သရေႇ ၸဝ်ႈ၊- 25ၸဝ်ႈ ဢၼ် ပဵၼ် သူႇလဵဝ် ၽြႃး ဢၼ် ဝႃႈ၊ၸဝ်ႈ ၵႄႇၶျွတ်ႈ ႁဝ်း ၵွပ်ႈ လူၺ်ႈ ၸဝ်ႈ ယေႇသု ၶရိၸ်ႈ၊ၸဝ်ႈၽြႃး ႁဝ်း ၼၼ်ႉ၊မီး ၽုင်း တၼ်းၶူဝ်း ဢႃႇၼုၽေႃႇ၊မီး မုၼ်သရေႇ ဢၼ် ယႂ်ႇ မျၢတ်ႈ တင်း ဢႃႇၼႃႇ ဢၼ် ဢုပ်ႉပိူင်ႇ တႃႇသေႇ ဢမ်ႇထၢတ်ႇ၊ၸႃႉၸဵမ် ၶိင်ႇၵႃႇလႃႉ ဢွၼ်တၢင်း သုတ်း ပိူၼ်ႈ ၼၼ်ႉ၊တေႃႈလဵဝ် ၼႆႉ တေႃႇထိုင်ႁွတ်ႈ မိူဝ်းၼႃႈ၊ၵမ်ႇၽႃႇ သိုပ်ႇ သိုပ်ႇ တၢမ် တၢမ် သေၵမ်း လူၺ်ႈ။ ဢႃမိၼ်ႈ
Copyright
Learn More


text:
1ပိူဝ်ႈ ၼႆ လႄႈ ဢွၼ်ၵၼ် ၵမ်ၵျၢင်ႉ မိူၼ် ၸိူဝ်ႉ ၼင်ႇ ဢၼ် ၵဝ် ၵမ်ၵျၢင်ႉ ၸွမ်း ၸဝ်ႈ ၶရိၸ်ႈ၊ၼၼ်ႉ တႃႉ။ 2ၵဝ် ယွင်ႈယေႃး သူ ၵွပ်ႈပိူဝ်ႈ သူ ၶုၵ်းၸႂ်လႆႈ ၵဝ် တႃႇသေႇ လႄႈ ႁဵတ်း ၸွမ်း ၵႂၢမ်းသင်ႇ သွၼ် ဢၼ် ၵဝ် ဢၢပ်ႈပၼ် ဝႆႉ တီႈ သူ ၼၼ်ႉ ဢေႃႈ။- 3ၵူၺ်းၵႃႈ၊ၵဝ် ၶႂ်ႈႁႂ်ႈ သူ ပွင်ႇ လႅင်းၸႂ် လွင်ႈ ဢၼ် ဝႃႈ၊ၸဝ်ႈ ၶရိၸ်ႈ၊ပဵၼ် ႁူဝ် တီႈ ၵူၼ်းၸၢႆး ၵူႈ ၵေႃႉ လႄႈ ၵူၼ်းၸၢႆး ဢၼ် ပဵၼ် ၽူဝ် ၼၼ်ႉ ပဵၼ် ႁူဝ် မေး ၶဝ် ဢေႃႈ။ ၽြႃးပဵၼ်ၸဝ်ႈ သမ်ႉ ပဵၼ် ႁူဝ် ၸဝ်ႈ ၶရိၸ်ႈ၊ဢေႃႈ။- 4ပိူဝ်ႈ ၼႆ လႄႈ ၼႂ်း မိူဝ်ႈ ဢၼ် ႁဵတ်းဝၢတ်ႈ ၵူဝ်းၵႂၢႆႇ ၽၢႆႇၼႃႈ ၵူၼ်း တင်းလၢႆ ၼၼ်ႉ ပေႃး ၵူၼ်းၸၢႆး ႁူမ်ႇ ႁူဝ် တူဝ်ၸဝ်ႈၵဝ်ႇ လႄႈ သူးတွင်း လႄႈ သင်၊ႁေႃး ၵႂၢမ်း ၸဝ်ႈၽြႃး လႄႈ သင်၊မၼ်း ယႃႉသရေႇ ႁူဝ် မၼ်း ဢၼ် ဝႃႈ၊ၸဝ်ႈ ၶရိၸ်ႈ၊ၼၼ်ႉ ဢေႃႈ။- 5ထႅင်ႈ ၼႄး ၼိုင်ႈ ၸမ်ႉ၊ၼႂ်း မိူဝ်ႈ ဢၼ် ႁဵတ်းဝၢတ်ႈ ၵူဝ်းၵႂၢႆႇ ၽၢႆႇၼႃႈ ၵူၼ်း တင်းလၢႆ ၼၼ်ႉ ပေႃး မႄႈယိင်း သေၵေႃႉၵေႃႉ ယင်း ဢမ်ႇ ဢဝ် သေ ၸိူဝ်ႉ သေ ပိူင် ႁူမ်ႇ ႁူဝ် မၼ်း သေလႄႈ သူးတွင်း လႄႈ သင်၊ႁေႃး ၵႂၢမ်း ၸဝ်ႈၽြႃး လႄႈ သင်၊မၼ်း ယႃႉသရေႇ ၽူဝ် မၼ်း ဢေႃႈ။ မႄႈယိင်း ၼၼ်ႉ မိူၼ် ၸိူဝ်ႉ ၼင်ႇ မႄႈယိင်း ဢၼ် ထႃႁူဝ် လွမ်ႈ ၼၼ်ႉ ဢေႃႈ။- 6ပေႃး မႄႈယိင်း ၵေႃႉ ၼၼ်ႉ ယင်း ဢမ်ႇ ႁူမ်ႇ ႁူဝ် မၼ်း ၸိုင်၊မၼ်း ထုၵ်ႇလီ ၵႅတ်း ၶူၼ်ႁူဝ် မၼ်း ပႅတ်ႈ ဢေႃႈ။ ပေႃး ဝႃႈ၊မႄႈယိင်း ဢၼ် ထႃႁူဝ် လွမ်ႈ ဝႆႉ၊ဢမ်ႇၼၼ် ၵေႃႈ ၵႅတ်း ၶူၼ်ႁူဝ် ဝႆႉ ၼၼ်ႉ၊ပဵၼ် ဢၼ် လီ ဢူၵ်း လီဢၢႆ ၸိုင်၊မၼ်း ထုၵ်ႇလီ ႁူမ်ႇ ႁူဝ် တူဝ်ၸဝ်ႈၵဝ်ႇ ဝႆႉ ဢေႃႈ။- 7ၵူၼ်းၸၢႆး တႄႉ ဢမ်ႇ လူဝ်ႇ ႁူမ်ႇ ႁူဝ် မၼ်း၊ၵွပ်ႈပိူဝ်ႈ မၼ်း ပဵၼ် မိူၼ် ႁၢင်ႈၽၢင် ၽြႃးပဵၼ်ၸဝ်ႈ၊ဢိၵ်ႇတင်း မုၼ်ၽုင်း သရေႇ မၼ်းၸဝ်ႈ ဢေႃႈ။ မႄႈယိင်း ၸမ်ႉ၊ပဵၼ် မိူၼ် မုၼ်ၽုင်း သရေႇ ၵူၼ်းၸၢႆး ဢေႃႈ။- 8လွင်ႈ မၼ်း ၸမ်ႉ၊ၵူၼ်းၸၢႆး လႆႈ ၶၢမ်ႇ တၢင်း ဢၼ် ၽၢၼ်ႇသၢင်း ႁဵတ်း ပဵၼ် သေ ၵႃႈတီႈ မႄႈယိင်း မႃး ဢမ်ႇၸႂ်ႈ။ မႄႈယိင်း လႆႈ ၶၢမ်ႇ တၢင်း ဢၼ် ၽၢၼ်ႇသၢင်း ႁဵတ်း ပဵၼ် သေ ၵႃႈတီႈ ၵူၼ်းၸၢႆး မႃး ဢေႃႈ။- 9လိူဝ် သေ ၼၼ်ႉ ၽြႃးပဵၼ်ၸဝ်ႈ ၽၢၼ်ႇသၢင်း ၵူၼ်းၸၢႆး ပုၼ်ႈ မႄႈယိင်း ဢမ်ႇၸႂ်ႈ။ မၼ်းၸဝ်ႈ ၽၢၼ်ႇသၢင်း မႄႈယိင်း ပုၼ်ႈ ၵူၼ်းၸၢႆး ဢေႃႈ။- 10ၵွပ်ႈၼႆ လႄႈ ထွၵ်ႈ ၼႃႈ တမၢၼ်ႇၵၢင်ႁၢဝ် လႄႈ မႄႈယိင်း ထုၵ်ႇလီ ႁူမ်ႇ ႁူဝ် မၼ်း ဝႆႉ ႁႂ်ႈလႆႈ ၼႄ လွင်ႈ ဢၼ် မၼ်း မီး တႂ်ႈ ဢႃႇၼႃႇ ၽူဝ် မၼ်း ဢေႃႈ။- 11ၼႂ်းဝႃႈၼၼ် သေၵေႃႈ ၼႂ်း တၢင်း ဢၼ် ဢသၢၵ်ႈလိပ်း ယူႇ ၼႂ်း ၸဝ်ႈၽြႃး ၼၼ်ႉ မႄႈယိင်း လူဝ်ႇ ဢိင်ပိုင်ႈ ၵူၼ်းၸၢႆး လႄႈ ၵူၼ်းၸၢႆး ၵေႃႈ၊လူဝ်ႇ ဢိင်ပိုင်ႈ မႄႈယိင်း ဢေႃႈ။- 12ၵွပ်ႈသင် လႄႈ ဝႃႈ ၸမ်ႉ၊မႄႈယိင်း လႆႈ ၶၢမ်ႇ တၢင်း ဢၼ် ၽၢၼ်ႇသၢင်း ႁဵတ်း ပဵၼ် သေ ၵႃႈတီႈ ၵူၼ်းၸၢႆး လႄႈ ၵူၼ်းၸၢႆး ၵေႃႈ၊လႆႈ ၵိူတ်ႇလဵင်ႉ မႃး ၵႃႈတီႈ မႄႈယိင်း ဢေႃႈ။ ၵႃႈမီး တင်းသဵင်ႈတင်းလူင် သမ်ႉ လုၵ်ႉ သေ ၵႃႈတီႈ ၽြႃးပဵၼ်ၸဝ်ႈ ပဵၼ် မႃး ဢေႃႈ။ 13မႄႈယိင်း ယင်း ဢမ်ႇ ႁူမ်ႇ ႁူဝ် မၼ်း လႄႈ သူးတွင်း ၽၢႆႇၼႃႈ ၵူၼ်း တင်းလၢႆ ၼႂ်း တၢင်း ဢၼ် ႁဵတ်းဝၢတ်ႈ ၸဝ်ႈၽြႃး ၼၼ်ႉ ၸွင်ႇ ထုၵ်ႇ ၸွင်ႇ လီ ႁိုဝ်း ဢၼ် ဝႃႈ ၼၼ်ႉ၊သူ ၶႆႈၸႂ် တူၺ်း တႃႉ။- 14ၸွမ်းၼင်ႇ ဢၼ် ပဵၼ် မႃး ၸဵမ်မိူဝ်ႈ ၽြႃးပဵၼ်ၸဝ်ႈ ၽၢၼ်ႇသၢင်း ၵူၼ်း ၼၼ်ႉ၊တၢင်း ဢၼ် ၵူၼ်းၸၢႆး ဝႆႉ ၶူၼ်ႁူဝ် ယၢဝ်း ၸိုင်၊ပဵၼ် ဢၼ် ဢမ်ႇ မီး သရေႇ ဢေႃႈ။- 15ၵူၺ်းၵႃႈ၊တၢင်း ဢၼ် မႄႈယိင်း ဝႆႉ ၶူၼ်ႁူဝ် ယၢဝ်း ၸမ်ႉ၊ပဵၼ် ၵုင်ႇသရေႇ မၼ်း ဢေႃႈ။ ၵွပ်ႈပိူဝ်ႈ ဝႃႈ၊ၶူၼ်ႁူဝ် မၼ်း ၼၼ်ႉ ပဵၼ် ပုၼ်ႈတႃႇ ႁူမ်ႇ ႁူဝ် မၼ်း ဢေႃႈ။- 16ပေႃး သေၵေႃႉသေၵူၼ်း ၶႂ်ႈ တွပ်ႇထဵင် လွင်ႈတၢင်း ၼႆႉ ၸိုင်၊ၵဝ် မီး တီႈ တၵ်း လၢတ်ႈ ဝႃႈ၊ၼႂ်း တၢင်း ဢၼ် ႁဵတ်းဝၢတ်ႈ ၵူဝ်းၵႂၢႆႇ ၼၼ်ႉ လိူဝ် သေ ထုင်းၸၢမ်ႇ ၸိူဝ်း ၼႆႉ လႄႈ ႁဝ်း ဢမ်ႇ မီး ထုင်းၸၢမ်ႇ တၢင်ႇဢၼ်၊ၸိူဝ်းၸဝ်ႈ ၽြႃးပဵၼ်ၸဝ်ႈ တင်းလၢႆ ၵေႃႈ ဢမ်ႇ မီး ထုင်းၸၢမ်ႇ တၢင်ႇဢၼ် ယဝ်ႉ ဢေႃႈ။ 17ၼႂ်း လွင်ႈတၢင်း ဢၼ် တၵ်း သင်ႇ သွၼ်ပၼ် သူ ထႅင်ႈ ၼႆႉ ၵဝ် ဢမ်ႇ ၸၢင်ႈ ယွင်ႈယေႃး သူ ဢေႃႈ။ လွင်ႈ မၼ်း ၸမ်ႉ၊မိူဝ်ႈ ဢၼ် သူ ၸုတုမ် ၵၼ် ႁဵတ်းဝၢတ်ႈ ၵူဝ်းၵႂၢႆႇ ၸဝ်ႈၽြႃး ၼၼ်ႉ သူ ႁဵတ်း လွင်ႈတၢင်း ဢၼ် ဢမ်ႇလီ ၼၼ်ႉ ၼမ်ၼႃႇ သေ ႁဵတ်း လွင်ႈတၢင်း ဢၼ် လီ ဢေႃႈ။- 18ဢွၼ်တၢင်း သေပိူၼ်ႈ ၵဝ် ငိၼ်း လွင်ႈတၢင်း ဢၼ် သူ တႅၵ်ႇ ၽၢတ်ႇၽႄ ၵၼ် ၼႂ်း မိူဝ်ႈ ဢၼ် သူ ၸုတုမ် ၵၼ် ၼႂ်း ၸိူဝ်းၸဝ်ႈ ၼၼ်ႉ ဢေႃႈ။ လွင်ႈ ၼႆႉ ၵဝ် ထၢင်ႇ ၵမ်ႈၽွင်ႈ တေ ၸႂ်ႈ တႄႉ ယူႇ ဢေႃႈ။- 19လွင်ႈ မၼ်း ၸမ်ႉ၊တၵ်း လႆႈ မီး တၢင်း ဢၼ် ၽႄ ၵိူင်း ၵၼ် ၼႂ်း သူ ၼင်ႇ ၵၼ် ဢေႃႈ။ ပေႃး မီး ၸိူဝ်ႉ ၼင်ႇ ၼၼ် ၸင်ႇ၊ၶဝ် ၸိူဝ်း ဢၼ် ယုမ်ႇမၢတ်ႈ ၸိုဝ်ႈၸႂ်ႈ ၼၼ်ႉ တၵ်း ၸၢင်ႈ ထၢင်ႇသႃး မႃး ဢေႃႈ။- 20မိူဝ်ႈ ဢၼ် သူ ၸုတုမ် ၵၼ် လႄႈ ၵိၼ် လူၺ်ႈ ၵၼ် ၼၼ်ႉ၊သူ ၸုတုမ် ၵၼ် ႁႂ်ႈလႆႈ ၵိၼ် ပွႆးၸဝ်ႈ ၽြႃး ဢမ်ႇၸႂ်ႈ ဢေႃႈ။- 21လွင်ႈ မၼ်း ၸမ်ႉ၊မိူဝ်ႈ ဢၼ် သူ ၵိၼ် လူၺ်ႈ ၵၼ် ၼၼ်ႉ ယင်း ဢမ်ႇ ပႂ်ႉထႃႈ ၵၼ် လႄႈ ၼႅတ်ႈ ၵိၼ် တၢင်းၵိၼ် ၽႂ် တၢင်းၵိၼ် မၼ်း ဢေႃႈ။ ၵမ်ႈၽွင်ႈ ထၢၼ်ႈပေႃး ၵိၼ်ဢိမ်ႇ ၵိၼ် လိူဝ် မဝ်းလဝ်ႈ ယူႇ ယဝ်ႉ သေၵေႃႈ၊ၵမ်ႈၽွင်ႈ ယင်း ဢမ်ႇ မီး ဢီႈသင် တၵ်း ၵိၼ် လႄႈ တွင်ႉမႆႈ ယူႇ ဢေႃႈ။- 22သူ ဢမ်ႇ မီး ႁိူၼ်း မီး ယေး ပုၼ်ႈ တႃႈ ႁႂ်ႈလႆႈ ယူႇ လႆႈ ၵိၼ် ၼၼ်ႉ ႁိုဝ်း။ သူ ဢမ်ႇ မီး ၸႂ် ဢၼ် ရူဝ်ႇသေႇ ၸိူဝ်းၸဝ်ႈ၊ၽြႃးပဵၼ်ၸဝ်ႈ ႁိုဝ်း။ ဢမ်ႇၼၼ် ၵေႃႈ၊သူ ၶႂ်ႈႁႂ်ႈ ၵူၼ်းယၢၵ်ႈ ၵူၼ်းၽၢၼ် လႆႈ ဢူၵ်း လႆႈ ဢၢႆ ႁိုဝ်း။ သူ ၶႂ်ႈႁႂ်ႈ ၵဝ် ႁဵတ်း ၸိူဝ်ႉ ၼင်ႇ ႁိုဝ် တီႈ သူ လူၺ်ႈ လွင်ႈ ၼႆႉ။ ၸွင်ႇ ၵဝ် ထုၵ်ႇလီ ယွင်ႈယေႃး သူ ႁိုဝ်း။ ၵဝ် ဢမ်ႇ ယွင်ႈယေႃး သူ လႆႈ ဢေႃႈ။ 23ၵဝ် ဢဝ် လွင်ႈတၢင်း ဢၼ် ၸဝ်ႈၽြႃး သင်ႇ သွၼ်ပၼ် ၼၼ်ႉ သိုပ်ႇ သွၼ်ပၼ် သူ လႄႈ ဝႃႈ ၸမ်ႉ၊ၸဝ်ႈ ယေႇသု၊ၼၼ်ႉ ၼႂ်း ၶမ်ႈ ဢၼ် မၼ်းၸဝ်ႈ လႆႈ ၶၢမ်ႇ တၢင်း ဢၼ် ဢၢပ်ႈ ၵႃႈၼႂ်း မိုဝ်း ရၢၼ်ႇသူႇ ၼၼ်ႉ မၼ်းၸဝ်ႈ ဢဝ် ၶဝ်ႈမုၼ်း သေလႄႈ၊- 24ယွင်ႈယေႃး တၢင်ႇၵျေးၸူး ၽြႃးပဵၼ်ၸဝ်ႈ ယဝ်ႉ ၸင်ႇ၊ဝိတ်း ၶဝ်ႈမုၼ်း လႄႈ လၢတ်ႈ ဝႃႈ၊ "ၶဝ်ႈမုၼ်း ၼႆႉ ၸမ်ႉ၊ပဵၼ် တူဝ် ၵဝ် ဢၼ် လႆႈ ၶၢမ်ႈ ဝိတ်း ပုၼ်ႈ သူ ဢေႃႈ။ ဢွၼ်ၵၼ် ၵိၼ် တႃႉ။ ပုၼ်ႈ ဢၼ် တၵ်း ၶုၵ်းၸႂ်လႆႈ ၵဝ် ၸိုင်၊ဢွၼ်ၵၼ် ႁဵတ်း ၸိူဝ်ႉ ၼင်ႇ ၼႆ တႃႉ၊" ဝႃႈ ၼင်ႇ ၼႆ ဢေႃႈ။- 25မိူၼ်ၼင်ႇ ၼၼ်၊မိူဝ်ႈ ဢၼ် ၵိၼ် ယဝ်ႉ ၼၼ်ႉ ၸိုင်၊မၼ်းၸဝ်ႈ သမ်ႉ ယိပ်း ဢဝ် ၵွၵ်း သေလႄႈ လၢတ်ႈ ဝႃႈ၊ "ၵွၵ်း ၼႆႉ ပဵၼ် ပတိၺိၺ်ႇ တြႃး ဢၼ် မႂ်ႇ ဢၼ် တႄႇ ယူႇ ၼႂ်း လိူတ်ႈ ၵဝ် ဢေႃႈ။ ယၢမ်း မိူဝ်ႈ ဢၼ် သူ ၵိၼ် ၵွၵ်း ၼႆႉ ၵူႈ ပွၵ်ႈ ၶုၵ်းၸႂ်လႆႈ ၵဝ် လႄႈ ဢွၼ်ၵၼ် ၵိၼ် တႃႉ၊" ဝႃႈ ၼင်ႇ ၼႆ ဢေႃႈ။- 26ပိူဝ်ႈ ၼႆ လႄႈ ယၢမ်း မိူဝ်ႈ ဢၼ် သူ ၵိၼ် ၶဝ်ႈမုၼ်း၊ဢိၵ်ႇတင်း ၵွၵ်း ၸဝ်ႈ မိူဝ်ႈလႂ် သေဢမ်ႇဝႃႈ၊သူ ပၢဝ်ႇသေႃႇ လၢတ်ႈ လွင်ႈတၢင်း ဢၼ် ၸဝ်ႈၽြႃး လႆႈ ၶၢမ်ႇတၢႆ ပုၼ်ႈ ႁဝ်း ၼၼ်ႉ တေႃႇ ႁွတ်ႈထိုင် ႁွတ်ႈ မၼ်းၸဝ်ႈ ပွၵ်ႈ ၶိုၼ်း မႃး ၼၼ်ႉ ဢေႃႈ။- 27ပိူဝ်ႈ ၼႆ လႄႈ ပေႃး သေၵေႃႉသေၵူၼ်း ယင်း ဢမ်ႇ ၸဵၼ်းၸႃး ၶႆႈၸႂ် လီ လီ လႄႈ ၵိၼ် ၶဝ်ႈမုၼ်း ပွႆးၸဝ်ႈ၊ဢိၵ်ႇတင်း ၵွၵ်း ၸဝ်ႈၽြႃး ၸိုင်၊ၵေႃႉ ၼၼ်ႉ ၽိတ်းပိူင်ႈ တူဝ် ၸဝ်ႈ ၽြႃး၊ဢိၵ်ႇတင်း လိူတ်ႈ ၸဝ်ႈၽြႃး ယဝ်ႉ ဢေႃႈ။- 28ၵွပ်ႈၼႆ လႄႈ ႁႂ်ႈ ၵူၼ်း ၵူႈၵေႃႉၵူႈၵူၼ်း ဢွၼ်ၵၼ် ၸႅတ်ႈ သေး တူဝ်ၸဝ်ႈၵဝ်ႇ တူၺ်း ႁင်း ၽႂ် ႁင်း မၼ်း ယဝ်ႉ ၸင်ႇ၊ၵိၼ် ၶဝ်ႈမုၼ်း၊ဢိၵ်ႇတင်း ၵိၼ် ဢၼ် မီး ၵႃႈၼႂ်း ၵွၵ်း ၼၼ်ႉ တႃႉ။- 29လွင်ႈ မၼ်း ၸမ်ႉ၊ပေႃး မၼ်း ယင်း လႆႈ ယိူင်းမၢႆ လႄႈ ႁၼ် ထိုင် တူဝ် ၸဝ်ႈၽြႃး သေယဝ်ႉ ၵိၼ် ၶဝ်ႈမုၼ်း၊ဢိၵ်ႇတင်း ၵိၼ် ဢၼ် မီး ၵႃႈၼႂ်း ၵွၵ်း ၸဝ်ႈ ၸိုင်၊မၼ်း ႁဵတ်း ႁႂ်ႈ တၢမ်ႇ ဢပျတ်ႈ တူၵ်း ႁွတ်ႈ ၵႃႈၼိူဝ် တူဝ်ၸဝ်ႈၵဝ်ႇ ၵူၺ်း ဢေႃႈ။- 30ၵွပ်ႈၼႆ လႄႈ ၼႂ်း သူ ၵမ်ႈၼမ် ပဵၼ် ၶႆႈ ပဵၼ် ၼၢဝ် ႁႅင်းဢူၼ်ႈ သေလႄႈ ၵမ်ႈၽွင်ႈ ပေႃး တၢႆ ၵႂႃႇ ယဝ်ႉ ဢေႃႈ။- 31ပေႃး ႁဝ်း ၸႅတ်ႈ သေး တူဝ်ၸဝ်ႈၵဝ်ႇ တူၺ်း ဢွၼ်တၢင်း ၸင်ႇ၊ႁဝ်း တၵ်း ၵၢင်းလွတ်ႈ တၢမ်ႇ ၸဝ်ႈၽြႃး ဢေႃႈ။- 32ၼႂ်းဝႃႈၼၼ် သေၵေႃႈ ၸဝ်ႈၽြႃး ပၼ်တၢမ်ႇ လႄႈ သွၼ် ႁဝ်း ၼၼ်ႉ၊ၼင်ႇ ႁိုဝ် ႁဝ်း တၵ်း လႆႈ ၵၢင်းလွတ်ႈ မိူဝ်ႈ ဢၼ် မၼ်းၸဝ်ႈ ၸီႇယၢင်ႇ တြႃး ၵူၼ်းလေႃးၵီႇ ႁူမ်ႈ လူၺ်ႈ ၵၼ် တင်းမူတ်း ၼၼ်ႉ ဢေႃႈ။ 33ပိူဝ်ႈ ၼႆ လႄႈ ပီႈၼွင်ႉ ၶဝ်႟။ မိူဝ်ႈ ဢၼ် သူ ၵိၼ် ပွႆးၸဝ်ႈ ၸိုင်၊ၵေႃႉ ၼိုင်ႈ လႄႈ ၵေႃႉ ၼိုင်ႈ ပႂ်ႉထႃႈ ၵၼ် တႃႉ။- 34ပေႃး သေၵေႃႉသေၵူၼ်း တွင်ႉမႆႈ ၸိုင်၊ႁႂ်ႈ မၼ်း ၵိၼ် ၶဝ်ႈ တီႈ ႁိူၼ်း မၼ်း မႃး တႃႉ။ ႁဵတ်း ၼၼ် ၸင်ႇ၊မိူဝ်ႈ ဢၼ် သူ ၸုတုမ် ၵၼ် ၼၼ်ႉ သူ တၵ်း ၵၢင်းလွတ်ႈ တၢမ်ႇ ၸဝ်ႈၽြႃး ဢေႃႈ။ လူၺ်ႈ လွင်ႈ တၢင်ႇၸိူဝ်ႉ တၢင်ႇ မဵဝ်း ၸမ်ႉ၊ၵဝ် တၵ်း တေ သင်ႇ သွၼ် လၢတ်ႈၼႄ ပၼ် မိူဝ်ႈ ဢၼ် ၵဝ် မႃး ၼၼ်ႉ ဢေႃႈ။
Copyright
Learn More